ദ കം‌പ്ലീറ്റ് ആംഗ്ലർ - വിക്കിപീഡിയ\nദ കം‌പ്ലീറ്റ് ആംഗ്ലർ\nദ കം‌പ്ലീറ്റ് ആംഗ്ലർ എഴുതിയ ഇസാക്ക് വാൾട്ടൺ(1593-1683)\nഐസക്ക് വാൾട്ടൺ 1653-ൽ പ്രസിദ്ധീകരിച്ച മീൻ പിടിത്തത്തെക്കുറിച്ചുള്ള ഇംഗ്ലീഷ് പുസ്തകമാണ് ദ കം‌പ്ലീറ്റ് ആംഗ്ലർ (തികഞ്ഞ ചൂണ്ടൽക്കാരൻ).ഇംഗ്ലീഷ്:The Compleat Angler. ചൂണ്ടയിട്ടുള്ള മീൻപിടിത്തത്തിന്റെ വിഷയത്തിൽ ക്ലാസ്സിക്കായി കണക്കാക്കപ്പെടുന്ന ഈ രചന അതിലെ സുഹൃദ്ഭാവം നിറഞ്ഞ ശൈലിയുടേയും, പ്രകൃതിവിവരണത്തിന്റേയും, ജീവിതനിരീക്ഷണത്തിന്റേയും പേരിലും അറിയപ്പെടുന്നു. "തികഞ്ഞ ചൂണ്ടൽക്കാരൻ അല്ലെങ്കിൽ ചിന്താശീലരുടെ വിനോദം" (The Compleat Angler or Contemplative Man's Recreation) എന്നാണ് പുസ്തകത്തിന്റെ മുഴുവൻ പേര്.\nഇംഗ്ലണ്ടിലെ സ്റ്റാഫോർഡ് നഗരത്തിൽ ഒരു സത്രം ഉടമയുടെ മകനായി 1593-ൽ ജനിച്ച വാൾട്ടൺ ലണ്ടണിൽ പലതരം തൊഴിലുകളിലും കച്ചവടത്തിലും ഏർപ്പെട്ട് കഴിഞ്ഞു. പരിമിതമായ വിദ്യാഭ്യാസമേ കിട്ടിയിരുന്നുള്ളുവെങ്കിലും വിജ്ഞാനസമ്പാദനത്തിൽ, പ്രത്യേകിച്ച് വായനയിൽ, ഏറെ താത്പര്യം കാട്ടിയ വാൾട്ടൺ വിദ്യാസമ്പന്നരുമായുള്ള സൗഹൃദം ഇഷ്ടപ്പെട്ടു. ലണ്ടണിലെ ഫ്ലീറ്റ് സ്റ്റ്ട്രീറ്റിൽ ജോലി ചെയ്യുന്നതിനിടെ അദ്ദേഹം അടുത്തുള്ള  സെയിന്റ് ഡൺസ്റ്റൺ പള്ളി വികാരിയായിരുന്ന പ്രശസ്ത ഇംഗ്ലീഷ്കവി ജോൺ ഡണ്ണുമായി പരിചയപ്പെട്ടു. ഇംഗ്ലണ്ടിലെ ആഭ്യന്തരയുദ്ധത്തിൽ വാൾട്ടൺ രാജപക്ഷത്തെയാണ് പിന്തുണച്ചത്. രാജവിരുദ്ധരായ പ്യൂരിട്ടൻ പക്ഷത്തിന്റെ വിജയത്തെ തുടർന്ന് തൊഴിലിൽ നിന്ന് വിരമിച്ച് ജന്മനാടായ സ്റ്റാഫോർഡിൽ താമസമാക്കിയ വാൾട്ടൺ 1650-ൽ ലണ്ടണിൽ തിരിച്ചെത്തി. 1660-ൽ പ്യൂരിറ്റൻ ഭരണം അവസാനിച്ച് രാജവാഴ്ച പുന:സ്ഥാപിക്കപ്പെട്ടപ്പോൾ വാൾട്ടന്റെ സുഹൃത്തായ ജോർജ്ജ് മോർളി വിഞ്ചസ്റ്ററിലെ മെത്രാനായി. മെത്രാസനമന്ദിരത്തിലെ വസതിയിലാണ് വാൾട്ടൺ അവശേഷിച്ച കാലം ജീവിച്ചത്. തനിക്ക് അനശ്വരതനൽകിയ കം‌പ്ലീറ്റ് ആംഗ്ലർ എഴുതുന്നതിനുമുൻപ്, 1640-ൽ ജോൺ ഡണ്ണിന്റേയും, 1651-ൽ ഹെന്റി വോട്ടന്റേയും ജീവചരിത്രങ്ങൾ അദ്ദേഹം പ്രസിദ്ധപ്പെടുത്തിയിരുന്നു. ആംഗ്ലറുടെ ആദ്യപതിപ്പിനുശേഷം 1665-ൽ റിച്ചാർ ഹുക്കറുടേയും, 1670-ൽ ജോർജ് ഹെർബർട്ടിന്റേയും ജീവചരിത്രങ്ങളും പ്രസിദ്ധീകരിച്ചു. 1683-ലായിരുന്നു മരണം. സംസ്കാരസ്ഥാനമായ വൂസ്റ്ററിലെ ഭദ്രാസനപ്പള്ളിയിൽ വാൾട്ടണ് ഒരു സ്മാരകമുണ്ട്.\nമദ്ധ്യ-ഉത്തര ഇംഗ്ലണ്ടിൽ പീക്ക് ജില്ലയിലെ മിൽഡേലിലുള്ള "വിയേറ്ററുടെ പാലം" കം‌പ്ലീറ്റ് ആംഗ്ലറിൽ പരാമർശിക്കപ്പെടുന്നതുകൊണ്ട് പ്രശസ്തമായി.\nസ്റ്റാറ്റ്ഫോർഡിൽ നിന്നുമടങ്ങി ലണ്ടണിൽ താമസിക്കുന്നതിനിടെ, 1653-ൽ കം‌പ്ലീറ്റ് ആംഗ്ലറുടെ ആദ്യപതിപ്പു പ്രസിദ്ധീകരിക്കുമ്പോൾ വാൾട്ടണ് അറുപതു വയസ്സുണ്ടായിരുന്നു.[ക] ആദ്യപതിപ്പിൽ ഗ്രന്ഥകാരന്റെ പേരുപോലും ചേർത്തിരുന്നില്ല. അതിൽ ഉണ്ടായിരുന്നത് പതിനഞ്ച് അദ്ധ്യായങ്ങളാണ്. വാൾട്ടൺ തന്റെ കൃതി പൂർത്തിയാക്കിയിരുന്നില്ല. വളരെ വർഷങ്ങൾ പുസ്തകം വിപുലീകരിക്കുന്ന ജോലി അദ്ദേഹം തുടർന്നു. രണ്ടാം പതിപ്പിൽ അദ്ധ്യായങ്ങളുടെ എണ്ണം ഇരുപത്തിരണ്ടായി വർദ്ധിച്ചു. തുടർന്ന് വാൾട്ടന്റെ ജീവിതകാലത്തിറങ്ങിയ മറ്റു മൂന്നു പതിപ്പുകളിലും വിപുലീകരണം തുടർന്നു. 1676-ൽ ഇറങ്ങിയ അഞ്ചാം പതിപ്പിൽ വാൾട്ടന്റെ സുഹൃത്ത് ചാൾസ് കോട്ടൺ എഴുതിയ ഒരു രണ്ടാം ഭാഗവും ചേർത്തിരുന്നു. ആംഗ്ലറുടെ പിൽക്കാലപതിപ്പുകളൊക്കെ രണ്ടുഭാഗവും ചേർന്നാണ് ഇറങ്ങിയിട്ടുള്ളത്.\nവാൾട്ടന്റെ മരണത്തെ തുടർന്ന് മുക്കാൽ നൂറ്റാണ്ടുകാലം പ്രസിദ്ധീകരണം നിലച്ചിരുന്ന ആംഗ്ലർക്ക് പതിനെട്ടാം നൂറ്റാണ്ടിന്റെ മദ്ധ്യത്തിൽ പുനർജ്ജന്മം ലഭിച്ചു. പതിനെട്ടാം നൂറ്റാണ്ടിൽ ഇംഗ്ലീഷ് സാഹിത്യരംഗം നിറഞ്ഞുനിന്ന വിമർശകനും സാഹിത്യകാരനുമായ സാമുവൽ ജോൺസൺ, സുഹൃത്ത് റെവറന്റ് ആസിലിനോട് (Reverend Astle)വായിക്കാൻ നിർദ്ദേശിച്ച പുസ്തകങ്ങളിലൊന്ന് കം‌പ്ലീറ്റ് ആംഗ്ലർ ആയിരുന്നെന്ന് ജോൺസന്റെ ജീവചരിത്രകാരൻ ജെയിംസ് ബോസ്വെൽ രേഖപ്പെടുത്തിയിട്ടുണ്ട്. തുടർന്നുള്ള കാലത്ത് അതിന്റെ മുന്നൂറോളം പതിപ്പുകൾ ഇറങ്ങിയിട്ടുണ്ട്.  ബൈബിളിന്റെ കിങ്ങ് ജെയിംസ് ഭാഷ്യവും, ഷേക്സ്പിയർ നാടകങ്ങളും കഴിഞ്ഞാൽ ഇംഗ്ലീഷ് ഭാഷയിൽ ഏറ്റവും ഏറെ പതിപ്പുകൾ ഇറങ്ങിയ രചനയാണ് ആംഗ്ലർ എന്ന് വാദമുണ്ട്.\nഒരു പ്രത്യേകതരം മീൻപിടിത്തത്തെക്കുറിച്ചുള്ള സാങ്കേതികകൃതിയെന്നു പറയാവുന്ന കം‌പ്ലീറ്റ് ആംഗ്ലർ, സാമാന്യവായനക്കാരേയും ആകർഷിക്കുന്ന ക്ലാസിക്കായി നൂറ്റാണ്ടുകൾ പിന്നിട്ടത്, ശൈലിയുടേയും ഉള്ളടക്കത്തിന്റേയും അസാധാരണതകൾ മൂലമാണ്. സംഭാഷണശൈലിയിലാണ് രചന.\nഒരു മേയ് മാസം ആദ്യദിവസം പ്രഭാതത്തിൽ യാത്രക്കിറങ്ങിയ മുഖ്യകഥാപാത്രമായ ചൂണ്ടൽക്കാരൻ(Angler) മുന്നേനടന്നുപോകുന്ന രണ്ടുപേരെ കാണുന്നതിലാണ് തുടക്കം. നടത്തത്തിനുവേഗതകൂട്ടി അവർക്കൊപ്പമെത്തിയ അയാൾ അവരോട് പറയുന്നതിതാണ്:-\n“ കൂട്ടരേ, ഞാനിതാ നിങ്ങൾക്കൊപ്പമെത്തിയിരിക്കുന്നു; നിങ്ങൾക്ക് സുപ്രഭാതം. ടോട്ടൺഹാം കുന്നുകടക്കുമ്പോൾ നിങ്ങളെ കണ്ട്, ഞാൻ നീട്ടിവലിച്ച് നടക്കുകയായിരുന്നു. എനിക്ക് പോകേണ്ടത് വേയറിലേക്കാണ്. മേയ് മാസത്തിലെ ഈ രസികൻ പ്രഭാതത്തിൽ നിങ്ങളും അങ്ങോട്ടയിരിക്കുമെന്ന് ഞാൻ പ്രതീക്ഷിച്ചു. ”\nതുടർന്നുള്ള സംഭാഷണത്തിൽ, സഹയാത്രികളിൽ ഒരാൾ നായാട്ടുകാരനും(Hunter) മറ്റേയാൾ പക്ഷിവേട്ടക്കാരനുമാണെന്ന് (Falconer) ചൂണ്ടൽക്കാരൻ മനസ്സിലാക്കി. അവർക്കിടയിൽ തങ്ങളുടെ തൊഴിലുകളുടെ മഹത്ത്വത്തെക്കുറിച്ച് മാന്യതവിടാതെയുള്ള തർക്കമാണ് പിന്നെ. ചൂണ്ടൽക്കാരൻ തന്റെ തൊഴിലിന്റെ കാര്യത്തിൽ തികഞ്ഞ പക്ഷപാതിയായിരുന്നു. മീൻപിടിത്തം സുന്ദരകലയാണെന്നും മീൻപിടിത്തക്കാർ നന്മകൾ നിറഞ്ഞ പഴയകാലത്തിന്റെ പ്രതിനിധികളാണെന്നും അയാൾ വാദിച്ചു. "വക്കീലന്മാർ വളരെക്കുറച്ചുമാത്രമുണ്ടായിരുന്ന" പഴയ നല്ലകാലത്തെ മനുഷ്യരുടെ സ്വഭാവമാണവർ‍ക്ക്. മീൻ പിടിത്തം ദൈവികമായ തൊഴിലുമാണ്. യേശുവിന്റെ ശിഷ്യന്മാർ മീൻപിടിത്തകാരായിരുന്നുവെന്നതു തന്നെ ഇതിന് തെളിവ്. ഈ ആദ്യചർച്ചയിൽ തന്നെ തന്റെ നിലപാടുകൾ സ്ഥാപിക്കാനായി ചൂണ്ടൽക്കാരൻ ബൈബിളിലെ സോളമൻ രാജാവ്, ഗ്രീക്ക് ഹാസ്യകവി ലൂഷൻ, ഫ്രഞ്ച് ഉപന്യാസകാരൻ മൊണ്ടേയ്ൻ എന്നിവരെ ഉദ്ധരിക്കുന്നുണ്ട്. ചർച്ചപൂരോഗമിക്കുന്നതോടെ പക്ഷിവേട്ടക്കാരൻ തോൽവി സമ്മതിക്കുകയും നായാടി ചൂണ്ടൽക്കാരന്റെ ശിഷ്യനാവുകയും ചെയ്തു.\nവാൾട്ടണും ശിഷ്യനും - അമേരിക്കൻ ചിത്രകാരൻ ലൂയി റീഡിന്റെ ചിത്രം\nനായാടിക്ക് മീൻപിടിത്തത്തിൽ പരിശീലനം നൽകുകയാണ് പിന്നെ. ലീ നദിയെ പിന്തുടർന്ന് ഇംഗ്ലീഷ് നാട്ടിൻപുറത്തുകൂടിയുള്ള അഞ്ചുദിവസത്തെ യാത്രക്കിടെയാണ് പരിശീലനം. അതിനുപയോഗിക്കുന്ന സംഭാഷണത്തിൽ നാടൻപാട്ടുകളും, കവിതകളും, നാടോടിക്കഥകളും, പാചകവിധിവിവരണങ്ങളും, തത്ത്വവിചാരവും, ബൈബിളിൽ നിന്നും ക്ലാസിക്ക് രചനകളിൽ നിന്നുമുള്ള ഉദ്ധരണികളും ഉൾനാടൻ ജലാശയങ്ങളും മീൻപിടിത്തവുമായി ബന്ധപ്പെട്ട അനുഭവവിവരണങ്ങളും, അല്ലാതെയുള്ള സംഭവകഥകളും എല്ലാമുണ്ട്.\nഉദാഹരണമായി, പരൽമീനിനെ(Carp) സംബന്ധിച്ച ഒൻപതാം അദ്ധ്യായത്തിൽ, അതിനെ പിടിക്കുന്ന രീതി വിശദീകരിക്കുകയല്ല ആദ്യം. പരൽ ശുദ്ധജലമത്സ്യങ്ങളുടെ റാണിയാണെന്നു പറഞ്ഞാണ് തുടക്കം. എന്നാൽ ഇംഗ്ലണ്ടിൽ ആ മത്സ്യം എത്തിയിട്ട് നൂറിൽ ചില്വാനം വർഷങ്ങളേ ആയിട്ടുള്ളു എന്ന് ഓർമ്മിപ്പിക്കാൻ, "ഹോപ്പ് ചെടിയും ടർക്കിക്കൊഴിയും പരലും ബിയറും ഇംഗ്ലണ്ടിൽ ഒരേവർഷം വന്നു" [ഖ] എന്നുള്ള റിച്ചാർഡ് ബേക്കറുടെ ഈരടി വാൾട്ടൺ പാടുന്നു. പിന്നെ പരലിന്റെ ജീവിതകാലം, പ്രജനനം എന്നിവയെക്കുറിച്ചുപറയുന്നു. ഈ വിഷയങ്ങളിൽ അരിസ്റ്റോട്ടിലും, പ്ലിനിയും, ഫ്രാൻസിസ് ബേക്കണും മറ്റും പ്രകടിപ്പിച്ച അഭിപ്രായങ്ങൾ വാൾട്ടൺ പരാമർശിക്കുന്നുണ്ട്. പിന്നെയാണ് മീൻ പിടിത്തം വിവരിക്കുന്നത്. അതിന് ഉപയോഗിക്കാവുന്ന തരം ഇരകളെക്കുറിച്ചു പറഞ്ഞതിനുശേഷം, ചിലതരം മിശ്രിതങ്ങൾ ഉണ്ടാക്കി അവയും ഇരയാക്കാം എന്നു പറയുന്നു. മിശ്രിതങ്ങളാണെങ്കിൽ പല്ലുവേദനക്കുള്ള മരുന്നുകളെപ്പോലെ, അനേകം ഇനങ്ങളുണ്ട്. എന്നാൽ മധുരമുള്ള മിശ്രിതമാണ് ഭേദം. അതുണ്ടാക്കുന്നത് മുയലിന്റേയോ, പൂച്ചയുടേയോ ചെറുതായി മുറിച്ച ഇറച്ചി, പയറുപൊടി, എന്നിവയെ പഞ്ചസാരയോ തേനോ ചേർത്ത് കുഴച്ചാണ്. ഈ അദ്ധ്യായം സമാപിക്കുന്നത് പരൽമീൻ പാചകം ചെയ്യുന്ന രീതി വിവരിച്ചാണ്. ചുവന്ന വീഞ്ഞ്, പാർസ്‌ലി, റോസ്മേരി, അഞ്ചോവി മീൻ, അച്ചാറിട്ട കക്കയിറച്ചി തുടങ്ങിയവ പാചകത്തിന്റെ ചേരുവകളിൽ പെടുന്നു.\nയാത്രക്കിടെ ചൂണ്ടൽക്കാരനും നായാടിയും കണ്ടുമുട്ടുന്ന സത്രം സൂക്ഷിപ്പുകാരൻ, പാൽക്കാരി തുടങ്ങിയ മനുഷ്യരുമായുള്ള സംഭാഷണവും രസകരമാണ്. ഗദ്യത്തിലുള്ള സംഭാഷണത്തിനിടെ മീൻപിടിത്തത്തിന്റേയും ഇംഗ്ലീഷ് നാട്ടിൻപുറത്തിന്റേയും മഹിമകൾ വർണ്ണിക്കുന്ന കുറെ പാട്ടുകളുമുണ്ട്. കം‌പ്ലീറ്റ് ആംഗ്ലറിലെ പാൽക്കാരിയുടെ പാട്ട്, ചൂണ്ടൽക്കാരന്റെ പാട്ട് തുടങ്ങിയവ പ്രസിദ്ധമാണ്.\nആംഗ്ലറുടെ 1676-ൽ പ്രസിദ്ധീകരിച്ച അഞ്ചാം പതിപ്പിലാണ് വാൾട്ടന്റെ സുഹൃത്തും ശിഷ്യനുമായിരുന്ന ചാൾസ് കോട്ടൺ എഴുതിയ രണ്ടാം ഭാഗം ആദ്യമായി പ്രത്യക്ഷപ്പെട്ടത്. വാൾട്ടന്റെ വൈദഗ്ദ്ധ്യം തവള, ശലഭങ്ങൾ, പുഴുക്കൾ തുടങ്ങിയ സ്വാഭാവിക ഇരകളെ ജീവനോടെ ഉപയോഗിച്ചുള്ള മീൻപിടിത്തത്തിലായിരുന്നു. കൃത്രിമ ശലഭങ്ങളെ ഉപയോഗിക്കുന്നതിൽ (fly fishing) വിദഗ്ദ്ധനായിരുന്ന കോട്ടൺ അതിനെക്കുറിച്ചാണ് രണ്ടാം ഭാഗം എഴുതിയത്. രണ്ടാം ഭാഗത്ത് കൃത്രിമ ഇരകളെ ഉപയോഗിച്ചുള്ള മീൻപിടിത്തത്തിൽ നായാടിക്ക് പരിശീലനം കിട്ടുന്നത് ഡോവ് നദിയുടെ തീരത്തെ പിന്തുടർന്നുള്ള യാത്രയിലാണ്.\nഏറ്റെടുത്ത വിഷയം കൈകാര്യം ചെയ്യുന്നതിൽ കാട്ടിയ സാങ്കേതിക തികവല്ല ആംഗ്ലറെ ആകർഷകമാക്കുന്നത്. മീൻപിടിത്തത്തെക്കുറിച്ച് സാങ്കേതികജ്ഞാനം നേടാൻ ആംഗ്ലറേക്കാൾ സഹായകമായ കൃതികൾ വേറേയുണ്ട്. ആഭ്യന്തരയുദ്ധവും, പ്യൂരിറ്റൻ ഭരണവും രാജഭരണപുനസ്ഥാപനവും എല്ലാമായി ഇംഗ്ലണ്ട് പ്രക്ഷുബ്ധമായിരുന്നപ്പോഴായിരുന്നു കം‌പ്ലീറ്റ് ആംഗ്ലറിന്റെ രചന. ആ കാലത്തിന്റെ സങ്കീർണ്ണതകൾ വാൾട്ടന്റെ സുഹൃത്തായിരുന്ന ജോൺ ഡണ്ണിനെപ്പോലുള്ളവരുടെ ശുഭാപ്തിവിശ്വാസം കെടുത്തിയെങ്കിലും വാൾട്ടന്റെ കൃതിയുടെ പ്രത്യേകതയായി നിൽക്കുന്നത് അതിന്റെ പ്രസാദാഭാവമാണ്. അദ്ദേഹത്തിന്റെ വാക്കുകളിൽ ശുഭാപ്തിവിശ്വാസവും കൃതജ്ഞതയുമാണ്. "എന്നെ ഏശാതെ പോകുന്ന ഓരോ ദുരിതവും ഓരോ പുതിയ കരുണയാണ്" എന്നദ്ദേഹം ഒരിടത്ത് പറയുന്നുണ്ട്.[ഗ] ഇംഗ്ലണ്ട് രാജാവിന് വധശിക്ഷ കൊടുത്ത് നാലുവർഷം മാത്രം കഴിഞ്ഞ് ആദ്യപതിപ്പിറങ്ങിയ ഈ കൃതിയിൽ  ആംഗ്ലിക്കൻ സഭയുടെ പ്രസിദ്ധമായ പ്രാർത്ഥനാഗ്രന്ഥത്തിലെ (The Book of Common Prayer) പ്രാർത്ഥനകളുടെ സൗമ്യഭാഷയാണ്. മീൻ പിടിത്തത്തിൽ താത്പര്യമില്ലാത്ത വലിയൊരുവിഭാഗമടക്കം ലക്ഷക്കണക്കിനാളുകൾ ആംഗ്ലറുടെ ആരാധകരാകാൻ അതാണ് കാരണം.\nപുസ്തകത്തിൽ പലയിടത്തും പ്രകടമാകുന്ന വിദ്യാഗർവ് (Pedantry)രസിക്കാത്തവർക്കുപോലും അത് വിരസതക്കുപകരം, സുഖകരമായ ഉറക്കം മാത്രം കൊടുക്കുന്നു. അത്ര ദയാപൂർണ്ണമാണ്, മനുഷ്യരോടും, ഭൂമിയോടും ആകാശത്തോടുമുള്ള ആംഗ്ലറുടെ മനോഭാവം. പുസ്തകം വായിച്ചുതീരുമ്പോൾ ആംഗ്ലർ കണ്ടുമുട്ടിയ പാൽക്കാരിയെപ്പോലെ (Milkmaid) വായനക്കാരും ഇങ്ങനെ പറഞ്ഞേക്കാമെന്ന് സാഹിത്യചരിത്രകാരനായ വില്യം ജെ. ലോങ്ങ് അഭിപ്രായപ്പെട്ടിട്ടുണ്ട്: "ഞങ്ങൾ എല്ലാ മീൻപിടിത്തക്കാരേയും സ്നേഹിക്കുന്നു; അത്ര സത്യസന്ധരും, മാന്യരും, ശാന്തരുമായ മനുഷ്യരാണവർ". [ഘ] \nക.^ 2003-ൽ ആദ്യപതിപ്പ് പ്രസിദ്ധീകരിച്ച് മൂന്നര നൂറ്റാണ്ടുതികഞ്ഞപ്പോൾ, ആംഗ്ലർ പരക്കെ ശ്രദ്ധിക്കപ്പെട്ടു.\nഖ.^ "Hops and Turkies, Carps and Beer; Came into England all inaYear".\nഗ.^ "Every misery that I miss isanew mercy".\nഘ.^ "We love all anglers, they be such honest, civil, quiet men." \n↑ കം‌പ്ലീറ്റ് ആംഗ്ലറുടെ റിനാസൻസ് പതിപ്പ് ഓൺലൈൻ \n↑ The Churches of the City of London Reynolds,H: london, Bodley Head, 1922\n↑ ജെയിംസ് ബോസ്വെൽ, സാമുവൽ ജോൺസന്റെ ജീവിതം - പുറം 544\n↑ The Compleat Angler - Encycopedia Britanica, Student Edition\n↑ The National Sporting Library, Collection Hilights, The Complete Angler \n↑ The Compleat Angler -Everything2.com \n↑ Compleat Angler, The, or The Contemplative Man's Recreation\n↑ The New York Times - Editorial Observer; The Wisdom of 'The Compleat Angler' at 350 - \n↑ Bureau of Public Secrets - Classics Revisited(6) \n↑ വില്യം ജെ. ലോങ്ങ് : English Literature - Its History and Its Significance for the Life of the English Speaking World പുറം 232\n↑ New York Public Library Gone Fishing! The Library Celebrates the 350th Anniversary of Izaak Walton’s The Compleat Angler - Exhibition on Definitive Work on Fishing Opens February 28 \n↑ കം‌പ്ലീറ്റ് ആംഗ്ലർ, അദ്ധ്യായം 9\n↑ കം‌പ്ലീറ്റ് ആംഗ്ലർ - അദ്ധ്യായം 21\n↑ കം‌പ്ലീറ്റ് ആംഗ്ലർ - അദ്ധ്യായം 4\n"https://ml.wikipedia.org/w/index.php?title=ദ_കം‌പ്ലീറ്റ്_ആംഗ്ലർ&oldid=1801159" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:14, 16 ജൂലൈ 2013.


വ്യാജവാര്‍ത്തകള്‍തടയാന് നടപടി - Janayugom Online\nപൊതുമേഖലാ ബാങ്കുകളുടെ സർക്�...\nHome / TOP NEWS / വ്യാജവാര്‍ത്തകള്‍തടയാന് നടപടി\nPosted on March 13, 2019, 9:46 pm\nന്യൂഡല്‍ഹി: വ്യാജവാര്‍ത്തകള് പ്രചരിക്കുന്നത് നിയന്ത്രിക്കാന് നടപടികള് സ്വീകരിച്ചതായി വാട്‌സാപ്പ് ഇന്ത്യ മേധാവി അഭിജിത്ത് ബോസ്. സ്വകാര്യ സന്ദേശങ്ങള് അയക്കുന്നത് തന്നെയാണ് സുരക്ഷയ്ക്ക് പ്രാഥമികമായി വേണ്ടതെന്ന് അദ്ദേഹം പറഞ്ഞു.\n20 കോടിയിലധികം സ്ഥിരം ഉപയോക്താക്കളുണ്ട് ഇന്ത്യയില്. വാട്‌സാപ്പിന്റെ വലിയ വിപണിയാണ് ഇന്ത്യ. ആഗോള തലത്തില് 150 കോടിയിലധികം ഉപയോക്താക്കളുണ്ട്. ഏറെ നാളുകളായി ഇന്ത്യന് ഭരണകൂടത്തില് നിന്നും വാട്‌സാപ്പ് സമ്മര്‍ദ്ദം നേരിടുന്നുണ്ട്.\nഇതിനെ തുടര്‍ന്ന്. സന്ദേശങ്ങള് ഫോര്‍വേഡ് ചെയ്യാന് സാധിക്കുന്ന പരമാവധി ചാറ്റുകളുടെ എണ്ണം അഞ്ചാക്കി കുറച്ചിരുന്നു. ഇന്ത്യയില് അവതരിപ്പിച്ച ഈ ഫീച്ചര് പിന്നീട് ആഗോള തലത്തില് കൊണ്ടുവരികയും ചെയ്തു. കൂടാതെ ഫോര്‍വേഡ് ലേബല്, സസ്പീഷ്യസ് ലിങ്കുപോലുള്ള മുന്നറിയിപ്പ് സംവിധാനങ്ങളും വാട്‌സാപ്പ് അവതരിപ്പിച്ചിരുന്നു.\nV S / Oct 1


തോക്കുചൂണ്ടി ജൂവലറിയിൽ കവർച്ച: പ്രതികൾ മൂവരും ബംഗ്ലാദേശികൾ, ഉപയോഗിച്ചത് ഉത്തരേന്ത്യൻ നിർമിത തോക്ക് | robbery\nതോക്കുചൂണ്ടി ജൂവലറിയിൽ കവർച്ച: പ്രതികൾ മൂവരും ബംഗ്ലാദേശികൾ, ഉപയോഗിച്ചത് ഉത്തരേന്ത്യൻ നിർമിത തോക്ക്\nJul 15, 2019, 10:57 AM IST\nജൂവലറി ജീവനക്കാരും കവർച്ചക്കാരും തമ്മിലുണ്ടായ സംഘട്ടനത്തിൽ കവർച്ച സംഘത്തിലെ ഒരാളെ കീഴ്‌പ്പെടുത്തി പോലീസിൽ ഏൽപ്പിച്ചിരുന്നു. ജൂവലറിയിൽ നിന്ന് 100 ഗ്രാം തൂക്കം വരുന്ന ആഭരണങ്ങളുമായി രണ്ടുപേർ രക്ഷപ്പെട്ടു.\nതോക്കുചൂണ്ടി കവര്‍ച്ച നടത്തിയ ഓമശ്ശേരി ഷാദി ഗോര്‍ഡ് ആന്‍ഡ് ഡയമണ്ട്‌സില് വിരലടയാള വിദഗ്ധര് പിരശോധന നടത്തുന്നു, ജൂവലറിക്കകത്തുനിന്ന് പ്രതികളുടെ മണം പിടിച്ച പോലീസ് നായ പ്രതികള് ഓടിയ വാദിഹുദാ സ്‌കൂള് റോഡിലേക്ക് ഓടുന്നു\nഓമശ്ശേരി(കോഴിക്കോട്): തോക്കുചൂണ്ടി ഓമശ്ശേരി ഷാദി ഗോൾഡ് ആൻഡ് ഡയമണ്ട്സിൽ കവർച്ച നടത്തിയ സംഘത്തിലെ മൂന്നുപേരും ബംഗ്ലാദേശ് സ്വദേശികളെന്നു പോലീസ് സ്ഥിരീകരിച്ചു. പ്രതികൾ താമസിച്ചിരുന്ന പൂളപൊയ്യിലിലെ മുറിയിൽ കഴിഞ്ഞ ദിവസം തന്നെ പരിശോധന നടത്തിയിരുന്നു. ഇതിൽ നിന്നാണ് പ്രതികൾ ബംഗ്ലാദേശുകാരെന്ന് പോലീസ് സ്ഥിരീകരിച്ചത്.\nപ്രതികൾ ഉപയോഗിച്ചത് വ്യാജ തിരിച്ചറിയൽ രേഖയാണെന്നു പോലീസ് പറയുന്നു. ഇത് മഹാരാഷ്ട്രയിലെ താനെയിൽ നിന്നാണ് ഇവർ കരസ്ഥമാക്കിയതെന്നും പോലീസ് സംശയിക്കുന്നു.\nജൂവലറിയിൽ ഞായറാഴ്ച ഡോഗ് സ്ക്വാഡും വിരലടയാള വിദഗ്ധരും തെളിവെടുത്തു. രാവിലെ പത്തരയോടെ പോലീസും വിദഗ്‌ധ സംഘവും സംഭവ സ്ഥലത്തെത്തി. അടച്ചിട്ട മുറിയിൽ ജീവനക്കാരുടെ മൊഴി പോലീസ് രേഖപ്പെടുത്തി. പ്രതികളുടേതെന്നു സംശയിക്കുന്ന വിരലടയാളവും ലഭിച്ചതായി സൂചനയുണ്ട്.\nജൂവലറിക്കകത്തു നിന്ന് മണം പിടിച്ച പോലീസ് നായ പ്രതികളിലൊരാൾ ഓടി രക്ഷപ്പെട്ട ഭാഗത്തേക്ക് ഏറെ ദൂരം പോയി നിന്നു. കഴിഞ്ഞ ദിവസം രാത്രിയിലുണ്ടായ കനത്ത മഴ കാരണമാകാം നായയ്ക്ക് ഏറെ ദൂരം മണം പിടിച്ചുപോകാൻ കഴിയാഞ്ഞതെന്നു കരുതുന്നു.\nപിടിയിലായ പ്രതി നയീം അലീഖാനെ പോലീസ് ചോദ്യം ചെയ്തു. സംഘത്തിലെ മൂന്നാമനെ ഇയാൾ അറിയില്ലെന്നാണ് മൊഴി നൽകിയത്. പ്രതികളിൽ രക്ഷപ്പെട്ട ഹർഷത്തലിക്കും മൂന്നാമനും വേണ്ടി ശനിയാഴ്ച രാത്രി വൈകിയും തിരച്ചിൽ നടത്തിയെങ്കിലും വിവരമൊന്നും ലഭിച്ചില്ല. സംശയകരമായ സാഹചര്യത്തിൽ ഓമശ്ശേരി നടുക്കിൽ ഭാഗത്തും മുണ്ടുപാറ തരിപ്പാകുന്ന് ഭാഗത്തും സംഭവ ശേഷം മറുനാട്ടുകാരെ കണ്ടതായി ആളുകൾ പറഞ്ഞിരുന്നു. ഇതിനെത്തുടർന്ന് ഓമശ്ശേരിയിലെ ഒട്ടേറെ സന്നദ്ധ സംഘടനകളുടെ നേതൃത്വത്തിൽ ഇവിടെ തിരച്ചിൽ നടത്തിയിരുന്നു.\nപിടിയിലായ പ്രതി ചികിത്സയിൽ\nപിടിയിലായ നയീം അലീഖാൻ കോഴിക്കോട് മെഡിക്കൽ കോളേജിൽ ചികിത്സയിലാണ്. വരും ദിവസങ്ങളിൽ ഇയാളെ കൂടുതൽ സമയം ചോദ്യം ചെയ്തേക്കും. പ്രതികളിൽ നിന്നു കിട്ടിയ മൊബൈൽ ഫോൺ കേന്ദ്രീകരിച്ച് അന്വേഷണം വിപുലമാക്കാനൊരുങ്ങുകയാണ് പോലീസ്. ശനിയാഴ്ച രാത്രി 7.30-നാണ് മൂവർസംഘം ജൂവലറിയിലെത്തി തോക്കുചൂണ്ടി കവർച്ച നടത്തിയത്.\nജൂവലറി ജീവനക്കാരും കവർച്ചക്കാരും തമ്മിലുണ്ടായ സംഘട്ടനത്തിൽ കവർച്ച സംഘത്തിലെ ഒരാളെ കീഴ്‌പ്പെടുത്തി പോലീസിൽ ഏൽപ്പിച്ചിരുന്നു. ജൂവലറിയിൽ നിന്ന് 100 ഗ്രാം തൂക്കം വരുന്ന ആഭരണങ്ങളുമായി രണ്ടുപേർ രക്ഷപ്പെട്ടു. കൊടുവള്ളി സർക്കിൾ ഇൻസ്പെക്ടർ ചന്ദ്രമോഹനാണ് കേസന്വേഷണ ചുമതല.\nപ്രതികൾ ഉപയോഗിച്ചത് ഉത്തരേന്ത്യൻ നിർമിത തോക്ക്\nഓമശ്ശേരിയിൽ തോക്കുചൂണ്ടി ജൂവലറിയിൽ കവർച്ച നടത്തിയ സംഘം ഉപയോഗിച്ചത് ഉത്തരേന്ത്യൻ നിർമിത തോക്കെന്ന് പോലീസ്. ഉത്തരേന്ത്യയിലെ വിവിധ സംസ്ഥാനങ്ങളിൽ വ്യാപകമായി ഇത്തരം തോക്കുകൾ നിർമിക്കാറുണ്ടെനും അതിൽപ്പെട്ട ആറ് ഉണ്ടകൾ ഇടാൻപറ്റുന്ന തോക്കാണ് പ്രതികൾ ഉപയോഗിച്ചതെന്നും പോലീസിന് വിവരം ലഭിച്ചിട്ടുണ്ട്. വെടിവെക്കാൻ പാകത്തിന് തോക്കിൽ മുഴുവൻ ഉണ്ടകളും നിറച്ചിരുന്നു.\nപ്രതികളിലൊരാൾ കേരളം വിട്ടതായി സംശയം\nകവർച്ച നടന്ന ശനിയാഴ്ച പോലീസും നാട്ടുകാരും ഓമശ്ശേരിയും പരിസരവും അരിച്ചു പെറുക്കിയിട്ടും പ്രതികളെക്കുറിച്ച് വിവരം ലഭിച്ചിരുന്നില്ല. പ്രതികളിൽ നിന്നു ലഭിച്ച മൊബൈൽ ഫോൺ കേന്ദ്രീകരിച്ച് സംഭവ ദിവസം തന്നെ പോലീസ് അന്വേഷണം ആരംഭിച്ചിരുന്നു.\nആ മൊബൈലിലേക്ക് വന്നതും പോയതുമായ കോളുകൾ പോലീസ് നിരീക്ഷണ വിധേയമാക്കി. അതിൽ ഏതാനും നമ്പറുകൾ ദീർഘ സമയം ഓഫ് ആയിരുന്നു. എന്നാൽ, അൽപ്പസമയം മാത്രം ഒരു ഫോൺ നമ്പർ കോഴിക്കോട് റെയിൽവേ സ്റ്റേഷൻ ടവറിനു കീഴിൽ എത്തിയതായി പോലീസിനു വിവരം ലഭിച്ചു. എന്നാൽ, ആ നമ്പർ ഏതാനും മിനിറ്റുകൾക്കുള്ളിൽ ഓഫാക്കിയെന്നും പോലീസ് പറയുന്നു.\nപ്രതികൾക്കായി കൊടുവള്ളി പോലീസ് െറയിൽവേ സ്റ്റേഷൻ പരിസരത്തു തിരച്ചിൽ നടത്തിയെങ്കിലും ഫലമുണ്ടായില്ല.


നേപ്പാളില് വെള്ളപ്പൊക്കം, മണ്ണിടിച്ചില്: 60 മരണം; 41 പേരെ കാണാതായി\nMon May 17 2021 18:56:20 GMT+0530 (India Standard Time)\nമണ്ണിടിച്ചില് വീടുകള് തകര്‍ത്തതിനാല് നൂറുകണക്കിന് പേരെ ജില്ലയില് നിന്ന് മാറ്റി പാര്‍പ്പിച്ചു.\nRSN13 July 2020 9:50 AM GMT\nകാഠ്മണ്ഡു: നേപ്പാളിലെ വിവിധ മേഖലകളില് കഴിഞ്ഞ നാല് ദിവസത്തിനിടെയുണ്ടായ വെള്ളപ്പൊക്കത്തിലും മണ്ണിടിച്ചിലും 60 പേര് മരിച്ചു. അപകടത്തില് 41 പേരെ കാണാതായി. കാണാതായവരെ കണ്ടെത്താനായി രക്ഷാപ്രവര്‍ത്തനം പുരോഗമിക്കുകയാണ്. മ്യാഗ്ദി ജില്ലയെയാണ് ദുരന്തം ഏറ്റവും രൂക്ഷമായി ബാധിച്ചത്. ജില്ലയില് 27 പേര് മരിച്ചു.\nമണ്ണിടിച്ചില് വീടുകള് തകര്‍ത്തതിനാല് നൂറുകണക്കിന് പേരെ ജില്ലയില് നിന്ന് മാറ്റി പാര്‍പ്പിച്ചു. പ്രാദേശിക സ്‌കൂളുകളിലും കമ്മ്യൂണിറ്റി സെന്ററുകളിലുമാണ് മാറ്റി താമസിപ്പിച്ചത്. മഴക്കാലത്ത് ഹിമാലയന് രാജ്യത്ത് മണ്ണിടിച്ചിലും വെള്ളപ്പൊക്കവും ഒരു സാധാരണ പ്രതിഭാസമാണ്.ജൂലൈ 12 വരെ ആയിരത്തോളം പേരെ വീടുകളില് നിന്ന് മാറ്റിപ്പാര്‍പ്പിച്ചിട്ടുണ്ട്. മണ്ണിടിച്ചിലിനെ തുടര്‍ന്ന് രണ്ട് വാര്‍ഡുകള് പൂര്‍ണമായും നശിച്ചു. തദ്ദേശ സ്വയംഭരണ പ്രതിനിധി കൂട്ടിച്ചേര്‍ത്തു.


കൊവിഡ് രോഗവ്യാപനം കേരളം കനത്ത ഭീതിയിലേക്ക്, – NavaKerala News\nHome/Covid/കൊവിഡ് രോഗവ്യാപനം കേരളം കനത്ത ഭീതിയിലേക്ക്,\nകൊവിഡ് രോഗവ്യാപനം കേരളം കനത്ത ഭീതിയിലേക്ക്,\nകൊവിഡ് രോഗവ്യാപനം കേരളത്തിൽ ഭയാശങ്ക സൃഷ്ടിക്കുകയാണ്. തിരുവനന്തപുരത്ത് കൊവിഡ് ബാധ രൂക്ഷമെന്ന് മുഖ്യമന്ത്രി പിണറായി വിജയൻ ചൊവ്വാഴ്ച അറിയിച്ചിട്ടുണ്ട്. തിരുവനന്തപുരത്ത് 18 പേരെ ടെസ്റ്റ് ചെയ്യുമ്പോൾ ഒരാൾക്ക് കൊവിഡ് ബാധ സ്ഥിരീകരിക്കപ്പെടുന്ന അവസ്ഥയാണ് ഉള്ളത്. എറണാകുളത്ത് 70 പേര്‍ക്ക് കൊവിഡ് സ്ഥിരീകരിച്ചതിൽ 66 പേര്‍ക്കും സമ്പര്‍ക്കത്തിലൂടെയാണ് രോഗം ബാധിച്ചിരിക്കുന്നത്. ഫോര്‍ട്ട് കൊച്ചി, തോപ്പുംപടി മേഖലയില് കര്‍ഫ്യൂ ഏര്‍പ്പെടുത്തുമെന്ന് മന്ത്രി വി.എസ് സുനില് കുമാര് അറിയിച്ചിരിക്കുകയാണ്. ആലുവയില് നടപ്പാക്കിയതിന് സമാനമായ നിയന്ത്രണങ്ങള് ഫോര്‍ട്ട് കൊച്ചി, തോപ്പുംപടി മേഖലയില് ഏര്‍പ്പെടുത്തും. ഫോര്‍ട്ട് കൊച്ചി മേഖലയില് രോഗ വ്യാപനം ഉയരുന്ന സാഹചര്യത്തിലാണ് നടപടി. ജില്ലയില് രോഗം ക്ലസ്റ്ററുകള്‍ക്ക് പുറത്തേക്ക് വ്യാപിക്കുന്ന സാഹചര്യമാണെന്നും ആലുവയില് നിയന്ത്രണങ്ങള് പിന്‍വലിക്കില്ലെന്നും വി.എസ് സുനില് കുമാര് വ്യക്തമാക്കിയിട്ടുണ്ട്.\nമേനംകുളത്തെ കിൻഫ്രയിൽ 300 പേർക്ക് നടത്തിയ പരിശോധനയിൽ 88 പേർക്ക് കൊവിഡ് സ്ഥിരീകരിച്ചു. രാജ്യത്തെ പൊതുസ്ഥിതി എടുത്താൽ 12 പേരെ ടെസ്റ്റ് ചെയ്യുമ്പോഴാണ് ഒരാൾ പോസിറ്റീവായി മാറുന്നത്. കേരളത്തിൽ ഇത് 36ൽ ഒന്ന് എന്ന കണക്കിലാണ്. എന്നാൽ തിരുവനന്തപുരത്ത് 18 പേരെ ടെസ്റ്റ് ചെയ്യുമ്പോൾ ഒരാൾക്ക് കൊവിഡ് ബാധ സ്ഥിരീകരിക്കപ്പെടുന്നുണ്ട് എന്നും മുഖ്യമന്ത്രി പറഞ്ഞു.\nഎറണാകുളം ജില്ലയില് ഫോര്‍ട്ട് കൊച്ചി, കളമശേരി, ഇടപ്പള്ളി, ചേരാനെല്ലൂര് പ്രദേശങ്ങളില് കൂടുതല് കേസുകള് റിപ്പോര്‍ട്ട് ചെയ്യുന്നുണ്ട്. ഇവിടെ നിയന്ത്രണങ്ങള് കര്‍ശനമാക്കേണ്ട അവസ്ഥാനുള്ളത്. ജില്ലയില് ഇതുവരെ ഒരുലക്ഷത്തില് അധികം പേരുടെ സാമ്പിളുകള് പരിശോധിച്ചു. സര്‍ക്കാര്, സ്വകാര്യ ലാബുകളില് ആയാണ് സാമ്പിളുകള് പരിശോധിച്ചത്. ആന്റിബോഡി പരിശോധനക്ക് പുറമെയാണിത്. ഫോര്‍ട്ട് കൊച്ചി മേഖലയില് വീടുകളില് നിരീക്ഷണത്തില് കഴിയാന് സൗകര്യമില്ലാത്തവര്‍ക്കായി കൊവിഡ് കെയര് സെന്ററുകള് അടിയന്തരമായി ആരംഭിക്കാന് കോര്‍പറേഷന് അധികാരികള്‍ക്ക് നിര്‍ദേശം നല്‍കുമെന്ന് കളക്ടര് അറിയിച്ചിട്ടുണ്ട്.\nകോട്ടയം ജില്ലയില് പുതിയതായി 118 പേര്‍ക്കു കൂടി കൊവിഡ് സ്ഥിരീകരിച്ചിരിക്കുകയാണ്. ഇതില് മൂന്ന് ആരോഗ്യപ്രവര്‍ത്തകരും സമ്പര്‍ക്കത്തിലൂടെ രോഗം ബാധിച്ച 113 പേരും മറ്റു സംസ്ഥാനങ്ങളില്‍നിന്ന് വന്ന രണ്ടു പേരും ഉള്‍പ്പെടുന്നു. നിലവില് കോട്ടയം ജില്ലക്കാരായ 557 പേരാണ് ചികിത്സയിലുള്ളത്. ഏറ്റുമാനൂർ പച്ചക്കറി മാർക്കറ്റിൽ നടത്തിയ ആൻ്റിജൻ പരിശോധന നടത്തിയ 67 പേരിൽ 45 പേർക്കും കൊവിഡ് സ്ഥിരീകരിച്ചിരുന്നു. ഇവരിൽ ഭൂരിഭാഗം പേർക്കും ലക്ഷണങ്ങൾ ഉണ്ടായിരുന്നില്ല. ഏറ്റുമാനൂർ മുനിസിപ്പാലിറ്റിൽ ഇപ്പോൾ കണ്ടയ്ന്മെൻ്റ് സോണുകളായ 4, 27 വാർഡുകൾ ഒഴികെയുള്ള കാണക്കാരി, മാഞ്ഞൂർ, അയർക്കുന്നം, അതിരമ്പുഴ ഗ്രാമപഞ്ചായത്തുകളിലെ എല്ലാ വാർഡുകളും ഉൾപ്പെടുത്തി പ്രത്യേക ക്ലസ്റ്റർ പ്രഖ്യാപിച്ചിരിക്കുകയാണ്.\nവയനാട്ടിൽ തൊണ്ടര്‍നാട്, എടവക പഞ്ചായത്തുകളും മാനന്തവാടി നഗരസഭയും പൂര്‍ണമായി കണ്ടെയ്ന്‍മെന്റ് സോണാക്കി.\nവാളാട് പ്രദേശത്ത് ആശങ്കാജനകമായ രീതിയില് കോവിഡ് വ്യാപനത്തിനിടയായ മരണാനന്തര- വിവാഹ ചടങ്ങുകളില് പങ്കെടുത്തവര് ഈ മൂന്ന് തദ്ദേശ സ്ഥാപനങ്ങളിലുമുള്ള പശ്ചാത്തലത്തിലാണ് തീരുമാനം. വാളാട് ഉള്‍പ്പെടുന്ന തവിഞ്ഞാല് പഞ്ചായത്തും നിലവില് പൂര്‍ണമായും കണ്ടെയ്ന്‍മെന്റാണ്.\nഇവിടങ്ങളില് കര്‍ശനമായ നിയന്ത്രണങ്ങളാണ് ഉണ്ടാവുകയെന്നും അത്യാവശ്യ കാര്യങ്ങള്‍ക്കല്ലാതെ പുറത്തിറങ്ങുന്നവര്‍ക്കെതിരെ ശക്തമായ കേസുകള് രജിസ്റ്റര് ചെയ്യുമെന്നും ജില്ലാ കലക്ടര് അറിയിച്ചിട്ടുണ്ട്. ഈ മേഖലകളില് പനി, ജലദോഷം തുടങ്ങിയ രോഗലക്ഷണങ്ങളുള്ള എല്ലാവരും അടിയന്തരമായി പി.എച്ച്.സികളില് റിപ്പോര്‍ട്ട് ചെയ്യണം. പൂര്‍ണ കണ്ടെയ്ന്‍മെന്റ് സോണുകളായി പ്രഖ്യാപിച്ച തവിഞ്ഞാല്, തൊണ്ടര്‍നാട്, എടവക, മാനന്തവാടി എന്നീ നാല് തദ്ദേശ സ്ഥാപനങ്ങളില് രണ്ടാഴ്ചത്തേക്ക് വിവാഹ ചടങ്ങുകളോ അഞ്ച് പേരില് കൂടുതലുള്ള മരണാനന്തര ചടങ്ങുകളോ പാടില്ലെന്ന് ജില്ലാ കലക്ടര് അറിയിച്ചിട്ടുണ്ട്.


തെയ്യക്കാലത്തിന്‍റെ ഓര്‍മകളുമായി മുത്തപ്പന് തിരുവപ്പന ഉല്‍സവം; അനുഗ്രഹം തേടി പ്രവാസികൾ | Theyyam\nസ്വന്തം ലേഖകൻ December 12, 2019 06:53 PM IST\nപ്രവാസി മലയാളികളുടെ മനസില് തെയ്യക്കാലത്തിന്‍റെ ഓര്‍മകളുമായി ഒമാനിലെ മസ്ക്കറ്റിൽ മുത്തപ്പന് തിരുവപ്പന ഉല്‍സവം. വിശ്വാസത്തിന്‍റെയും ഭക്തിയുടെയും നിമിഷങ്ങള്‍ക്കൊപ്പം കേരളത്തിന്‍റെ സാംസ്കാരിക പാരമ്പര്യത്തിന്‍റെ വിളിച്ചു ചൊല്ലു കൂടിയായിരുന്നു ഉല്‍സവം.\nമലബാറിലെ പ്രവാസികളുടെ മനസിലെ ഗൃഹാതുരസ്മരണയാണ് തെയ്യക്കാലം. പറശ്ശിനിക്കടവിലെ മുത്തപ്പൻ ക്ഷേത്രമായി മാറുകയായിരുന്നു മസ്ക്കറ്റ് ശ്രീകൃഷ്ണ ക്ഷേത്ര ഹാൾ. മുത്തപ്പൻറെ അനുഗ്രഹം തേടി, ഗൃഹാതുരസ്മരണകളോടെ ആയിരങ്ങളാണ് അറബിക്കടലിനക്കരെ തിരുവപ്പന മഹോത്സവത്തിനെത്തിയത്.\nനാട്ടിലെ അതേ ആചാരാനുഷ്ടാനങ്ങളായിരുന്നു മസ്ക്കറ്റിലും ഒരുക്കിയത്. ക്ഷേത്രഹാളിൽ പ്രത്യേക മടത്തറ കെട്ടിയുണ്ടാക്കി. വെള്ളാട്ടത്തോടെയായിരുന്നു രണ്ടുദിവസം നീണ് ഉത്സവം തുടങ്ങിയത്. പ്രവാസികളായ ഭക്തജനങ്ങള്‍ക്ക് അനുഗ്രഹവും അരുളപ്പാടും ദര്‍ശനവും നൽകി മുത്തപ്പന് അനുഗ്രഹിച്ചു. വണ്ണാൻ സമുദായത്തിലെ പിൻതലമുറക്കാരായിരുന്നു മുത്തപ്പനായി വേഷം കെട്ടിയത്. പ്രതേകം പൂജകൾ ചെയ്‌തും വ്രതമെടുത്തുമാണ് പെരുവണ്ണാൻ തയ്യാറെടുത്തത്.\nചായം പൂശി മടത്തറയിലെത്തിയ മുത്തപ്പൻ ആംഗ്യ ഭാഷയിലും, ചേഷ്ടകളിലുമായി വിശ്വാസികളോട് പുരാണം ഓതിപ്പറഞ്ഞു. അനുഗ്രഹങ്ങളും ആശീർവാദവും നൽകി ഭക്തരെ ആശ്വസിപ്പിച്ചു.\nപ്രവാസലോകത്തും ആചാരാനുഷ്ടാനങ്ങളെയും വിശ്വാസത്തേയും നിറമനസോടെ സ്വീകരിക്കാൻ അവസരമൊരുക്കിയ ഒമാൻ ഭരണാധികാരികളെ പ്രവാസികൾ നന്ദിയോടെ ഓർത്താണ് മഹോത്സവം കൊണ്ടാടിയത്.\nകണ്ണൂർ, കാസർകോട്, കോഴിക്കോട് തുടങ്ങി മലബാർ പ്രദേശത്തുനിന്നുള്ളവർക്കൊപ്പം തെക്കൻകേരളത്തിൽ നിന്നുള്ളവരും മുത്തപ്പൻറെ അനുഗ്രഹം തേടി മസ്ക്കറ്റിലേക്കെത്തി.\nപറശ്ശിനികടവിലെ പോലെ തന്നെ ഇവിടെ എത്തിചേർന്ന ഭക്തന്മാര്‍ക്ക് പ്രസാദമായി പയറും തേങ്ങാകഷ്ണങ്ങളും നല്‍കിയിരുന്നു. വരും വർഷങ്ങളിലും മുത്തപ്പൻ പ്രവാസലോകത്തെത്തി അനുഗ്രഹം ചൊരിയുമെന്ന പ്രതീക്ഷ മനസിലേറ്റിയാണ് ഭക്തർ മടങ്ങിയത്.


Dinesh Chandimal ball-tampering: Sri Lanka captain banned for one Test; പന്തില് കൃത്രിമം കാണിച്ച ലങ്കന് നായകന് ദിനേഷ് ചണ്ഡിമാലിന് വിലക്ക്\nമൽസരത്തിനിടെ തന്റെ വായിലുളള വസ്‌തുവിന്റെ അവശിഷ്‌ടമാണ് ചണ്ഡിമാല് പന്തില് ഉരച്ചത്\nUpdated: June 20, 2018 12:28:14 pm\nപന്തില് കൃത്രിമം കാണിച്ചതിന് ശ്രീലങ്കന് നായകന് ദിനേഷ് ചണ്ഡിമാലിന് വിലക്ക്. അടുത്ത ഒരു ടെസ്റ്റ് മൽസരത്തില് നിന്നാണ് അദ്ദേഹത്തെ ഐസിസി വിലക്കിയത്. വെസ്റ്റ് ഇന്‍ഡീസിനെതിരായ രണ്ടാം ടെസ്റ്റ് മൽസരത്തിനിടെയാണ് സംഭവം. സെന്റ് ലൂസിയയില് നടന്ന മൽസരത്തിനിടെ തന്റെ വായിലുളള വസ്‌തുവിന്റെ അവശിഷ്‌ടമാണ് ചണ്ഡിമാല് പന്തില് ഉരച്ചത്.\nശനിയാഴ്‌ച നടക്കുന്ന അവസാന ടെസ്റ്റില് നിന്നാണ് ചണ്ഡിമാലിനെ വിലക്കിയത്. താന് തെറ്റൊന്നും ചെയ്‌തിട്ടില്ലെന്ന ചണ്ഡിമാലിന്റെ വാദം ബോധ്യപ്പെടുത്താന് കഴിയാത്തതാണെന്ന് മാച്ച് റഫറി ജവഗള് ശ്രീനാഥ് പറഞ്ഞു. ‘ചണ്ഡിമാല് പന്തില് എന്തോ വസ്‌തു ഉരക്കുന്നത് ദൃശ്യങ്ങളില് നിന്നും വ്യക്തമാണ്. താന് വായില് ഒരു വസ്‌തു ഇട്ടിരുന്നുവെന്നും എന്നാല് അത് എന്താണെന്ന് ഓര്‍മ്മ ഇല്ലെന്നുമാണ് ചോദ്യം ചെയ്യലില് ചണ്ഡിമാല് പറഞ്ഞത്. അദ്ദേഹത്തിന്റെ വിശദീകരണം വിശ്വാസത്തിലെടുക്കാന് കഴിയില്ല. കൃത്രിമത്വം കാണിച്ചെന്ന് വ്യക്തമാണ്’, ജവഗല് ശ്രീനാഥ് വ്യക്തമാക്കി.\nരണ്ടാം ടെസ്റ്റിലെ രണ്ടാം ദിനം പന്തിന്റെ അവസ്ഥയില് ആശങ്ക പ്രകടിപ്പിച്ച് അംപയര്‍മാരായ അലീം ദറും ഇയാന് ഗൗള്‍ഡും രംഗത്തെത്തിയിരുന്നു. തുടര്‍ന്ന് ശ്രീനാഥും ശ്രീലങ്കന് പരിശീലകനും ചര്‍ച്ച നടത്തി. ഇതില് പ്രതിഷേധിച്ച് ലങ്കന് താരങ്ങള് രണ്ട് മണിക്കൂറോളം വൈകിയാണ് മൈതാനത്ത് എത്തിയത്. രണ്ട് സസ്‌പെന്‍ഷന് പോയിന്റുകളും മാച്ച് ഫീയുടെ 100 ശതമാനവും ചണ്ഡിമാല് അടയ്‌ക്കണം. ആദ്യ ടെസ്റ്റ് വിജയിച്ച വിന്‍ഡീസ് രണ്ടാം ടെസ്റ്റില് സമനില പിടിക്കുകയായിരുന്നു.\nball tamperingSri LankaWest Indies\nWeb Title: Dinesh chandimal ball tampering sri lanka captain banned for one test


Nokia P1 Android smartphone: price, specs, launch date and more - Malayalam Gizbot\n2016 മുതലാണ് നോക്കിയ പി1 ആന്‍ഡ്രോയിഡ് സ്മാര്‍ട്ട്‌ഫോണ് എത്തുമെന്നു പറഞ്ഞു തുടങ്ങിയത്. അതിനു ശേഷം ഈ ഫോണിനെ സംബന്ധിച്ച് പല വിശദാശങ്ങളും വന്നിരുന്നു.\nഎന്നാല് ഇപ്പോള് അവസാമനായി നോക്കിയ പ1 നെ കുറിച്ച് വിശദമായ റിപ്പോര്‍ട്ടുകള് വന്നു. അതില് ഫോണ് സവിശേഷത, വില, വിപണിയില് എത്തുന്ന തീയതി എല്ലാം തന്നെ അടങ്ങിയിട്ടുണ്ട്. ഇതിനു മുന്‍പുളള ലേഖനത്തില് നോക്കിയ പി1 ന്റെ വീഡിയോ കൊടുത്തിരുന്നു.\nഎന്തൊക്കെയാണ് നോക്കിയ പി1 ന്റെ സവിശേഷതകള് എന്നു നോക്കാം.\nനോക്കിയ പി1 ന് പ്രീമിയം ഡിസൈന്\nനോക്കിയ പി1ന്റെ വീഡിയോ പ്രീമിയം ഡിസൈന് കാണിക്കുന്നു. മെറ്റല് ഫ്രയിം നല്‍കിയതിനാലാണ് കാഴ്ചയില് പ്രീമിയം ലുക്ക് നല്‍കുന്നത്. മുന്നില് ഹോം ബട്ടണില് തന്നെയാണ് ഫിങ്കര് പ്രിന്റ് സെന്‍സര് ഉള്‍പ്പെടുത്തിയിരിക്കുന്നത്. നോക്കിയ പി1 റോസ് ഗോള്‍ഡ്, ബ്ലാക്ക്, സില്‍വര് എന്നീ നിറങ്ങളിലാണ് എത്തുന്നതെന്നാണ് പറയുന്നത്.\nഹൈ എന്‍ഡ് സ്‌പെസഫിക്കേഷന്\nനോക്കിയ പി1 ന്റെ സ്‌പെസഫിക്കേഷനെ കുറിച്ചു പറയുകയാണെങ്കില് 5.3ഇഞ്ച് ഫുള് എച്ച്ഡി ഡിസ്‌പ്ലേ, 1080X1440 റിസൊല്യൂഷന്, കോര്‍ണിങ്ങ് ഗൊറില്ല ഗ്ലാസ്5പ്രൊട്ടക്ഷന്, സ്‌നാപ്ഡ്രാഗണ് 835 പ്രോസസര്, 6ജിബി റാം, 128/256ജിബി ഇന്റേര്‍ണല് സ്‌റ്റോറേജ് എന്നിവയാണ്.\n22എംബി കാള് സീയൂസ് ക്യാമറയാണ് നോക്കിയ പി1 ന്. IP57 സര്‍ട്ടിഫൈ ചെയ്ത് വാട്ടര് പ്രൂഫ് ഡെസ്റ്റ് റെസിസ്റ്റന്റ് ആയിരിക്കും എന്ന് അവകാശപ്പെടുന്നു. കൂടാതെ ഈ ഫോണിന് 3500എംഎഎച്ച് ബാറ്ററിയാണ് ഉള്‍പ്പെടുത്തിയിരിക്കുന്നത്.\nഫോണിലെ മറ്റു സവിശേഷതകള്\nകൂടാതെ ഈ ഫോണിലെ മറ്റു സവിശേഷതയാണ് റിയര് ക്യാമറയില് ഉള്‍പ്പെടുത്തിയിരിക്കുന്ന കാള് സീയൂസ് ലെന്‍സ്. യുഎസ്ബി പോര്‍ട്ട്-സിയും 3.5എംഎം ഓഡിയോ ജാക്കും ഇതിന്റെ അടിത്തട്ടില് തന്നെ ഉണ്ട്.\nനോക്കിയ പി1 ന്റെ വില\nമുകളില് പറഞ്ഞതു പോലെ നോക്കിയ പി1 രണ്ട് വേരിയന്റിലാണ് ഇറങ്ങുന്നത്. 128ജിബി, വില $800 (ഏകദേശം 54,000 രൂപ), 256ജിബി, വില $959 (ഏകദേശം 64,500 രൂപ).\nThere are hints about the specifications, pricing and launch date of the Nokia P1.


meloor news മേലൂർ വാർത്തകൾ: കള്ളപ്പണക്കാരുടെ പേരുകൾ പരസ്യപ്പെടുത്തില്ലെന്നു കേന്ദ്ര നയം\nകള്ളപ്പണക്കാരുടെ പേരുകൾ പരസ്യപ്പെടുത്തില്ലെന്നു കേന്ദ്ര നയം\nവിദേശങ്ങളിൽ കള്ളപ്പണം സൂക്ഷിച്ചിരിക്കുന്നവരുടെ പേരുവിവരം വെളിപ്പെടുത്താനാകില്ലെന്നു കേന്ദ്ര ധനകാര്യമന്ത്രി വ്യക്തമാക്കി. ഇന്ത്യയിലെ വ്യവസായത്തെ കള്ളപ്പണക്കാരുടെ പേരു പരസ്യപ്പെടുത്തുന്നത് പ്രതികൂലമായി ബാധിക്കുമത്രേ. പേരുകൾ അദ്ദേഹത്തിന്റെ പക്കലുണ്ട്. അതിൽ പാർലമെന്റ് അംഗങ്ങൾ തീർത്തും ഇല്ലെന്നു സ്പഷ്ടമാക്കിയിട്ടുമുണ്ട്. എന്തായാലും ഇന്ത്യൻ വ്യവസായം കള്ളപ്പണത്തെ ആശ്രയിച്ചാണ് നിലനിൽക്കുന്നത് എന്നു അദ്ദേഹം സമ്മതിച്ചല്ലോ. ആ വ്യവസായം അല്പം പോലും വളർച്ച ഇല്ലാതെയാണു നിൽക്കുന്നതെന്നും അദ്ദേഹത്തിനറിയാം. സത്യസന്ധമായി വ്യാപാരം നടത്തുന്നവർക്കു കൂടി ഒരവസരം കൊടുക്കാൻ വല്ല വഴിയും ഉണ്ടോ എന്നു ഇനി വരുന്ന ധനകാര്യ മന്ത്രിയെങ്കിലും ചിന്തിച്ചാൽ നന്ന്.\nനമ്മെ അലോസരപ്പെടുത്തേണ്ട വസ്തുത മറ്റൊന്നാണ്. പ്രതിയുടെ പേരു വെളിപ്പെടുത്താത്ത ഒരു കേസ്സും ഇന്ത്യയിൽ നിലനിൽക്കുകയില്ല. അതുകൊണ്ട് കള്ളപ്പണക്കാർക്കെതിരേ ഈ സർക്കാർ എന്തുകൊണ്ടു നടപടികൾ സ്വീകരിച്ചില്ല എന്നു ഇനി ആരും ചോദിക്കാൻ പോകുന്നില്ല. പേരു പ്രസിദ്ധപ്പെടുത്താനാകാത്തതുകൊണ്ട് കേസ്സും എടുത്തില്ല, അത്രതന്നെ.\nPosted by ജീവബിന്ദു at 2:11 AM


കേരളത്തിൽ എൽഡിഎഫ്-യുഡിഎഫ് കസേരകളി, മുന്നണികൾക്കെതിരെ ആഞ്ഞടിച്ച് നദ്ദ - കണ്ണൂരാൻ വാർത്ത\nHome Unlabelled കേരളത്തിൽ എൽഡിഎഫ്-യുഡിഎഫ് കസേരകളി, മുന്നണികൾക്കെതിരെ ആഞ്ഞടിച്ച് നദ്ദ\nകണ്ണൂര്: യുഡിഎഫ്-എൽഡിഎഫ് സര്‍ക്കാറുകളെ നിശിതമായി വിമര്‍ശിച്ച് കണ്ണൂരിൽ ബിജെപി ദേശീയ അധ്യക്ഷൻ ജെ പി നദ്ദയുടെ തെരഞ്ഞെടുപ്പ് പ്രചാരണം. കേരളത്തിൽ എൽഡിഎഫ്-യുഡിഎഫ് കസേരകളിയാണ് ഇതുവരെ നടന്നതെന്നും ഇരുമുന്നണികളും ഇതുവരെ അഴിമതിയാണ് നടത്തിയതെന്നും നദ്ദ ആരോപിച്ചു. തിരഞ്ഞെടുപ്പ് നടക്കുന്ന ബംഗാളിൽ സിപിഎമ്മും കോൺഗ്രസും കൂട്ടുകെട്ടിലാണ്. എൽഡിഎഫ് സര്‍ക്കാരിന്റെ കാലത്തെ സ്വപ്നയുടെ സ്വർണ്ണക്കടത്ത് കേസും യുഡിഎഫ് സര്‍ക്കാരിന്റെ കാലത്തെ സരിതയുടെ സോളാർ കേസും ഇതിന് ഉദാഹരണമാണ്. മുഖ്യമന്ത്രിയുടെ ഓഫീസിന്റെ അറിവോടെയാണ് സ്വർണക്കടത്ത് നടന്നത്. മുഖ്യമന്ത്രി തന്നെയാണ് കത്തയച്ച് കേന്ദ്ര ഏജൻസിയെ വരുത്തിയത്. അവസാനം സ്വന്തം മന്ത്രിമാർ കുടുങ്ങുമെന്നായപ്പോൾ അന്വേഷണത്തെ എതിർക്കുകയാണെന്നും നദ്ദ ആരോപിച്ചു.


ജോലി വാഗ്ദാനം ചെയ്ത് യുവതിയില് നിന്ന് ലക്ഷങ്ങള് തട്ടിയെടുത്തു : യുവാവ് അറസ്റ്റില് -\nഇരവിപുരം: ജോലി വാഗ്ദാനം ചെയ്ത് യുവതിയില് നിന്ന് ലക്ഷങ്ങള് തട്ടിയ യുവാവ് അറസ്റ്റില്. ഇരവിപുരം വാളത്തുംഗല് ചേതന നഗര് 211 രാഹുല് ഭവനം വീട്ടില് ആര് രാഹുല് (31) ആണ് പോലീസ് പിടിയിലായത്. മാലിന്യ നിര്‍മാര്‍ജന സംരംഭത്തില് ജോലി വാഗ്ദാനം ചെയ്തായിരുന്നു തട്ടിപ്പ്.\nഎന്‍വയണ്‍മെന്റല് റിസോഴ്‌സ് കോ ഓപറേറ്റീവ് സൊസൈറ്റി എന്ന സ്ഥാപനത്തിന്റെ പ്രസിഡന്റാണ് ഇയാള്. ഈ സ്ഥാപനം ആരംഭിക്കുന്ന മാലിന്യ നിര്‍മാര്‍ജന സംരംഭത്തില് ടെക്‌നിക്കല് എക്‌സ്‌പെര്‍ട്ട് എന്ന തസ്തികയില് ജോലി നല്‍കാമെന്ന് വിശ്വസിപ്പിച്ചാണ് പണം തട്ടിയെടുത്തത്.


Kochi, First Published 5, Sep 2019, 4:23 PM IST\nടി ഒ സൂരജ് ഉള്‍പ്പടെ നാല് പ്രതികളെയും സെപ്റ്റംബര് 19 വരെ വിജിലന്‍സ് കോടതി റിമാന്‍റ് ചെയ്തു. പ്രതികളുടെ ജാമ്യാപേക്ഷ നാളെ മൂവാറ്റുപുഴ വിജിലൻസ് കോടതി പരിഗണിക്കും.\nകേസന്വേഷണം പ്രതികളുടെ സാമ്പത്തിക ഇടപാടുകളിലേക്കും വ്യാപിപ്പിക്കാനൊരുങ്ങുകയാണ് വിജിലന്‍സ്. ദേശീയ പാത അതോറിറ്റിയെ ഒഴിവാക്കി സംസ്ഥാന സര്‍ക്കാര് പാലാരിവട്ടം പാലത്തിന്‍റെ നിര്‍മാണം ഏറ്റെടുത്തത് ടോള് ഒഴിവാക്കാന് ആണെന്നായിരുന്നു അന്ന് ഉന്നയിച്ച വാദം. എന്നാല് അഴിമതിക്ക് കളമൊരുക്കാനായിരുന്നു ഈ തീരുമാനം എന്നാണ് വിജിലന്‍സിന്‍റെ വിലയിരുത്തല്.\nLast Updated 5, Sep 2019, 4:53 PM IST


ജടായുപ്പാറ ടൂറിസം അത്ഭുതക്കാഴ്ച്ചകളൊരുക്കി കാത്തിരിക്കുന്നു, | i Vartha\nHome കേരളം ജടായുപ്പാറ ടൂറിസം അത്ഭുതക്കാഴ്ച്ചകളൊരുക്കി കാത്തിരിക്കുന്നു,\nജടായുപ്പാറ ടൂറിസം അത്ഭുതക്കാഴ്ച്ചകളൊരുക്കി കാത്തിരിക്കുന്നു,\nPosted By: editoron: May 18, 2018 In: കേരളംNo Comments\nജടായുപ്പാറ ടൂറിസം പദ്ധതി മേയ് 23-ന് വൈകിട്ട് മൂന്നിന് മുഖ്യമന്ത്രി പിണറായി വിജയന് ഉദ്ഘാടനം ചെയ്യും. പാറമുകളില് പണിപൂര്‍ത്തിയാകുന്ന ലോകത്തിലെ ഏറ്റവും വലിയ പക്ഷിശില്‍പ്പമാണ് ജടായുവിന്‍റേത്. സമുദ്രനിരപ്പില്‍നിന്ന് 650 അടി പൊക്കത്തിലാണ് ജടായുശില്‍പ്പം പുനര്‍ജനിക്കുന്നത്. 200 അടി നീളവും 150 അടി വീതിയും 70 അടി ഉയരവുമുള്ള ശില്‍പ്പം ലോകത്തിലെ ഏറ്റവും ഉയരമുള്ളതാകുമെന്നാണ് കരുതുന്നത്.\n15000 ചതുരശ്രയടി സ്ഥലത്താണ് ശില്‍പ്പം ഒരുക്കിയിരിക്കുന്നത്. പൂര്‍ണമായും ശീതീകരിച്ച ശില്‍പ്പത്തിനുള്ളിലേക്കു കടന്നാല് അപൂര്‍വകാഴ്ചകള് കാണാം. ഇതിനുള്ളിലെ സാങ്കേതികവിദ്യകള് അമ്പരപ്പിക്കുന്നതാണ്. ഓഡിയോവിഷ്വല് മ്യൂസിയം,6ഡി തിയേറ്റര്, ത്രേതായുഗസ്മരണ ഉയര്‍ത്തുന്ന മ്യൂസിയം എന്നിവ അത്യാകര്‍ഷകമാകും. ശില്പത്തിനോടുചേര്‍ന്ന് സ്ഥാപിക്കുന്ന സിനിമാ തിയേറ്ററില് 25 പേര്‍ക്ക് ഇരിപ്പിടമുണ്ടാകും.\nരാമ-രാവണ യുദ്ധം ദൃശ്യത്തനിമയോടെയും പൗരാണിക പ്രൗഢിയോടെയും പ്രദര്‍ശിപ്പിക്കും. 65 ഏക്കര് സ്ഥലത്ത് വ്യാപിച്ചുകിടക്കുന്ന ജടായുപ്പാറമുകളിലെത്താന് കേബിള് കാര് സംവിധാനം പൂര്‍ത്തിയായി. രണ്ട് ഹെലിപാഡുകള്, ജലാശയം, അഡ്വഞ്ചര് പാര്‍ക്ക് എന്നിവ ഇതിനകം പണിപൂര്‍ത്തിയായി. സംസ്ഥാന ടൂറിസം വകുപ്പ് സ്വകാര്യമേഖലയുമായി കൈകോര്‍ത്ത് നടപ്പാക്കുന്ന പ്രഥമ സംരംഭമാണിതെന്ന പ്രത്യേകതയും ഇതിനുണ്ട്. പ്രവാസികളുടെ പങ്കാളിത്തത്തോടെ 200 കോടി രൂപയാണ് പദ്ധതിക്ക് ചെലവഴിക്കുന്നത്.കേബിള് കാര് സംവിധാനത്തിനുമാത്രം 40 കോടി രൂപ ചെലവഴിച്ചു. 750 മീറ്ററാണ് കേബിൾ കാർ. ഒരു കാറില് എട്ടുപേര്‍ക്ക് സഞ്ചരിക്കാം. രാജ്യാന്തര നിലവാരത്തിലുള്ള റോഡ് നിർമ്മാണത്തിനായി സംസ്ഥാന സർക്കാർ 8.5 കോടി ചെലവഴിച്ചു. വൈദ്യുതിക്കായി 1.75 കോടി രൂപയും ചെലവഴിച്ചു.എം.സി.റോഡില് കുരിയോട് ഹില്‍വേ ഹോട്ടലിനോടനുബന്ധിച്ച് ജടായു ടൂറിസം ഇന്‍ഫര്‍മേഷന് സെന്‍റര് ആരംഭിച്ചു. അഡ്വഞ്ചര് പാര്‍ക്ക്നേരത്തെ തന്നെ പ്രവര്‍ത്തനം തുടങ്ങിയിരുന്നു. സാഹസികതയ്ക്കുള്ള സൗകര്യങ്ങളും നിരവധി റൈഡുകളും സഞ്ചാരികളെ ആകര്‍ഷിക്കും. ജടായുപ്പാറയോടു ചേര്‍ന്നുള്ള കോദണ്ഡരാമക്ഷേത്രത്തിന്‍റെ നിര്‍മാണം അവസാനഘട്ടത്തിലാണ്.\nകമല്‍ഹാസന് കൈയടിച്ച് സോഷ്യല് മീഡിയ.\nകണ്ണഞ്ചിപ്പിക്കുന്ന പ്രകടനങ്ങളുടെ ക്രിക്കറ്റ് പൂരം മെമ്മോറിയൽ ഡേ ക്രിക്കറ്റ് ന്യൂ യോർക്കിൽ …………………Jojo Job\nപാമ്പാക്കുടയില് വീട്ടമ്മയും രണ്ട് മക്കളും ആസിഡ് ആക്രമത്തില് .


(JDU on Chirag Paswan's remarks)എല്‍ജെപി നേതാവ് ചിരാഗ് പാസ്വാന്റെ പ്രസ്താവനകളില് സഹികെട്ട് ജെഡിയു; ഇരു ഭാഗത്തും കളിക്കുന്നില്ലെന്ന് ബിജെപി വ്യക്തമാക്കണമെന്ന് നിതീഷ് കുമാര്|\nഎല്‍ജെപി നേതാവ് ചിരാഗ് ...\nഎല്‍ജെപി നേതാവ് ചിരാഗ് പാസ്വാന്റെ പ്രസ്താവനകളില് സഹികെട്ട് ജെഡിയു; ഇരു ഭാഗത്തും കളിക്കുന്നില്ലെന്ന് ബിജെപി വ്യക്തമാക്കണമെന്ന് നിതീഷ് കുമാര്\n18 Oct 2020 6:51 AM GMT\nബിജെപിയെയും പ്രധാനമന്ത്രി നരേന്ദ്ര മോദിയെയും പുകഴ്ത്തുകയും ജെഡിയുവിനെ കടന്നാക്രമിക്കുകയും ചെയ്യുന്ന എല്‍ജെപി നേതാവ് ചിരാഗ് പാസ്വാന്റെ നിലപാടുകളില് പ്രതികരണവുമായി ബിഹാര് മുഖ്യമന്ത്രി നിതീഷ് കുമാര്. എന്‍ഡിഎ സഖ്യത്തെ ഇല്ലാതാക്കുന്നതാണ് ചിരാഗിന്റെ നടപടി. ഇക്കാര്യത്തില് ബിജെപി നിലപാട് അറിയിക്കണം. ഇരു ഭാഗത്തുനിന്നും ബിജെപി കളിക്കുന്നില്ലെന്ന് പാര്‍ട്ടി നേതൃത്വം വ്യക്തമാക്കണമെന്നും നിതീഷ് കുമാര് പറഞ്ഞു. ബിഹാറില് നിതീഷ് കുമാറിനു പിന്നില് അണിനിരക്കുമെന്നും പ്രധാനമന്ത്രി മോദി ഉള്‍പ്പെടെ നേതാക്കള് തിരഞ്ഞെടുപ്പ് റാലിയില് പങ്കെടുക്കുമെന്നും ബിജെപി നേതാക്കള് പ്രഖ്യാപിച്ചിരിക്കെയാണ് നിതീഷ് കുമാറിന്റെ പ്രതികരണം. ബിഹാറില് ജെഡിയുവിനെതിരെ മത്സരിക്കുന്ന കാര്യം അമിത് ഷാ, ജെപി നദ്ദ ഉള്‍പ്പെടെ നേതാക്കളെ അറിയിച്ചിരുന്നതായി ചിരാഗ് വെളിപ്പെടുത്തിയിരുന്നു. തെരഞ്ഞെടുപ്പ് പ്രചാരണങ്ങളില് പ്രധാനമന്ത്രി മോദിയുടെ ചിത്രങ്ങള് ചിരാഗ് ഉപയോഗിക്കുകയും ചെയ്തിരുന്നു. ജനങ്ങള്‍ക്കിടെ തെറ്റിദ്ധാരണ പരത്തുന്ന ചിരാഗിന്റെ നടപടികള്‍ക്കെതിരെ ബിജെപി സംസ്ഥാന നേതൃത്വം രംഗത്തെത്തിയിരുന്നു. പിന്നാലെയാണ് ഇക്കാര്യത്തില് നിതീഷ് കുമാര് ബിജെപി നിലപാട് തേടിയിരിക്കുന്നത്.\nചിരാഗിനെ പിന്തുണയ്ക്കാന് ബിജെപിയിലെ ഒരു വിഭാഗം തയ്യാറെടുക്കുന്നതായാണ് വിവരം. തിരഞ്ഞെടുപ്പില് നിതീഷിന് തിരിച്ചടി നല്‍കുകയാണ് ലക്ഷ്യം. സീറ്റുകളില് ഉള്‍പ്പെടെ ഗണ്യമായ കുറവുണ്ടായാല്, മുന്നണിയിലെ ചെറിയ കക്ഷിയായി ജെഡിയു മാറ്റപ്പെട്ടേക്കാം. എല്‍ജെപിയെ സര്‍ക്കാരിന്റെ ഭാഗമാക്കാനും ഇവര് ആഗ്രഹിക്കുന്നുണ്ട്. ദളിത് വിഭാഗങ്ങളില് നിന്നുള്‍പ്പെടെ അഞ്ച് ശതമാനത്തിന്റെ പിന്തുണ ചിരാഗിനുണ്ട്. ഇത്തരത്തില് മനപൂര്‍വമുള്ള ശ്രമങ്ങള് നടക്കുന്നുണ്ടെന്ന് ജെഡിയു ക്യാംപുകളില്‍നിന്നു തന്നെ വിവരം പുറത്തുവരുന്നുണ്ട്.\nബിജെപിയില് നിതീഷ് കുമാറിനെ ഇഷ്ടപ്പെടാത്ത ഒരു വിഭാഗമുണ്ട്. അദ്ദേഹത്തെ പരാജയപ്പെടുത്താനാണ് അവര് ആഗ്രഹിക്കുന്നത്. അവരാണ് ചിരാഗിനെ സൃഷ്ടിച്ചെടുക്കുന്നത്. എന്നാല്, ഒരു വഞ്ചിയിലേക്ക് വെള്ളം കയറിത്തുടങ്ങിയാല്, അത് മുഴുവനായാണ് മുങ്ങുന്നതെന്ന വസ്തുത അവര് തിരിച്ചറിഞ്ഞിട്ടുണ്ടെന്നാണ് ജെഡിയു നേതാക്കള് പറയുന്നത്. ഇത്തരമൊരു തിരിച്ചറിവ് ഉള്ളതിനാലാണ് ബിഹാറില് ബിജെപിക്കും ജെഡിയുവിനും പ്രത്യേകം തിരഞ്ഞെടുപ്പ് റാലികള് ഇല്ലാത്തത്. പ്രചാരണങ്ങളും റാലികളുമൊക്കെ എന്‍ഡിഎ മുന്നണിയുടെ പേരിലാണ് നടത്തപ്പെടുന്നത്. പ്രധാനമന്ത്രി മോദി ബിഹാറിലെ തെരഞ്ഞെടുപ്പ് വേദികളില്‍നിന്ന് ആദ്യമായി ജനങ്ങളോട് സംസാരിക്കുന്നതിനും ഇത്തവണ അവസരമൊരുക്കിയിട്ടുണ്ടെന്ന് ജെഡിയു നേതാവ് കെസി ത്യാഗിയെ ഉദ്ധരിച്ച് ഇന്ത്യന് എക്‌സ്പ്രസ് റിപ്പോര്‍ട്ട് ചെയ്യുന്നു. മോദിക്കൊപ്പം നിതീഷ് കുമാറും റാലികളില് പങ്കെടുക്കും. എന്‍ഡിഎക്കായി, നിതീഷ് കുമാറിനായാണ് മോദി വോട്ടു നേടുന്നതെന്നും ത്യാഗി പറയുന്നു.\nരാം വിലാസ് പാസ്വാന്റെ മരണശേഷം ഒഴിഞ്ഞുകിടക്കുന്ന രാജ്യസഭാ സീറ്റിലേക്കോ മന്ത്രിസഭാ വിപുലീകരണമുണ്ടായാല് മന്ത്രിസ്ഥാനത്തിലേക്കോ എല്‍ജെപിയെ പരിഗണിക്കരുതെന്ന നിര്‍ദേശം ജെഡിയു മുന്നോട്ടുവെക്കും. ബിഹാറിലെ മുഴുവന് എന്‍ഡിഎ സ്ഥാനാര്‍ഥികള്‍ക്കുമെതിരെ എല്‍ജെപി മത്സരിക്കുന്നുണ്ട്. അങ്ങനെയുള്ള ഒരാളെ എങ്ങനെയാണ് ഇത്തരം പദവികളിലേക്ക് പരിഗണിക്കുന്നത്? അടുത്ത ലോക്‌സഭ തെരഞ്ഞെടുപ്പില് ചിരാഗിനെതിരെ തീര്‍ച്ചയായും ജെഡിയു സ്ഥാനാര്‍ഥിയെ നിര്‍ത്തുമെന്നും നേതാക്കള് വെളിപ്പെടുത്തുന്നു.\nഎല്‍ജെപി എന്‍ഡിഎയുടെ ഭാഗമല്ലെന്ന് ബിജെപി ദേശീയ നേതാക്കള് ഉള്‍പ്പെടെ വ്യക്തമാക്കിയിട്ടുണ്ട്. ജനങ്ങള് ചിരാഗിന്റെ വാക്കുകള് ശ്രദ്ധിക്കില്ല. അതെല്ലാം നിരാശയുടെ വാക്കുകളാണ് അവര് പരിഗണിച്ചുകൊള്ളും. ഇക്കാര്യത്തില് മറ്റു ആശയക്കുഴപ്പങ്ങളൊന്നുമില്ല. എന്‍ഡിഎ എന്താണെന്നും എങ്ങനെയാണെന്നും പ്രവര്‍ത്തകര്‍ക്ക് ഉള്‍പ്പെടെ വ്യക്തതയുണ്ട്. അതനുസരിച്ചാണ് തിരഞ്ഞടുപ്പ് പ്രവര്‍ത്തനങ്ങള് നടക്കുന്നതെന്നും നേതാക്കള് ചൂണ്ടിക്കാണിക്കുന്നു. അതേസമയം, ബിഹാറില് ജെഡിയു പരാജയപ്പെടുമെന്നും ബിജെപിക്കൊപ്പം എല്‍ജെപി സര്‍ക്കാര് രൂപീകരിക്കുമെന്ന് ആവര്‍ത്തിച്ചാണ് ചിരാഗ് തിരഞ്ഞെടുപ്പിനെ നേരിടുന്നത്.\n#BiharElection2010 #NitishKumar #JDU #LJP #PMNarendraModi


'എന്നോട് 30000 പറഞ്ഞപ്പോൾ, കൂട്ടുകാരി രണ്ട് ലക്ഷത്തിനാണ് എന്‍റെ തല വച്ചിരുന്നത്'; അനുഭവം പറഞ്ഞ് എയ്ഞ്ചല് | angel thomas share her life experience\n'എന്നോട് 30000 പറഞ്ഞപ്പോൾ, കൂട്ടുകാരി രണ്ട് ലക്ഷത്തിനാണ് എന്‍റെ തല വച്ചിരുന്നത്'; അനുഭവം പറഞ്ഞ് എയ്ഞ്ചല്\nഇത്തരത്തില് രണ്ട് ബാച്ച് പിള്ളാരെയും ഇവന്മാര് കുടുക്കിയിട്ടുണ്ട്. പക്ഷേ മറ്റെരു കേസില് അവര് അകത്തായെന്നും എയ്‍ഞ്ചൽ പറഞ്ഞു.\nChennai, First Published Mar 1, 2021, 12:11 AM IST\nകഴിഞ്ഞ ദിവസമായിരുന്നു ബിഗ് ബോസ് മൂന്നാം സീസണിലെ 17മത്തെ മത്സരാര്‍ത്ഥിയായി എയ്ഞ്ചല് തോമസ് എത്തിയത്. മോഡലും എംഎ സൈക്കോളജി വിദ്യാര്‍ഥിനിയുമാണ് എയ്ഞ്ചല്. യഥാര്‍ഥ പേര് ടിമി സൂസന് തോമസ് എന്നാണ്. ഷോയിൽ എത്തി ഒരു ദിവസത്തിനുള്ളിൽ തന്നെ മറ്റ് മത്സരാര്‍ത്ഥികളുടെ ഇടയിൽ ശ്രദ്ധപിടിച്ചു പറ്റാന് എയ്ഞ്ചലിന് സാധിച്ചിട്ടുണ്ട്. ഇപ്പോഴിതാ തനിക്ക് നേരിടേണ്ടി വന്ന ദുരനുഭവത്തെ കുറിച്ച് കുടുംബാംഗങ്ങളോട് പറയുകയാണ് എയ്ഞ്ചല്.\nഒടുവിൽ രക്ഷപ്പെട്ട് എറണാകുളത്തെത്തി അമ്മയുമായി പൊലീസ് സ്റ്റേഷനിൽ എത്തിയെങ്കിലും ഞങ്ങളുടെ പരാതി ആരും ചെവി കൊണ്ടില്ല. ഇത്തരത്തില് രണ്ട് ബാച്ച് പിള്ളാരെയും ഇവന്മാര് കുടുക്കിയിട്ടുണ്ട്. പക്ഷേ മറ്റെരു കേസില് അവര് അകത്തായെന്നും എയ്‍ഞ്ചൽ പറഞ്ഞു.\nLast Updated Mar 1, 2021, 12:15 AM IST


പ്രണയബന്ധം; 19കാരിയെ കഴുത്തുഞെരിച്ച് കൊന്ന് അമ്മയും ബന്ധുക്കളും, പിന്നാലെ മൃതദേഹം രഹസ്യമായി കുഴിച്ചുമൂടി | family strangulated teen daughter over love affair in punjab\nപ്രണയബന്ധം; 19കാരിയെ കഴുത്തുഞെരിച്ച് കൊന്ന് അമ്മയും ബന്ധുക്കളും, പിന്നാലെ മൃതദേഹം രഹസ്യമായി കുഴിച്ചുമൂടി\nഉറക്കഗുളിക നല്‍കിയത് താന് ആണെന്ന് അമ്മ ബല്‍വിന്ദര് പൊലീസിനോട് പറഞ്ഞു. പിന്നാലെ ഉറക്കത്തിലായ ജസ്പ്രീതിനെ കഴുത്തുഞെരിച്ച് ബന്ധുക്കള് കൊലപ്പെടുത്തുകയായിരുന്നു. തുടര്‍ന്ന് രഹസ്യമായി മൃതദേഹം സംസ്‌കരിച്ചതായും ഇവർ പൊലീസിന് മൊഴിനൽകി.\nPunjab, First Published Apr 28, 2020, 9:14 PM IST\nചണ്ഡീഗഡ്: പ്രണയബന്ധത്തിന്റെ പേരിൽ 19കാരിയെ കൊന്ന് അമ്മയും ബന്ധുക്കളും ചേർന്ന് കുഴിച്ചുമൂടി. ജസ്പ്രീത് കൗർ എന്ന യുവതിയാണ് കൊല്ലപ്പെട്ടത്. ദിവസങ്ങള്‍ക്ക് മുന്‍പ് പഞ്ചാബിലെ ഹോഷിയാര്‍പൂറിലാണ് കൊലപാതകം നടന്നത്. സംഭവത്തിൽ അമ്മ ഉള്‍പ്പെടെ അഞ്ചുപേരെ പൊലീസ് അറസ്റ്റ് ചെയ്തു.\nലോക്ക്ഡൗണ് നിലനില്‍ക്കുന്നതിനിടെയാണ് സംഭവം നടന്നത്. പ്രതികളില് ഒരാളായ ഗുര്‍ദീപ് സിങ് പഞ്ചാബ് പൊലീസിലാണ് ജോലി ചെയ്യുന്നത്. ഇയാൾക്ക് മുഖ്യമന്ത്രിയുടെ സുരക്ഷാ വിഭാഗത്തിലായിരുന്നു ചുമതലയെന്ന് ഇന്ത്യാ ടുഡേ റിപ്പോർട്ട് ചെയ്യുന്നു. ജസ്പ്രീതിന് ഉറക്കഗുളികകള് നല്‍കി മയക്കി കിടത്തിയശേഷം കഴുത്തുഞെരിച്ച് കൊന്നു എന്നതാണ് കേസ്.\nജസ്പ്രീത്, അമന്‍പ്രീത് സിങ് എന്ന യുവാവുമായി അടുപ്പത്തിലായിരുന്നു. ഇതിനെ കുടുംബം എതിര്‍ത്തിരുന്നു. ഇതാണ് കൊലപാതകത്തില് കലാശിച്ചതെന്ന് പ്രതികള് പറഞ്ഞു. മകളെ കാണാനില്ലെന്ന് കാണിച്ച് ദിവസങ്ങള്‍ക്ക് മുന്‍പ് ബല്‍വിന്ദര് പൊലീസില് പരാതി നല്‍കിയിരുന്നു. അമന്‍പ്രീത് സിങ്ങാണ് ഇതിന് പിന്നിലെന്ന് ബല്‍വിന്ദര് ആരോപിച്ചിരുന്നു. തുടര്‍ന്ന് കണ്ടെത്തിയ പെണ്‍കുട്ടിയെ നിര്‍ബന്ധിച്ച് ബന്ധുക്കള് വീട്ടിലേക്ക് വിളിച്ചു കൊണ്ടുവന്നു. ഇതിന് പിന്നാലെയാണ് കൊലപാതകം നടന്നതെന്ന് പൊലീസ് വ്യക്തമാക്കുന്നു.\nLast Updated Apr 28, 2020, 9:14 PM IST\nബാങ്ക് ജീവനക്കാരിയായ യുവതിയെ മുന് കാമുകന് കഴുത്ത് ഞെരിച്ച് കൊലപ്പെടുത്തി, മൃതദേഹത്തിന് തീയിട്ടു\nപീഡിപ്പിക്കാൻ ശ്രമിച്ചു; അമ്മയുടെ സുഹൃത്തിനെ മര്‍ദിച്ച് കൊലപ്പെടുത്തി 19കാരി\nഗുജറാത്തില് ദലിത് പെണ്‍കുട്ടിയെ നാലംഗ സംഘം കൂട്ട ബലാത്സംഗം ചെയ്ത് കൊലപ്പെടുത്തി; മൃതദേഹം മരത്തില് കെട്ടിത്തൂക്കി


സിംഗപ്പൂര് വിമാനം തകര്‍ന്ന് 68 മരണം | Singapore Air crash in Taiwan kills at least 69 - Malayalam Oneindia\nസിംഗപ്പൂര് വിമാനം തകര്‍ന്ന് 68 മരണം\nതായ്പെ : സിംഗപ്പൂര് എയര്‍ലൈന്‍സ് വിമാനം തകര്‍ന്ന് 69 പേര് മരിച്ചു. വിമാനത്തില് 11 ഇന്ത്യാക്കാരുണ്ടായിരുന്നു.\nസിംഗപ്പൂരില് നിന്നും ലോസ് ഏഞ്ചല്‍സിലേക്ക് പോവുകയായിരുന്ന 747 ബോയിംഗ് വിമാനമാണ് ഒക്ടോബര് 31 ചൊവാഴ്ച തായ്വാനിലെ തായ്പെ വിമാനത്താവളത്തില് നിന്നും ഉയരവെ കത്തി വീണത്. 20 വിമാനജോലിക്കാരടക്കം 179 യാത്രക്കാരാണ് ഇതിലുണ്ടായിരുന്നത്.\nഹൈദരാബാദില് നിന്നും തായ്പെയിലെത്തി വിമാനത്തില് കയറിയവരാണ് ഇതിലുണ്ടായിരുന്ന ഇന്ത്യാക്കാരെന്ന് കരുതപ്പെടുന്നു. കുറഞ്ഞത് 68 പേര് മരിച്ചിട്ടുണ്ടാകുമെന്നാണ് സിംഗപ്പൂര് എയര്‍ലൈന്‍സ് വക്താവ് അറിയിച്ചത്. 71 പേര്‍ക്കെങ്കിലും പരിക്കേറ്റിട്ടുണ്ട്. എന്നാല് മരണസംഖ്യ ഇനിയും ഉയരാന് സാധ്യതയുണ്ടെന്ന് അധികൃതര് ഭയക്കുന്നു.\nകനത്ത കാറ്റിലും മഴയിലും എസ് ക്യു 006വിമാനം എന്തിലോ തട്ടി കത്തുകയായിരുന്നു. എന്തിലാണ് തട്ടിയതെന്ന് വ്യക്തമല്ല.വിമാനത്തിന്റെ മുന്‍ഭാഗം പൂര്‍ണ്ണമായും കത്തിനശിച്ചു.


എന്താണ് നയതന്ത്ര ബാഗ് ? നയതന്ത്ര ബാഗിലൂടെ ലോകത്തെ ഞെട്ടിച്ച കയറ്റുമതികൾ - OPEN PRESS | ഓപ്പണ് പ്രസ്സ്\nഎന്താണ് നയതന്ത്ര ബാഗ് ? നയതന്ത്ര ബാഗിലൂടെ ലോകത്തെ ഞെട്ടിച്ച കയറ്റുമതികൾ\nനയതന്ത്ര ബാഗിൽ ഉദ്യോഗസ്ഥർ സ്വർണം കടത്തിയെന്ന വാർത്ത പുറത്തുവന്നതോടെ നിരവധി പേർ ചോദിച്ച ചോദ്യമാണ് നയതന്ത്രബാഗ് എന്നാൽ എന്താണെന്ന്. എന്തൊക്കെയാണ് നയതന്ത്ര ഉദ്യോഗസ്ഥകർക്ക് ലഭിക്കുന്ന ആനുകൂല്യങ്ങൾ ?\nനയതന്ത്ര ദൗത്യങ്ങളിൽ തങ്ങളുടെ രാജ്യത്തോ അല്ലെങ്കിൽ മറ്റൊരു രാജ്യത്തു നിന്നോ ഔദ്യോഗിക രേഖകൾ കൈമാറ്റം ചെയ്യുന്നതിന് ഉപയോഗിക്കുന്ന നിയമ പരിരക്ഷയുള്ള ബാഗാണ് നയതന്ത്ര ബാഗ്. കാർഡ്‌ബോർഡ് ബോക്‌സ്, ബ്രീഫ്‌കേസ്, ഡഫൽ ബാഗ്, സ്യൂട്ട്‌കേസ്, ഷിപ്പിംഗ് കണ്ടെയ്‌നർ എന്നിങ്ങനെ പല രൂപത്തിലും നയതന്ത്ര ബാഗ് വരാം.\nഈ ബാഗ് പരിശോധനയ്ക്ക് വിധേയമാക്കാൻ പാടില്ല. നയതന്ത്ര ഉദ്യോഗസ്ഥർക്കും, നയതന്ത്ര ബാഗിനും അനുവദിച്ചിരിക്കുന്ന ആനൂകൂല്യങ്ങളെ കുറിച്ച് 1961ലെ വിയന്ന കൺവെൻഷനിൽ വ്യക്തമാക്കിയിട്ടുണ്ട്.\nബാഗ് പരിശോധനയ്ക്ക് വിധേയമാക്കാൻ പാടില്ല എന്നതുകൊണ്ട് തന്നെ രണ്ടാം ലോക മഹായുദ്ധകാലത്തും മറ്റും നിരവധി വസ്തുക്കളാണ് ബാഗിൽ കയറ്റി അയച്ചിരിക്കുന്നത്.\n1961 ലെ വിയന്ന കണ്‍വന്‍ഷനില് വെച്ചാണ് രാജ്യങ്ങള് തമ്മില് സ്ഥാനപതി കാര്യാലയങ്ങളുടെ രേഖകൾ യഥാസമയം തടസ്സം കൂടാതെ എത്തിക്കുന്നതിന് വേണ്ടി കരാര് ഒപ്പ് വെച്ചത്. അത് തന്നെയാണ് ഇന്നും ആധാരം.\nഇത് അനുസരിച്ച് ഒരു രാജ്യത്തിന്റെ വിദേശത്തുള്ള എംബസ്സി/കോണ്‍സുലേറ്റ് ഓഫിസുകളിലേക്ക് അതാത് രാജ്യത്ത് നിന്നും അയക്കേണ്ട രേഖകൾ എളുപ്പത്തിലും വേഗതയിലും സാധാരണ ബാഗ് സ്ക്രീനിങ്ങ് ഒഴികെ മറ്റെല്ലാ കസ്റ്റംസ് മറ്റു സുരക്ഷാ സേനയുടെ പരിശോധനയും കൂടാതെ കടത്തി വിടാനുള്ള സൗകര്യം ലഭിച്ചു. ഇത് വഴി രേഖകൾ മാത്രമല്ല, ഉപ്പ് തൊട്ട് കരപ്പുറം വരെ അയക്കാനും സാധിക്കും.\nഉദാഹരണത്തിന് അരി മുഖ്യ ഭക്ഷണം ആയ നാടുകളിലെ എംബസ്സികളില് ജോലി ചെയ്യുന്ന നമ്മുടെ സാദാ ദക്ഷിണേന്ത്യന് തമിഴ് ഉദ്യോഗസ്ഥന് വേണ്ടി തൈര് സാദവും മഞ്ഞളും വരെ ഇത് വഴി കൊടുത്തയക്കാനും പറ്റും എന്നര്‍ത്ഥം. അറബ് കോഫിയും ചില മീനും വരെ ഇങ്ങനെ കടൽ കടന്ന് പോകുന്നുണ്ട്. വിദേശ രാജ്യങ്ങളില് ഉള്ള സ്ഥാനപതി കാര്യാലയങ്ങള്‍ക്ക് വേണ്ട എല്ലാം അയച്ച് കൊടുക്കേണ്ടത് അതാത് രാജ്യത്തിന്റെ വിദേശ മന്ത്രാലയത്തിന്റെ ചുമതലയിലാണ് വരിക. ഡിപ്ലോമാറ്റിക്ക് പൗച്ച് മുതൽ വലിയ വലിയ കാർട്ടനുകള് വരെ ഇങ്ങനെ ആവാം.\nഇന്ത്യയില് നിന്നും അമേരിക്കയിലേക്ക് ഇത് പോലെ അയക്കേണ്ടത് വിദേശ മന്ത്രാലയ ത്തിലെ ഇന്ത്യന് ഉദ്യോഗസ്ഥര് ആണ്. അവരാണ് ബാഗ് പൂട്ടി Non tampering സീല് വെക്കേണ്ടത്. രഹസ്യാന്വേഷണ വിഭാഗത്തിന്റെ സാന്നിധ്യം പോലും ചിലപ്പോള് ഉണ്ടാകും. വിലപ്പെട്ട രേഖകള് ഇങ്ങനെ ബാഗേജ് അല്ലാതെ നേരിട്ട് ഉദ്യോഗസ്ഥര് തന്നെ കൊണ്ട് പോകുന്ന പതിവും ഉണ്ട്. അവര്‍ക്കും ബാഗ് പോലെ ഡിപ്ലോമാറ്റിക്ക് ഇമ്മ്യൂണിറ്റി വിയന്ന കരാര് വഴി ലഭിക്കും\nനയതന്ത്ര ഉദ്യോഗസ്ഥർക്ക് ലഭിക്കുന്ന ആനുകൂല്യങ്ങൾ, അവരുടെ ‘ഇമ്യൂണിറ്റി’\nനയതന്ത്ര ഉദ്യോഗസ്ഥരുടെ ഇമ്യൂണിറ്റിയെ കുറിച്ച് വിശദമാക്കിയിരിക്കുന്ന കരാറാണ് വിയന്ന കരാർ. ഇന്റർനാഷണൽ ലോ കമീഷനാണ് നിലവിലെ നയതന്ത്ര കരാറിന് രൂപം നൽകിയിരിക്കുന്നത്. വിയന്നയിൽ 1961 ഏപ്രിൽ 18ന് യുഎൻ സ്വീകരിച്ച ഈ കരാർ ആദ്യം പ്രാബല്യത്തിൽ വരുന്നത് 1964 ഏപ്രിൽ 24നാണ്.\nവിക്കിലീക്സ് സ്ഥാപകൻ ജൂലിയൻ അസാഞ്ചെയ്ക്കെതിരെ സ്വീഡൻ ഒരു അറസ്റ്റ് വാറണ്ട് പുറപ്പെടുവിച്ചു. കൃത്യത്തിനിടയിൽ സമ്മതം പിൻവലിച്ചിട്ടും കൃത്യത്തിൽ നിന്നു പിന്മാറാൻ അസാഞ്ചെ തയ്യാറായില്ല എന്ന ഒരു സ്ത്രീയുടെ പീഡന പരാതിയിലായിരുന്നു നടപടി. സമ്മതത്തെ വളരെ ഗൗരവമായി സമീപിക്കുന്ന രാഷ്ട്രമാണ് സ്വീഡൻ. സംഭവം നടക്കുമ്പോൾ അസാഞ്ചെ ബ്രിട്ടണിലായിരുന്നു. ബ്രിട്ടൺ അറസ്റ്റ് വാറണ്ട് നടപ്പിലാക്കുമെന്നു മനസ്സിലാക്കിയ അസാഞ്ചെ ഇക്വഡോർ എംബസിയിൽ അഭയം തേടി.\nഇക്വഡോർ ഡിപ്ലോമാറ്റിൿ ബാഗേജ് ആയി അസാഞ്ചേയെ പാക്ക് ചെയ്ത് സ്വീഡനുമായി കരാർ ഇല്ലാത്ത ഏതെങ്കിലും രാജ്യത്തേക്ക് അയയ്ക്കുമെന്ന ധാരണയിൽ ബ്രിട്ടീഷ് പൊലീസ് എംബസിക്കു പുറത്ത് കാവൽ പോലും ഏർപ്പെടുത്തി. പാക്കേജ് ആയി അസാഞ്ചെയേ കടത്താൻ ശ്രമിച്ചാൽ തങ്ങൾ ഇമ്യൂണിറ്റി ലംഘിക്കുമെന്ന് താരതമ്യേന ദരിദ്ര രാജ്യമായ ഇക്വഡോറിനെ ബ്രിട്ടൺ ഭീഷണിപ്പെടുത്തിയതിനാൽ അവർ അതിനു ശ്രമിച്ചില്ല. ഈ ഭീഷണിയാകട്ടെ അന്താരാഷ്ട്ര തലത്തിൽ തന്നെ വലിയ ചർച്ചകൾക്കും വിമർശനങ്ങൾക്കും കാരണമായി. എന്നാൽ ധാരണകൾ ലംഘിച്ച് എംബസിയിലേക്കു കടന്നുകയറാൻ ബ്രിട്ടണും മുതിർന്നില്ല.\nഏഴുവർഷമാണ് അസാഞ്ചെ ബ്രിട്ടണിലെ ഇക്വഡോർ എംബസിയിൽ ഒളിവിൽ കഴിഞ്ഞത്. ഒടുവിൽ ഇക്വഡോറിൽ ഭരണം മാറുകയും അമേരിക്കൻ അനുകൂല സർക്കാർ അധികാരമേൽക്കയും ചെയ്തതോടെയാണ് ആ രാജ്യം അസാഞ്ചെയെ അറസ്റ്റ് ചെയ്ത് ബ്രിട്ടീഷ് പൊലീസിനു കൈമാറിയത്. ഡിപ്ലോമാറ്റിൿ ഇമ്മ്യൂണിറ്റിയുടെ power ആണ് ഇതു കാട്ടുന്നത്.\nഒരു രാജ്യം embassy-യിലേക്കോ കോൺസുലേറ്റിലേക്കോ അയക്കുന്ന രേഖകളോ വസ്തുക്കളോ diplomatic pouch/baggage ആയാണ് വരുന്നത്. അംബാസിഡർക്കും കോൺസുലേറ്റ് ജനറലിനും ഇതര ഡിപ്ലോമാറ്റുകൾക്കും ഒക്കെ ലഭ്യമായ diplomatic immunity ഇങ്ങനെ വരുന്ന പാഴ്സലിനും ഉണ്ട്. അത് അയയ്ക്കുന്ന രാജ്യമേതാണോ, ആ രാജ്യത്തിന്റെ അനുമതിയില്ലാതെ ഇത്തരം ഒരു പാഴ്സൽ തുറന്നു പരിശോധിക്കാൻ എംബസി പ്രവർത്തിക്കുന്ന ഹോസ്റ്റ് രാജ്യത്തിന്റെ ഏജൻസികൾക്ക് അവകാശമില്ല. അതിപ്പോൾ ശവശരീരമായാൽ പോലും അങ്ങനെയാണ്.\nഉദാഹരണത്തിന് സമ്പൂർണ്ണ മദ്യനിരോധനമുള്ള കുവൈറ്റിലെ അമേരിക്കൻ എംബസിയിലേക്ക് ഡിപ്ലോമാറ്റിൿ ബാഗേജ് ആയി മദ്യം കൊണ്ടുവന്നെന്നിരിക്കട്ടെ. കുവൈറ്റിലെ കസ്റ്റംസിലോ പൊലീസിനോ അതു തുറന്നു പരിശോധിക്കാനോ നശിപ്പിക്കാനോ യാതൊരു അധികാരവുമില്ല. പകരം കുവൈറ്റിലെ നയതന്ത്ര പ്രതിനിധിയെ അറിയിച്ച് അവരുടെ അനുവാദം ഉണ്ടെങ്കിൽ മാത്രം തുറക്കാം. ഇല്ലെങ്കിൽ ആകെ ചെയ്യാവുന്നത് നയതന്ത്രപരമായി അമേരിക്കൻ ഗവണ്മെന്റിനെ അറിയിക്കാം – തത്കാലം വേണമെങ്കിൽ തടഞ്ഞു വയ്ക്കാം.\nഎന്തുകൊണ്ടാണ് ഇങ്ങനെയുള്ള നിയമങ്ങൾ എന്നല്ലേ? ഓരോ രാജ്യത്തിന്റെയും നയതന്ത്ര ഓഫീസ് വളരെ രഹസ്യസ്വഭാവമുള്ള വിവരങ്ങളും കാര്യങ്ങളും ആണ് കൈകാര്യം ചെയ്യുന്നത്. നയതന്ത്ര പ്രതിനിധികളുടെ ജീവനും സ്വത്തിനും ഇമ്യൂണിറ്റി കൊടുത്തില്ലെങ്കിൽ എംബസികൾക്കു പ്രവർത്തിക്കാൻ പറ്റാതാകും.\nനയതന്ത്ര ബാഗിലൂടെ ലോകത്തെ ഞെട്ടിച്ച കയറ്റുമതികൾ\nനൈജീരിയയിൽ ഒരു മന്ത്രിയെ ഇത്തരത്തിൽ കടത്തപ്പെട്ടിട്ടുണ്ടെന്ന വിവരം ഉണ്ടെങ്കിലും ആ സംഭവത്തിന് സ്ഥിരീകരണമില്ല. രണ്ടാം ലോകമഹായുദ്ധകാലത്ത് വിൻസ്റ്റൺ ചർച്ചിലിന് ക്യൂബൻ സിഗാറുകളുടെ കയറ്റുമതി ലഭിച്ചതായി റിപ്പോർട്ടുണ്ട്. 1964ൽ മൊറോക്കൻ വംശജനായ ഇസ്രായേലി ഡബിൾ ഏജന്റ് മൊർദെഖായി ലൂക്കിന് മയക്കുമരുന്ന് നൽകി ബന്ധിപ്പിച്ച് റോമിലെ ഈജിപ്ഷ്യൻ എംബസിയിൽ നയതന്ത്ര മെയിലിംഗ് ക്രേറ്റിൽ കടത്താൻ ശ്രമം നടന്നിട്ടുണ്ട്. എന്നാൽ ഇറ്റാലിയൻ അധികൃതർ അദ്ദേഹത്തെ രക്ഷപ്പെടുത്തി.\nഅമേരിക്കൻ എംബസി പിടിച്ചെടുക്കുന്നതിനിടെ രക്ഷപ്പെട്ട ആറ് അമേരിക്കൻ നയതന്ത്ര ഉദ്യോഗസ്ഥരെ ഇറാനിൽ നിന്ന് രക്ഷിക്കുന്നതിനായി കനേഡിയൻ സർക്കാർ പാസ്‌പോർട്ടുകളും മറ്റ് വസ്തുക്കളും നയതന്ത്ര ബാഗ് വഴി ടെഹ്‌റാനിലേക്ക് അയച്ചിട്ടുണ്ട്. 1982 ലെ ഫാക്ക്‌ലാന്റ് യുദ്ധത്തിൽ, അർജന്റീന സർക്കാർ ഒരു നയതന്ത്ര ബാഗ് ഉപയോഗിച്ച് സ്‌പെയിനിലെ അവരുടെ എംബസിയിലേക്ക് നിരവധി ലിംപറ്റ് ഖനികൾ കടത്തിക്കൊണ്ടുപോയിട്ടുണ്ട്. ഓപറേഷൻ ആൽജിസിറാസിൽ ഇത് ഉപയോഗിക്കാൻ രഹസ്യ പദ്ധതിയിട്ടു. ജിബ്രാൾട്ടർ കടലിടുക്കിൽ റോയൽ നേവി ഡോക്ക് യാർഡിൽ നങ്കൂരമിട്ടിരുന്ന ബ്രിട്ടീഷ് യുദ്ധക്കപ്പൽ സ്‌ഫോടനത്തിൽ തകർക്കുക എന്നതായിരുന്നു അർജന്റീന ഏജന്റുമാരുടെ ലക്ഷ്യം. എന്നാൽ പദ്ധതി നടപ്പിലാകും മുമ്പും സ്പാനിഷ് പൊലീസ് ഇത് തടഞ്ഞു.\n1984ൽ ഡിക്കോ അഫെയറിൽ മുൻ നൈജീരിയൻ മന്ത്രി ഉമാരു ഡിക്കോയെ തട്ടിക്കൊണ്ടുപോയി ഷിപ്പിംഗ് ക്രേറ്റിൽ പാർപ്പിച്ചതായി റിപ്പോർട്ടുണ്ട്. വിചാരണയ്ക്കായി യുകെയിൽ നിന്ന് നൈജീരിയയിലേക്ക് തിരികെ കൊണ്ടുപോകാനുള്ള ശ്രമത്തിലായിരുന്നു ഇത്. എന്നാൽ അദ്ദേഹത്തെ പാർപ്പിച്ചത് നയതന്ത്ര ബാഗായി പരിഗണിക്കാൻ സാധിക്കില്ലെന്നും, ഇത് ബ്രിട്ടീഷ് പൗരന്മാർക്ക് തുറക്കാൻ അനുവാദമുണ്ടെന്നുമാണ് വാദം. 1984 ൽ ലണ്ടനിലെ ലിബിയൻ എംബസിയിൽ ഡബ്ല്യുപിസി യോൺ ഫ്‌ലെച്ചറിനെ വെടിവച്ചുകൊല്ലാൻ ഉപയോഗിച്ച സ്റ്റെർലിംഗ് സബ് മെഷീൻ തോക്ക് 21 നയതന്ത്ര ബാഗുകളിലൊന്നിലാണ് യുകെയിൽ നിന്ന് കടത്തിയത്.\n2008 മെയ് മാസത്തിൽ അന്താരാഷ്ട്ര ബഹിരാകാശ നിലയത്തിലെ ടോയ്‌ലറ്റിന് പകരമുള്ള പമ്പ് റഷ്യയിൽ നിന്ന് അമേരിക്കയിലേക്ക് ഒരു നയതന്ത്ര സഞ്ചിയിൽ അയച്ചിട്ടുണ്ട്. അടുത്ത ഷട്ടിൽ മിഷന്റെ ലിഫ്‌റ്റോഫിന് മുമ്പായി എത്തിച്ചേരാനായിരുന്നു ഇത്. 2012 ജനുവരിയിൽ ഇക്വഡോറിൽ നിന്ന് നയതന്ത്ര സഞ്ചിയിൽ 40 കിലോഗ്രാം കൊക്കെയ്ൻ കടത്തിയതായി ഇറ്റലി കണ്ടെത്തി.\nവിയന്ന കരാറിലെ സുപ്രധാന ഭാഗങ്ങൾ\nആർട്ടിക്കിൾ9– ആതിഥേയ രാജ്യത്തിന് എപ്പോൾ വേണമെങ്കിലും ഒരു നയതന്ത്ര ഉദ്യോഗസ്ഥനെ പേഴ്‌സോണ നോൺ ഗ്രേറ്റയായി പ്രഖ്യാപിക്കാം. ഒരു വ്യക്തിക്ക് ആ രാജ്യത്തെ സർക്കാർ ഏർപ്പെടുത്തുന്ന ഉപരോധമാണ് പേഴ്‌സോണ നോൺ ഗ്രേറ്റ. ഈ പശ്ചാത്തലത്തിൽ ഉദ്യോഗസ്ഥന്റെ സ്വദേശ രാജ്യം എത്രയും പെട്ടെന്ന് ഉദ്യോഗസ്ഥനെ മടക്കി വിളിക്കണം.\nആർട്ടിക്കിൾ 22 – എംബസി പോലുള്ള നയതന്ത്ര കാര്യാലയങ്ങളിൽ ആതിഥേയ രാജ്യത്തെ ആർക്കും മുൻകൂർ അനുവാദമില്ലാതെ പ്രവേശിക്കാൻ സാധ്യമല്ല. മാത്രമല്ല ആതിഥേയ രാജ്യം ഈ കെട്ടിടത്തിന് സംരക്ഷണം നൽകണം. കെട്ടിടത്തിലെ രേഖകൾ പിടിച്ചെടുക്കാനോ, ഇവിടെ തെരച്ചിൽ നടത്താനോ പാടില്ല. നിയതന്ത്ര ഉദ്യോഗസ്ഥരുടെ വസതിക്കും ഇത് ബാധകമാണ്.\nആർട്ടിക്കിൾ 27 – നിയതന്ത്ര ഉദ്യോഗസ്ഥരും മാതൃരാജ്യവും തമ്മിലുള്ള ആശയവിനിമയം സുരക്ഷിതവും സൗജന്യമായിരിക്കണം. ഈ ഉത്തരവാദിത്തം ആതിഥേയ രാജ്യത്തിനാണ്. സംശയകരമായ സാഹചര്യങ്ങളിൽ പോലും നയതന്ത്ര ബാഗുകൾ തുറന്ന് പരിശോധിക്കാൻ പാടുള്ളതല്ല. ഡിപ്ലോമാറ്റിക്ക് കൊറിയറിനെ (നയതന്ത്ര ബാഗിനെ അനുഗമിക്കുന്ന വ്യക്തി) അറസ്റ്റ് ചെയ്യാൻ പാടില്ല.\nആർട്ടിക്കിൾ 29 – നയതന്ത്ര ഉദ്യോഗസ്ഥരെ അറസ്റ്റ് ചെയ്യാൻ പാടില്ല. ഇവർക്കെതിരെ ആതിഥേയ രാജ്യത്ത് സിവിൽ/ക്രിമിനൽ നടപടികൾ സ്വീകരിക്കാൻ പാടില്ല. അങ്ങനെ ഉണ്ടാകുന്ന സാഹചര്യങ്ങളിൽ ഇവരെ മാതൃരാജ്യത്തേക്ക് മടക്കി അയക്കുകയും ആ രാജ്യത്തെ നിയമപ്രകാരം ിവർ ചെയ്ത നിയമലംഘത്തിന് ആ രാജ്യത്തെ നിയമപ്രകാരമുള്ള നിയമനടപടികൾ സ്വീകരിക്കണമെന്നാണ് ആർട്ടിക്കിൾ 32 വ്യവസ്ഥ ചെയ്യുന്നത്.\nആർട്ടിക്കിൾ 34– നയതന്ത്ര ഉദ്യോഗസ്ഥർക്ക് നികുതി അടയ്‌ക്കേണ്ട. ഇവർക്ക് കസ്റ്റംസ് ഡ്യൂട്ടിയും ഉണ്ടാകില്ലെന്ന് ആർട്ടിക്കിൾ 36ൽ പറയുന്നു.\nആർട്ടിക്കിൾ 37 – നയതന്ത്ര ഉദ്യോഗസ്ഥരുടെ അതേ ആനുകൂല്യങ്ങൾ അവരുടെ കുടുംബാംഗങ്ങൾക്കും ലഭിക്കും.\nCMO Kerala diplomatic luggage trending uae\nവളരെ വിജ്ഞാനപ്രദവും, ആനുകാലിക പ്രസക്തവുമായ ലേഖനം.


ഇന്ന് 1,195 പേർക്ക് കോവിഡ്; രോഗികളേക്കാൾ കൂടുതൽ രോഗമുക്തർ -Covid 19 Kerala August5Pinarayi Vijayan Press Meet\nമുഖ്യമന്ത്രി പിണറായി വിജയൻ വാർത്താസമ്മേളനത്തിലാണ് ഇക്കാര്യം അറിയിച്ചത്\nUpdated: August 5, 2020 6:40:43 pm\nThane Municipal Corporation has set upa1000-bed Corona Hospital at Global Impact Hub on Balkum Saket Road in Thane. The hospital was inaugurated online by Chief Minister Uddhav Thackeray. Express photo by DEEPAK JOSHI 17/06/2020 THANE\nതിരുവനന്തപുരം: സംസ്ഥാനത്ത് ഇന്ന് രോഗികളേക്കാൾ കൂടുതൽ രോഗമുക്തർ. ഇന്ന് 1,195 പേർക്കാണ് കോവിഡ് സ്ഥിരീകരിച്ചത്. എന്നാൽ 1,234 പേർ രോഗമുക്തി നേടിയെന്നും മുഖ്യമന്ത്രി പിണറായി വിജയൻ വാർത്താസമ്മേളനത്തിൽ പറഞ്ഞു.\nRead Also: ബിജെപിക്ക് ആഘോഷിക്കാം, ഞങ്ങള് യോഗം ചേരാന് പാടില്ല, അതെന്തുകൊണ്ട്? ഒമര് അബ്ദുള്ള\nപൊലീസിനു അധിക ചുമതല നൽകിയത് സാഹചര്യം വിലയിരുത്തി\nആരോഗ്യപ്രവർത്തകരുടെ ജോലി ഭാരം അമിതമായി കൂടിയ സാഹചര്യത്തിലാണ് പൊലീസിനു അധിക ചുമതല നൽകിയതെന്ന് മുഖ്യമന്ത്രി. സാഹചര്യത്തിനനുസരിച്ചുള്ള മാറ്റമാണ്. ആരോഗ്യപ്രവർത്തകരുടെ മുഴുവൻ ജോലി പൊലീസിനു നൽകിയെന്ന് കരുതേണ്ട. കോൺടാക്‌ട് ട്രേസിങ് അടക്കമുള്ള കാര്യങ്ങൾക്കുവേണ്ടിയാണ് പൊലീസ് സേനയെ ഉപയോഗിക്കുന്നത്. ഇതിനെ പൊലീസ് രാജ് എന്നൊക്കെ പറഞ്ഞു വിമർശിക്കുന്നത് വസ്‌തുതയ്‌ക്ക് നിരക്കാത്തതാണെന്നും മുഖ്യമന്ത്രി പറഞ്ഞു.\nWeb Title: Covid 19 kerala august5pinarayi vijayan press meet


മലയാള ചിത്രങ്ങള് ചെലവ് കുറഞ്ഞവ\nബഹ്റിന്: മലയാള ചിത്രങ്ങള് നിര്‍മിക്കുന്നത് വേഗത്തിലും ചെലവ് കുറച്ചുമാണെങ്കിലും നിലവാരം മെച്ചപ്പെടുത്തേണ്ടതുണ്ടെന്ന് ചലച്ചിത്ര താരം ക്യാപ്റ്റന് രാജു.\n50 ലക്ഷം രൂപ കൊണ്ട് മലയാളത്തില് ചിത്രം നിര്‍മിക്കാം. മറ്റ് ഇന്ത്യന് ഭാഷകളില് ഒരു ഗാനരംഗം ചിത്രീകരിക്കുന്നതിന് തന്നെ ഇത്രയും ചെലവ് വരും. മറ്റ് ഭാഷകളിലെ ചിത്രങ്ങള് ചിത്രീകരണത്തിന് മാസങ്ങളും ഒരു വര്‍ഷം വരെയും എടുക്കുമ്പോള് മലയാളചിത്രങ്ങള് പൂര്‍ത്തിയാക്കാന് 25 ദിവസം മതി.\nകുടുംബങ്ങളുടെ പശ്ചാത്തലത്തിലാണ് മലയാള ചിത്രങ്ങള് ഒരുക്കുന്നത്. ഒരു വലിയ വിഭാഗം പ്രേക്ഷകരെ ആകര്‍ഷിക്കാന് മലയാള ചിത്രങ്ങള്‍ക്ക് കഴിയുന്നത് അതുകൊണ്ടാണ്.\nഇപ്പോഴും സിനിമ കാണുന്നത് താന് ആസ്വദിക്കുന്നുണ്ട്. സിനിമ കഴിഞ്ഞാല് കൂടുതല് പ്രിയം സംഗീതത്തോടാണ്- ക്യാപ്റ്റന് രാജു പറഞ്ഞു. ബഹ്റിനില് ഒരു സ്വകാര്യ സന്ദര്‍ശനത്തിന് എത്തിയതായിരുന്നു ക്യാപ്റ്റന് രാജു.


സുസൂക്കി സ്വിഫ്റ്റ് സ്‌പോര്‍ട് മറയ്ക്ക് പുറത്ത് എത്തി - Malayalam DriveSpark\nകാത്തിരിപ്പ് അവസാനിച്ചു, സുസൂക്കി സ്വിഫ്റ്റ് സ്‌പോര്‍ട് അവതരിച്ചു\nലോകം പ്രതീക്ഷയോടെ ഉറ്റുനോക്കിയ സ്വിഫ്റ്റ് സ്‌പോര്‍ടിനെ മറയ്ക്ക് പുറത്ത് സുസൂക്കി അവതരിപ്പിച്ചു. സ്വിഫ്റ്റിന്റെ സ്‌പോര്‍ടിയര് വേര്‍ഷനായ സ്വിഫ്റ്റ് സ്‌പോര്‍ടിനെ 2017 ഫ്രാങ്ക്ഫട്ട് മോട്ടോര് ഷോയില് വെച്ചാണ് സുസൂക്കി കാഴ്ചവെച്ചത്.\n2018 ദില്ലി ഓട്ടോ എക്‌സ്‌പോയിലും സ്വിഫ്റ്റ് സ്‌പോര്‍ട് വന്നെത്തുമെന്നാണ് പ്രതീക്ഷ. പുതിയ 1.4 ലിറ്റര് ടര്‍ബ്ബോചാര്‍ജ്ഡ് എഞ്ചിനാണ് സുസൂക്കി സ്വിഫ്റ്റ് സ്‌പോര്‍ടിന്റെ ഹൈലൈറ്റ്.\n970 കിലോഗ്രാമാണ് പുതിയ സ്വിഫ്റ്റ് സ്‌പോര്‍ടിന്റെ ഭാരം. മുന്‍തലമുറ മോഡലുകളെ അപേക്ഷിച്ച് 80 കിലോഗ്രാം ഭാരക്കുറവിലാണ് സുസൂക്കി സ്വിഫ്റ്റ് സ്‌പോര്‍ട് അണിനിരക്കുന്നത്.\nസാധാരണ സ്വിഫ്റ്റിലും 50 mm നീളമേറിയതാണ് പുതിയ പെര്‍ഫോര്‍മന്‍സ് ഹാച്ച്ബാക്ക്. 120 mm ഗ്രൗണ്ട് ക്ലിയറന്‍സോടെ എത്തുന്ന സ്വിഫ്റ്റ് സ്‌പോര്‍ടില് പുതിയ സസ്‌പെന്‍ഷന് സെറ്റപ്പാണ് ഇടംപിടിക്കുന്നത്.\nസ്വിഫ്റ്റ് സ്‌പോര്‍ടിന്റെ ഡിസൈന് മുഖത്തും ഒരുപിടി മാറ്റങ്ങളെ സുസൂക്കി ഉള്‍ക്കൊണ്ടിട്ടുണ്ട്. പുതുക്കിയ ബമ്പറിന് ഒപ്പമുള്ള പുതിയ ഗ്രില്ലും ഫ്രണ്ട് സ്പ്ലിറ്ററും പുതിയ ഡിസൈന് ഭാഷയില് ശ്രദ്ധേയം.\n17 ഇഞ്ച് ഡയമണ്ട്-കട്ട് അലോയ് വീലുകള്, സ്‌പോര്‍ടി ബ്ലാക് ഡിഫ്യൂസര്, പുറത്തേക്ക് തള്ളി നില്‍ക്കുന്ന എക്‌സ്‌ഹോസ്റ്റ് പൈപുകള് എന്നിങ്ങനെ നീളുന്നതാണ് മറ്റ് എക്സ്റ്റീരിയര് വിശേഷങ്ങള്.\n2018 ഓടെ പുതിയ സുസൂക്കി സ്വിഫ്റ്റ് സ്‌പോര്‍ട് ഇന്ത്യന് വിപണിയില് എത്തും.\nകൂടുതല്... #frankfurt motor show #suzuki #hatchback #സുസുക്കി\n2017 Frankfurt Motor Show: Suzuki Swift Sport Unveiled. Read in Malayalam.


മരിക്കാന് പുതിയ പരീക്ഷണങ്ങളുമായി ഈ മ യൗ വന്നു – Malayalavanijyam | Home\nHome Cinema മരിക്കാന് പുതിയ പരീക്ഷണങ്ങളുമായി ഈ മ യൗ വന്നു\nമരിക്കാന് പുതിയ പരീക്ഷണങ്ങളുമായി ഈ മ യൗ വന്നു\nഅങ്കമാലി ഡയറീസിന് ശേഷം ലിജോ ജോസ് പെല്ലിശ്ശേരി മറ്റൊരു പരീക്ഷണം നടത്തിയിരിക്കുകയാണ്. ഓരോ സിനിമയും മറ്റൊരു പരീക്ഷണമാണെന്ന പറയുന്ന സംവിധായകനാണ് ലിജോ ജോസ് പെല്ലിശ്ശേരി.\nവെറും പതിനെട്ട് ദിവസം കൊണ്ട് ചിത്രീകരണം പൂര്‍ത്തിയാക്കിയ സിനിമയില് അത്തരത്തില് ചില പരീക്ഷണങ്ങള് നടന്നതായി വ്യക്തമായി കാണാം. അവതരണം കൊണ്ടും വ്യത്യസ്ത കൊണ്ടും സിനിമ മികച്ച നിലവാരം തന്നെയാണ് പുലര്‍ത്തുന്നത്.\nതുടക്കം മുതലെ സിനിമ ലോകത്തിന് മാതൃകയാവുന്ന ലിജോയുടെ ഏറ്റവും പുതിയ സിനിമയാണ് ഈ മ യൗ. പല സിനിമകളും അതിന്റെ പേര് കൊണ്ട് തന്നെ വ്യത്യസ്തമാകാറുണ്ട്. അത് തന്നെയാണ് ഈ മ യൗ എന്ന സിനിമയും. ഈശോ മറിയം യൗസേഫ് എന്നതിന്റെ ചുരുക്കെഴുത്താണ് ഈ മ യൗ. മരണക്കുറിപ്പിന് മുകളില് വെക്കുന്ന ഈ കുറിപ്പായി ഈശോ മറിയം യൗസേപ്പിന്റെ ചുരുക്കെഴുത്തായിട്ടാണ് ഈ മ യൗ സിനിമയില് ഉള്‍പ്പെടുത്തിരിക്കുന്നത്.\nതാരങ്ങളെ അണിനിരത്താതെ പുതുമുഖങ്ങള്‍ക്ക് പ്രധാന്യം കൊടുക്കുന്ന ലിജോയുടെ മനോഭാവത്തിനാണ് കൈയടി കിട്ടി കൊണ്ടിരിക്കുന്നത്.അത്തരത്തിലൊരു സിനിമയായിട്ടാണ് ഈ മ യൗ എത്തിയിരിക്കുന്നത്. തന്റെ സിനിമകളില് വ്യക്തിപരമായി തനിക്ക് അടുപ്പം തോന്നുന്ന സിനിമ ഇതാണെന്നാണ് സംവിധായകന് പറയുന്നത്. ആഷേപഹാസ്യമായി നിര്‍മ്മിച്ച സിനിമയില് ദിലീഷ് പോത്തന്, ചെമ്പന് വിനോദ്, വിനായകന് എന്നിവരാണ് പ്രധാന കഥാപാത്രങ്ങളെ അവതരപ്പിച്ചിരിക്കുന്നത്.\nഒരു കടലോര ഗ്രാമത്തിലെ ലാറ്റിന് ക്രിസ്ത്യാനി കുടുംബത്തില് നടക്കുന്ന മരണമാണ് സിനിമയുടെ ഇതിവൃത്തമായി വരുന്നത്. ആഷേപഹാസ്യമായി ഒരുക്കുന്ന സിനിമയില് മരണം എങ്ങനെയാണ് ഹാസ്യമാവുന്നതെന്ന് വ്യക്തമായി കാണിച്ച് തരുന്നുണ്ട്. മരണം നടന്നാല് ആ വീടുകളിലെ മാത്രം കാര്യമായി മാറുന്നതും മറ്റുള്ളവര് കാഴ്ചക്കാരായ നില്‍ക്കുന്നതുമാണ് സിനിമയിലൂടെ കാണിക്കുന്നത്.\nPrevious article കുവൈറ്റിൽ വിദേശികൾക്ക് താമസരേഖ, ഡ്രൈവിംഗ് ലൈസന്‍സ് എന്നിവ ഇനി ഓണ്‍ലൈനില് പുതുക്കാം\nNext article ലോക കേരളസഭ സമ്മേളനത്തില് മെല്‍ബണിൽ നിന്ന് അഞ്ച് പേർ പങ്കെടുക്കും\nഇത്തിസലാത്തിന്റെ നെറ്റ്‍വര്‍ക്ക് സേവനങ്ങളില് തടസങ്ങളുണ്ടാകാന് സാധ്യത\nദുബായ്: യു എഇ ദേശീയ ടെലികോം കമ്പനിയായ ഇത്തിസലാത്തിന്റെ നെറ്റ്‍വര്‍ക്ക് സേവനങ്ങളില് അടുത്ത മൂന്ന് മാസം തടസങ്ങളുണ്ടാകാന് സാധ്യതയുണ്ടെന്ന് …


മിസ് കുമാരിക്കുശേഷം മിസിസ് പൊന്നമ്മ | mangalam.com\nമിസ് കുമാരിക്കുശേഷം മിസിസ് പൊന്നമ്മ\nStory Dated: Saturday, May 4, 2013 05:45\nപാലാ ഭരണങ്ങാനത്തുനിന്ന് ആദ്യമായി മലയാളസിനിമയില് എത്തിയതു മിസ് കുമാരി. വര്‍ഷങ്ങള്‍ക്കുശേഷം അതേ ഇടവകയില്‍നിന്നു സിനിമയില് എത്തിയ പൊന്നമ്മബാബു സംസാരിച്ചു തുടങ്ങുന്നതേ മിസ് കുമാരിയില് നിന്നാണ്.\n''എന്റെ കുടുംബവും അവരുടെ കുടുംബവും നല്ല ബന്ധത്തിലായിരുന്നു. എന്റെ അമ്മ എപ്പോഴും പറയും അവര് നല്ല എളിമയുള്ളവരായിരുന്നെന്ന്. പള്ളിയില് വന്നാല് മുഴുവന് സമയവും മുട്ടുകുത്തി നിന്നേ പ്രാര്‍ത്ഥിക്കുമായിരുന്നുള്ളൂ. ഭയങ്കര സുന്ദരിയായിരുന്നു. എന്നാല് വലിയ ആഡംബരമോ ഒരുക്കമോ ഇല്ല. കഴുത്തില് ചെറിയ മാല... കുഞ്ഞുകമ്മല്. ഇന്നത്തെ മാതിരി സിനിമാനടിയോട് വലിയ ആരാധന കാണിക്കുന്ന കാലമൊന്നുമല്ല. നടന്നാണ് അവര് പള്ളിയില് വന്നുപോയിരുന്നത്. അവരുടെ സ്വന്തം വീട്ടില് നിന്നു കിട്ടിയ പ്രോത്സാഹനം കൊണ്ടാണ് അന്നത്തെക്കാലത്ത് അവര്‍ക്ക് സിനിമയിലൊക്കെ വരാന് കഴിഞ്ഞത്. ഒരിക്കല്‍പോലും നേരില് കണ്ടിട്ടില്ലെങ്കിലും അമ്മയുടെ വര്‍ത്തമാനങ്ങളില്‍നിന്നും ആ സുന്ദരരൂപം എന്നില് നിറഞ്ഞുനില്‍ക്കുന്നു. അവരുടെ ആങ്ങള തങ്കച്ചന്‍ചേട്ടന് എന്നേയും ഒത്തിരി പ്രോത്സാഹിപ്പിച്ചിട്ടുണ്ട്. അവര്‍ക്കന്ന് ഭരണങ്ങാനത്ത് ഒരു സ്‌റ്റേഡിയം ഉണ്ടായിരുന്നു. മിസ് കുമാരി സ്‌റ്റേഡിയം. അവിടെ നാടകവും ഡാന്‍സുമൊക്കെ വയ്ക്കുമ്പോള് എന്റെ ഡാന്‍സും ഉള്‍പ്പെടുത്താറുണ്ട്.\nഒരിക്കല് അവരുടെ വീട്ടിലേക്ക് തങ്കച്ചന്‍ചേട്ടന് എന്നെ വിളിപ്പിച്ചു. ചെല്ലുമ്പോള് അവിടെ ഒരു ജ്യോതിഷനുണ്ട്. ചേട്ടന് എന്റെ കൈ അയാളുടെ മുന്നില് കാണിച്ചുകൊടുത്തു. ''ദേ ഇവളുടെ കൈയൊന്നു നോക്കിയേ'' അദ്ദേഹം എന്റെ കൈ നോക്കിയിട്ട് പറഞ്ഞു ''ഈ കുട്ടി 17 വയസിനുള്ളില് പ്രശസ്തയാകും. അല്ലെങ്കില് പിന്നെ 28 വയസ് കഴിയണം.'' അന്നെനിക്ക് 14 വയസേയുള്ളൂ. അതുകേട്ടതും തങ്കച്ചന്‍ചേട്ടന് പറഞ്ഞു ''സിനിമയില് നായികയാകണം കൊച്ചേ'യെന്ന്. ആ ജ്യോതിഷന് പറഞ്ഞത് എന്റെ ജീവിതത്തില് സത്യമായി. 28 വയസു കഴിഞ്ഞപ്പോഴാണ് ഞാന് സിനിമയില് വന്നതും പ്രശസ്തി കിട്ടിയതും.\nവളരെ ചെറിയപ്രായത്തില് നൃത്തം പിന്നെ നാടകം... ശേഷം സിനിമയില് എത്തിയ പൊന്നമ്മബാബുവിന്റെ ജീവിതം ഏതു സ്ത്രീയെയും കൗതുകപ്പെടുത്തിയേക്കാം. വിലക്കുകള് കടന്ന് അഭിനയലോകത്തെത്തി മാറ്റത്തിനൊപ്പം മനസ്സുചേര്‍ത്തു മുന്നേറിയ വിജയമാണ് അവരുടേത്. നാടകത്തിലൂടെ സിനിമയിലെത്തിയ ചരിത്രമാണ് പൊന്നമ്മയുടേത്.\nഇപ്പോഴും മിസ് കുമാരി സ്‌റ്റേഡിയവും ആ കുടുംബവും ഓര്‍മ്മയില് ഉണ്ടോ?\nആ സ്‌റ്റേഡിയത്തില് പിന്നീട് കപ്പയൊക്കെയിട്ട് കണ്ടിട്ടുണ്ട്. പിന്നീടത് വിറ്റെന്നു കേട്ടു. അടുത്തിടെ പാലായില് നിര്‍മ്മാതാവ് മാണി സി.കാപ്പന്റെ മകളുടെ വിവാഹത്തിന് ചെന്നപ്പോള് പിന്നില്‍നിന്ന് ഒരു വിളി ''പൊന്നമ്മേ അറിയുമോ'' വര്‍ഷങ്ങളായി എറണാകുളത്ത് സെറ്റില് ചെയ്‌തെങ്കിലും നാട്ടുകാരില് ഒരാള് അറിയുമോന്നു ചോദിച്ചാല് ഇല്ലാന്നു പറയാന് പറ്റില്ലല്ലോ. അറിയാമെന്നു പറഞ്ഞു. എന്നാല് ആരാന്നു പറയാന്. അങ്ങനെ ഒരു മറുപടി ഞാന് പ്രതീക്ഷിച്ചില്ല. ഞാനെന്റെ ഗതികേട് വെളിപ്പെടുത്തി.\nഅന്നത്തെകാലത്ത് ഒരു ക്രിസ്ത്യന് കുടുംബത്തില്‍നിന്ന് ഒരു പെണ്‍കുട്ടി നാടകത്തില്.അവിശ്വസനീയം?\nകുടുംബത്തില്‍നിന്നു വലിയ എതിര്‍പ്പൊക്കെയായിരുന്നു. പക്ഷേ അമ്മ എനിക്കൊപ്പം നിന്നു. കലകളോട് അമ്മയ്ക്കു വലിയ ഇഷ്ടമായിരുന്നു. അമ്മയുടെ ഒറ്റ ധൈര്യത്തിനു പുറത്താണ് ഞാന് നാടകത്തില് അഭിനയിച്ചത്. എന്റെ ചാച്ചന്റെ വീട്ടുകാരൊക്കെ നല്ല സമ്പന്നരായിരുന്നു. അവര്‍ക്കതുകൊണ്ട് വലിയ താല്‍പ്പര്യമില്ലായിരുന്നു. പക്ഷേ നൃത്തം അന്നും ഇന്നും എനിക്ക് ജീവനായിരുന്നു. എങ്കിലും വിവാഹത്തോടെ നാടകം വിടേണ്ടിവന്നു.അതെന്റെ തീരുമാനമായിരുന്നു.\nമൂന്നു മക്കളും ജനിച്ചശേഷമാണ് വീണ്ടും നാടകത്തില് എത്തിയത്. മൂത്തമകള് ദീപ്തിനിര്‍മ്മല അന്നു നാലില്, മകന് മാത്യൂ മൂന്നില്, മൂന്നു വയസേയുള്ളൂ ഇളയമകള് പിങ്കിക്ക്. പൂഞ്ഞാര് നവധാരയുടെ നാടകത്തില് അഭിനയിക്കാന് പോയതിന് മറ്റൊരു കാരണം കൂടിയുണ്ടായിരുന്നു. എന്റെ\nചെറിയൊരു സംശയം തോന്നിയപ്പോഴാണ് എറണാകുളം ലേക്‌ഷോര് ആശുപത്രിയിലെ കാന്‍സര്‍രോഗ വിദഗ്ധന് ഡോ.വി.പി.\nഅഭിനയ ജീവിതത്തില് ലാളിത്യത്തിന്റെ പൊന്‍തൂവല് പോലെയാണ് അമ്പിളീദേവി. കാഴ്ചയിലുള്ള ലാളിത്യം ആ\nകണ്ണില് നിന്ന് പൊന്നീച്ച പറന്ന അടി\nകുടുംബജീവിതത്തില് അന്യര്‍ക്ക് സ്‌ഥാനമുണ്ടോ?\nമരണത്തിന്റെ ചൂരുമായി ജയാനന്ദന്; ഉരുണ്ടത്7തലകള്\nകൊലയാളിയുടെ ടൈംപീസ് (2) രാത്രിയുടെ നിശ്ശബ്ദതയെ ഭേദിച്ച് തലയോടു തകരുന്ന ഒരൊച്ച... അമര്...\nസൗഹൃദ വീട്ടിലെ ആതിഥേയന്\nഞാന് ചേട്ടന്‍െറ ടെക്‌സ്റ്റ് ബുക്കിലെ ഒഴിഞ്ഞ പേജുകളില് മൂന്നു കണ്ണുകള്...\nപലവഴികള് കടന്ന് ഇവിടെ എത്തി\nസ്‌ത്രീധനം, നിറക്കൂട്ട്, ഇവള് യമുന, പരിണയം...നിരവധി ടിവി പരമ്പരകളില് നിറഞ്ഞു നില്...\nഅഭിനയത്തെക്കാള് വലുത് ജീവിതം\nവിവാഹത്തിനുശേഷം മീനയെ മലയാളികള് കണ്ടിട്ടേയില്ല. ഇപ്പോഴവര് ആഴ്ചയില് മൂന്നു ദിവസം...\nകഴിഞ്ഞ മൂന്നുനാലു മാസക്കാലം ഒരു ഫോണും അറ്റന്റ് ചെയ്യാതെ, സിനിമയില് അഭിനയിക്കാതെ,...\nപെണ്‍കുട്ടിക്ക് വിലക്കുകള് വേണം\nപല ന്യൂജന് നായികമാരും നിരസിച്ച കഥാപാത്രമാണ് വെടിവഴിപാട് എന്ന ചിത്രത്തിലെ സുമിത്ര എന്ന...\nഅച്‌ഛന് തന്നെയാണ് ഇപ്പോഴും ഹീറോ\n'എവിടെച്ചെന്നാലും ടി.ജി.രവിയുടെ മകനെന്ന നിലയില് എനിക്കൊരു സ്‌പേസുണ്ട്. അതിന്റെ നിഴലില്...


കോടിമത-മണിപ്പുഴ ഭാഗം തകര്‍ന്നു :: Janmabhumi Daily\nFriday 11 August 2017 9:44 pm IST\nകോട്ടയം: എംസി റോഡിന്റെ ഭാഗമായ കോടിമത മുതല് മണിപ്പുഴ വരെയുള്ള റോഡ് പൂര്‍ണ്ണമായി തകര്‍ന്നു. റോഡിലെ കുഴികള് അടയ്ക്കാന് നടത്തിയ ശ്രമവും പാഴായി. ടാര് ഉപയോഗിക്കാതെ മെറ്റലും പാറപ്പൊടിയും റോഡില് തൂകിയെങ്കിലും ഒറ്റമഴയ്ക്ക് പഴയപടിയായി. റോഡില് ചിതറികിടക്കുന്ന മെറ്റലില് കയറി ഇരുചക്രവാഹന യാത്രികര് അപകടത്തില്‍പ്പെടുന്നത് നിത്യസംഭവമായി. സ്‌കൂട്ടര് തെന്നി മറിഞ്ഞ് യാത്രികരായ സ്ത്രീകള് അപകടത്തില് നിന്ന് രക്ഷപ്പെട്ടത് തലനാരികയ്ക്കാണ്. പിന്നാലെവന്ന വാഹനങ്ങള് പെട്ടെന്ന് നിര്‍ത്തിയത് മൂലമാണ് ഇവര് രക്ഷപ്പെട്ടത്്. നാലുവരി പാതയുടെ ഭാഗമായി കോടിമത-മണിപ്പുഴ റോഡും ഉന്നത നിലവാരത്തില് നിര്‍മ്മിച്ചിരുന്നു. എന്നാല് കാലവര്‍ഷത്തില് റോഡ് പൂര്‍ണ്ണമായി തകര്‍ന്നു. ഉയര്‍ന്ന നിലവാരത്തില് നിര്‍മിച്ചതിനാല് ഈ ഭാഗത്തെ എംസിറോഡ് നവീകരണത്തില്‍നിന്ന് ഒഴിവാക്കിയിരുന്നു. ഇപ്പോള് റോഡ് വീണ്ടും ടാര്‍ചെയ്യേണ്ട അവസ്ഥയിലാണ്. റോഡ് പൊളിച്ച് പണിയേണ്ട അവസ്ഥയിലാണ്. ഇത് സംബന്ധിച്ച് കെഎസ്ടിപി അന്തിമ തീരുമാനമെടുത്തിട്ടില്ല. റോഡ് തകര്‍ന്നതോടെ നഗരത്തിലേക്ക് പ്രവേശിക്കുന്ന വാഹനങ്ങള് ഗതാഗതകുരുക്കില് കുടുങ്ങുകയാണ്. രാവിലെയും വൈകിട്ടും ഈ ഭാഗത്ത് കൂടി വാഹനങ്ങള് ഇഴഞ്ഞാണ് നീങ്ങുന്നത്. ഇത് കൂടാതെ പൊടി ശല്യവും രൂക്ഷമാണ്. റോഡ് തകര്‍ന്നിട്ടും നടപടിയെടുക്കാത്തതില് വ്യാപാരികളടക്കമുള്ളവര് പ്രതിഷേധത്തിലാണ്.\nകുല്‍ദീപിനെതിരായ ആക്രമണം പ്രതിതികാരത്തിന്റെ ഭാഗം\nനിലവിളക്ക് സംസ്‌കാരത്തിന്റെ ഭാഗം\nവിമാനത്തിന്റെ വാല് ഭാഗം കണ്ടെടുത്തു


മകൻ കൂടുതൽ പുരസ്കാരങ്ങൾ അർഹിക്കുന്നു; ഫുട്‌ബോളിലെ മാഫിയാ സംഘങ്ങള് അത് തട്ടിമാറ്റുകയാണെന്ന് ക്രിസ്ത്യാനോയുടെ അമ്മ | Keralabhooshanam.com | Breaking News, Latest News, Kerala, India and World news\nമകൻ കൂടുതൽ പുരസ്കാരങ്ങൾ അർഹിക്കുന്നു; ഫുട്‌ബോളിലെ മാഫിയാ സംഘങ്ങള് അത് തട്ടിമാറ്റുകയാണെന്ന് ക്രിസ്ത്യാനോയുടെ അമ്മ\nBy web desk on 04/11/2019 Comments Off on മകൻ കൂടുതൽ പുരസ്കാരങ്ങൾ അർഹിക്കുന്നു; ഫുട്‌ബോളിലെ മാഫിയാ സംഘങ്ങള് അത് തട്ടിമാറ്റുകയാണെന്ന് ക്രിസ്ത്യാനോയുടെ അമ്മ\nഗുരുതര ആരോപണവുമായി പോർച്ചുഗീസ് സൂപ്പർ താരം ക്രിസ്ത്യാനോ റൊണാൾഡോയുടെ അമ്മ മരിയ അവെയ്‌രോ. തൻ്റെ മകൻ കൂടുതൽ പുരസ്കാരങ്ങൾ അർഹിക്കുന്നുണ്ടെന്നും ഫുട്‌ബോളിലെ മാഫിയാ സംഘങ്ങള് അത് തട്ടിമാറ്റുകയാണെന്നുമായിരുന്നു മരിയയുടെ ആരോപണം. ക്രിസ്ത്യാനോയുടെ നാട്ടിൽ സംസാരിക്കവേ ആയിരുന്നു മരിയയുടെ ആരോപണം.\n“അവിടെ ഒരു മാഫിയ ഉണ്ട്. അതെ, ആ വാക്കാണ് ശരിയായ പ്രയോഗം. അതെ അവിടെ ഒരു ഫുട്ബോൾ മാഫിയ ഉണ്ട്. സംഭവിച്ച കാര്യങ്ങളിലേക്കു നോക്കിയാൽ, ആ മാഫിയ കാരണമാണ് ഇതൊക്കെ സംഭവിച്ചതെന്ന് നിങ്ങൾക്കു മനസ്സിലാവും. റൊണാള്‍ഡോ സ്‌പെയിനിലോ ഇംഗ്ലണ്ടിലോ ജനിച്ചിരുന്നെങ്കില് ഈ അവഗണന ഉണ്ടാകുമായിരുന്നില്ല. ജനിച്ചത് പോർച്ചുഗലിലും അതിലുപരി മദീരയിലായിപ്പോയതുമാണ് പ്രശ്നമായത്.”- മരിയ പറഞ്ഞു.\nപക്ഷേ, ഇങ്ങനെയൊക്കെയാണെങ്കിലും ഇക്കൊല്ലത്തെ ബാലൺ ഡി ഓർ ക്രിസ്ത്യാനോക്ക് തന്നെ ലഭിക്കുമെന്ന് അമ്മ പ്രത്യാശ പ്രകടിപ്പിച്ചു. “അവൻ ബാലൻ ഡി ഓർ നേടുമോ എന്നറിയില്ല. പക്ഷേ, ആത്മവിശ്വാസമുണ്ട്. കഴിഞ്ഞ സീസണിൽ അവൻ ചെയ്തതൊക്കെ നോക്കിയാൽ, അവനത് അർഹിക്കുന്നുണ്ട്”- അവർ പറഞ്ഞു.\nഡിസംബർ 2ന് ഫ്രാൻസിൽ വെച്ചാണ് ബാലൻ ഡി ഓർ പുരസ്കാരം പ്രഖ്യാപിക്കുക. ലൂക്ക മോഡ്രിച്ചാണ് കഴിഞ്ഞ വർഷം പുരസ്കാരത്തിന് അർഹനായത്. ക്രിസ്ത്യാനോ റൊണാൾഡോക്കും ലയണൽ മെസിക്കും അഞ്ച് ബാലൻ ഡി ഓർ പുരസ്കാരങ്ങൾ വീതമുണ്ട്.\nമകൻ കൂടുതൽ പുരസ്കാരങ്ങൾ അർഹിക്കുന്നു; ഫുട്‌ബോളിലെ മാഫിയാ സംഘങ്ങള് അത് തട്ടിമാറ്റുകയാണെന്ന് ക്രിസ്ത്യാനോയുടെ അമ്മ added by on 04/11/2019


ഒക്ടോബർ 20- ക്രിസ്പർ ദിനം – LUCA\nഡി.എൻ.എയുടെ ഇരട്ടഹെലിക്‌സ് രൂപം കണ്ടുപിടിക്കപ്പെട്ട കാലം മുതൽ, ഡി.എ.എയിൽ മാറ്റം വരുത്താനുള്ള പരീക്ഷണങ്ങളും തുടങ്ങിയിരുന്നു. 1990ലാണ് ആദ്യത്തെ ജീൻ തെറാപ്പി പരീക്ഷണം നടന്നത്. 2012ൽ ക്രിസ്പർ രീതിയുടെ കണ്ടുപിടുത്തത്തിന് മുമ്പും സസ്യങ്ങളുടെയും ചില ജീവികളുടെയും ജീനിൽ മാറ്റങ്ങൾ വരുത്താറുണ്ടായിരുന്നു. പക്ഷേ, അവ വളരെ ചെലവുള്ളതും സമയമെടുക്കുന്നതുമായിരുന്നു. 2012 ലാണ് പിന്നീട് ക്രിസ്പർ (CRISPR- clustered regularly interspaced short palindromic repeats) എന്ന പേരിൽ പ്രസിദ്ധമായ ക്രിസ്പർ – കാസ്9രീതി കണ്ടുപിടിച്ചത്. കാസ് -9 എന്ന എൻസൈം ഉപയോഗിച്ച് ഡി.എൻ.എയുടെ ഒരു ഭാഗം മുറിച്ചുമാറ്റുകയോ, മുറിച്ചഭാഗത്ത് വേറൊരു ഡി.എൻ.എ. ചേർക്കുകയോ ചെയ്യുന്നതിനെയാണ് ക്രിസ്പർ എന്നു പറയുന്നത്. ജനിതക എഞ്ചിനിയറിംങ്ങിലും ജനിതകരോഗങ്ങൾക്ക് പ്രതിവിധി കണ്ടെത്തുന്നതിലും ക്രിസ്പർ വലിയതോതിൽ ഉപയോഗിക്കപ്പെടുന്നുണ്ട്.\nക്രിസ്പർ ദിനത്തോടനുബന്ധിച്ച് ഒക്ടോബർ 20,21 തിയ്യതികളിൽ നടത്തുന്ന ഓൺലൈൻ സിമ്പോസിയത്തിൽ ഇപ്പോൾ സൗജന്യമായി രജിസ്റ്റർ ചെയ്യാം. 2020 രസതന്ത്ര നൊബേൽസമ്മാന ജേതാവ് ജെന്നിഫർ ഡൌഡ്ന സംസാരിക്കുന്നു.\nക്രിസ്പറുമായി ബന്ധപ്പെട്ട് ലൂക്ക പ്രസിദ്ധീകരിച്ച ലേഖനങ്ങൾ, വീഡിയോകൾ\nCRISPR, crispr day, Science calendar, science calender, ക്രിസ്പർ ദിനം, ശാസ്ത്ര കലണ്ടർ, ശാസ്ത്രകലണ്ടർ


parents commit suicide after sons accidental death | റോഡപകടത്തിൽ കൊല്ലപ്പെട്ട ഏക മകന്റെ മൃതദേഹത്തിൽ അന്ത്യ ചുംബനം നൽകി കാറിൽ കയറിയ മാതാപിതാക്കൾ പിന്നെ വെളിയിലിറങ്ങിയില്ല; തേനിൽ കീടനാശിനി കലർത്തി വെള്ളരിക്കയിൽ തേച്ച് കഴിച്ച് കാറിലിരുന്നു തന്നെ അവർ മരണം വരിച്ചു: ഹൃദയഭേദകമായ സ്‌നേഹത്തിന്റെ കഥ - MarunadanMalayali.com\nMay 24, 2018 | 11:49 AM IST | Permalink\nമറയൂർ: റോഡപകടത്തിൽ ഏകമകൻ മരിച്ചപ്പോൾ സങ്കടം സഹിക്കാനാവാതെ മാതാപിതാക്കൾ വിഷം കഴിച്ച് ആത്മഹത്യ ചെയ്തു. മകന്റെ മൃതദേഹം അവസാനാമായി ഒരു വട്ടം കൂടി കണ്ട് അന്ത്യ ചുംബനം നൽകിയ ശേഷമാണ് മകന് പിന്നാലെ മാതാപിതാക്കളും ഈ ലോകത്ത് നിന്നും യാത്രയായത്. തമിഴ്‌നാട് അവിനാശി ബൈപ്പാസ് റോഡിൽ ബൈക്ക് അപകടത്തിൽ മകൻ നിഷാന്ത് (18) മരിച്ച ദുഃഖം താങ്ങാനാകാതെ മാതാപിതാക്കളായ നാമക്കൽ ഈക്കാട്ടൂർ സ്വദേശികളായ ശക്തിവേൽ (49), ഭാര്യ സുധ (45) എന്നിവരാണു ജീവനൊടുക്കിയത്.\nചൊവ്വാഴ്ച വൈകിട്ട് അഞ്ചുമണിയോടെ നാദംപാളയം ജങ്ഷനിലുണ്ടായ അപകടത്തിൽ പരുക്കേറ്റാണ് നിഷാന്തും സുഹൃത്ത് പൂളാംപെട്ടി സ്വദേശി കൃപാകരനും മരിച്ചത്. മരണവിവരം അറിഞ്ഞ ശക്തിവേൽ ഭാര്യ സുധയുമായി മകന്റെയും സുഹൃത്തിന്റെയും മൃതദേഹങ്ങൾ പോസ്റ്റ്മോർട്ടത്തിനായി സൂക്ഷിച്ചിരുന്ന വിനാശി ഗവ. ആശുപത്രിയിലെത്തി അന്ത്യചുംബനം നൽകി.\nതുടർന്ന് ഇരുവരും രാത്രി പത്ത് മണിയോടെ കാറിൽ കയറി ഇരുന്നു. ഏറെ സമയം കഴിഞ്ഞിട്ടും ഇരുവരും പുറത്തിറങ്ങിയില്ല. തുടർന്ന് ബന്ധുക്കൾ നടത്തിയ പരിശോധനയിൽ ഇവരെ അബോധാവസ്ഥയിൽ കണ്ടെത്തുക ആയിരുന്നു. തുടർന്നു തിരുപ്പൂരിലെ സ്വകാര്യ ആശുപത്രിയിൽ പ്രവേശിപ്പിച്ചെങ്കിലും മണിക്കൂറുകൾക്കുള്ളിൽ മരണം സംഭവിച്ചു.\nതെങ്ങിന് ഉപയോഗിക്കുന്ന കീടനാശിനി തേനിൽ കലർത്തി വെള്ളരിക്കയിൽ പുരട്ടിയാണ് കഴിച്ചതെന്ന് ആശുപത്രി അധികൃതർ പറഞ്ഞു. ഏകമകൻ മരിച്ചതിന്റെ ദുഃഖം താങ്ങാനാവാതെയാണ് ഇവർ ആത്മഹത്യ ചെയ്തത്. ശക്തിവേൽ, സുധ, മകൻ നിഷാന്ത് എന്നിവരുടെ മൃതദേഹങ്ങൾ കാട്ടൂർ പൊതുശ്മശാനത്തിലും കൃപാകരന്റെ മൃതദേഹം പൂളാംപെട്ടി പൊതുശ്മശാനത്തിലും സംസ്‌കരിച്ചു.\nകോയമ്പത്തൂരിൽ പാസ്പോർട്ട് അപേക്ഷ നൽകി മടങ്ങുന്നതിനിടെ നിഷാന്തും കൃപാകരനും സഞ്ചരിച്ചിരുന്ന ബൈക്ക് നിയന്ത്രണം വിട്ട് ഓട്ടോയിലും ഡിവൈഡറിലും ഇടിച്ചു മറിഞ്ഞാണ് അപകടം ഉണ്ടായത്. ചൊവ്വാഴ്ച വൈകിട്ട് നാദംപാളയം ജംക്ഷനിലാണ് അപകടം ഉണ്ടായത്.\nനിയന്ത്രണം വിട്ടു റോഡരികിൽ നിർത്തിയിട്ടിരുന്ന ഓട്ടോയിലിടിച്ച ശേഷം ഡിവൈഡറിൽ തട്ടി മറിയുകയായിരുന്നു. സംഭവസ്ഥലത്തു തന്നെ നിഷാന്തും കൃപാകരനും മരിച്ചു. ഓട്ടോയിലുണ്ടായിരുന്ന ഗണേശൻ എന്നയാൾക്കു പരുക്കേറ്റു. ഗണേശൻ തിരുപ്പൂർ ഗവൺമെന്റ് ആശുപത്രിയിൽ ചികിത്സയിലാണ്.


കാതങ്ങള് താണ്ടിയ മത്സരത്തില് ഫ്‌ളമിംഗോകള് ജേതാക്കള് | uae\nകാതങ്ങള് താണ്ടിയ മത്സരത്തില് ഫ്‌ളമിംഗോകള് ജേതാക്കള്\nപക്ഷിയോട്ടത്തില് വിജയിയായ ഫ്‌ളമിംഗോ\nഅബുദാബി: പക്ഷിയോട്ടത്തിൽ കാതങ്ങൾ താണ്ടി ഫ്ളമിംഗോകൾ മുന്നിലെത്തി. യു.എ.ഇ. രാഷ്ട്രപിതാവ് ശൈഖ് സായിദ് ബിൻ സുൽത്താൻ അൽനഹ്യാൻ മുന്നോട്ടുവെച്ച പരിസ്ഥിതി സുസ്ഥിരതയെന്ന ആശയത്തിലൂന്നി അബുദാബി പരിസ്ഥിതി ഏജൻസി സംഘടിപ്പിച്ച മത്സരമാണ് കൗതുകകരമായത്.\nഅബുദാബിയിൽനിന്നും ഇറാൻ വരെ സഞ്ചരിച്ച അബുദാബി പോലീസിന്റെ ഫ്ളമിംഗോയാണ് മത്സരത്തിൽ ഒന്നാമതായത്. 1300 കിലോമീറ്ററാണ് ഈ പക്ഷി സഞ്ചരിച്ചത്. ഇത്തിഹാദ് എയർവേസിന്റെ അമേലിയ എന്ന പേരിലുള്ള ഫ്ളമിംഗോ 200 കിലോമീറ്റർ താണ്ടി മത്സരത്തിൽ രണ്ടാമതായി. ദുബായിലെ റാസ് അൽഖോർ വന്യജീവി സങ്കേതത്തിലേക്കാണ് ഇത് പറന്നെത്തിയത്. അബുദാബി എയർപോർട്ട് കമ്പനിയുടെ ഫ്ളമിംഗോ മൂന്നാംസ്ഥാനം നേടി. 142 കിലോമീറ്ററാണ് ഇത് സഞ്ചരിച്ചത്. ചതുപ്പ് നിലങ്ങളുടെ സംരക്ഷണമെന്ന വലിയ സന്ദേശം ലോകത്തിന് നൽകാനും ഇതിനായുള്ള ബോധവത്കരണ പ്രവർത്തനങ്ങൾക്കുമാണ് വ്യത്യസ്തമായ മത്സരപരിപാടി സംഘടിപ്പിച്ചത്. 2018 നവംബറിൽ അൽ വത്ബ വെറ്റ്‌ലാൻഡിൽനിന്നും ബുൾ സെയ്യീഫ് സംരക്ഷണമേഖലയിൽ നിന്നുമാണ് മത്സരത്തിനുള്ള പത്ത് ഫ്ളമിംഗോകളെ വിട്ടത്. ഒരോ പക്ഷിയും അബുദാബിയിലെ മുൻനിര പ്രസ്ഥാനങ്ങളുടെ പേരിലാണ് മത്സരത്തിനിറങ്ങിയത്.\nഗതാഗതവകുപ്പ്, മസ്ദാർ, അഡ്‌നോക്, ഫസ്റ്റ് അബുദാബി ബാങ്ക്, ഇത്തിഹാദ് എൻജിനീയറിങ്, ഇത്തിഹാദ് കാർഗോ എന്നിവയെല്ലാം ഇതിന്റെ ഭാഗമായി. പക്ഷിയുടെ സഞ്ചാരപാത അറിയുന്നതിനായുള്ള ചെറു ഉപകരണവും ഇതിന്റെ ശരീരത്തിൽ ഘടിപ്പിച്ചിരിക്കുന്നു. അബുദാബി അൽ വത്ബ വെറ്റ്‌ലാൻഡിൽ നൂറുകണക്കിന് ഫ്ളമിംഗോകളാണ് ദൂരദേശങ്ങളിൽ ദേശാടനം കഴിഞ്ഞ് എത്താറുള്ളതെന്ന് പരിസ്ഥിതിവകുപ്പ് ആക്ടിങ് സെക്രട്ടറി ജനറൽ ഡോ. ശൈഖ സലിം അൽ ദാഹിരി പറഞ്ഞു. അതീവ നിഷ്‌കർഷതയോടെയാണ് ഇവയുടെ സ്വാഭാവിക വാസസ്ഥലം പരിപാലിക്കുന്നത്. ശൈത്യകാലത്ത് നാലായിരത്തിലധികം ഫ്ളമിംഗോകൾ അബുദാബിയിലെത്തും. പക്ഷികളുടെ പ്രജനനത്തിന് അനുയോജ്യമായ ഘടകങ്ങളെല്ലാം ചേർന്നതാണ് ഇതെന്നും ദാഹിരി പറഞ്ഞു.\nഅബുദാബി എയർപോർട്ട് ടാക്സികളിൽ ഇനി ക്രെഡിറ്റ് കാർഡ് ഉപയോഗിക്കാം\nഅബുദാബി: അബുദാബിയിലെ എയർപോർട്ട് ടാക്സികളിൽ ഇനി ക്രെഡിറ്റ് കാർഡുകൾ ഉപയോഗിച്ച് പണമിടപാട് ..\nപ്രളയബാധിത മേഖലകളിൽ യൂനിമണി സഹായമെത്തിച്ചു\nവാർത്ത തുണച്ചു, മഹേഷും ഷാജഹാനും മടങ്ങി\nപെരുന്നാൾ അവധി: മികച്ച സേവനം നൽകി ദുബായ് ആംബുലൻസ്


കര്‍ണാടക നഗരതദ്ദേശ തിരഞ്ഞെടുപ്പില് കോണ്‍ഗ്രസിന് മിന്നും ജയം; തകര്‍ന്നടിഞ്ഞ് ബിജെപി – Chandrika Daily\nBy web desk 1 Saturday May 1, 2021 11:00 am\nകര്‍ണാടക നഗരതദ്ദേശ തിരഞ്ഞെടുപ്പില് കോണ്‍ഗ്രസിന് മിന്നും ജയം; തകര്‍ന്നടിഞ്ഞ് ബിജെപി\nരണ്ടിടത്ത് ജെ.ഡി.എസ്. വിജയിച്ചു. ഒരിടത്തുമാത്രമാണ് ബി.ജെ.പി.ക്ക് വിജയിക്കാനായത്\nബെംഗളൂരു : കര്‍ണാടകത്തില് നഗരതദ്ദേശസ്ഥാപനങ്ങളിലേക്കു നടന്ന തിരഞ്ഞെടുപ്പില് കോണ്‍ഗ്രസിന് വന്‍മുന്നേറ്റം. പത്തിടത്തു നടന്ന തിരഞ്ഞെടുപ്പില് ഏഴിടത്ത് കോണ്‍ഗ്രസ് നേട്ടമുണ്ടാക്കി. ആറിടത്ത് കോണ്‍ഗ്രസ് ഭൂരിപക്ഷം നേടി. ഒരിടത്ത് ഏറ്റവുംവലിയ ഒറ്റക്കക്ഷിയായി. രണ്ടിടത്ത് ജെ.ഡി.എസ്. വിജയിച്ചു. ഒരിടത്തുമാത്രമാണ് ബി.ജെ.പി.ക്ക് വിജയിക്കാനായത്.\nമുഖ്യമന്ത്രി ബി.എസ്. യെദ്യൂരപ്പയ്ക്ക് വന്‍തിരിച്ചടി നല്‍കി അദ്ദേഹത്തിന്റെ തട്ടകമായ ശിവമോഗയില് തിരഞ്ഞെടുപ്പു നടന്ന ഭദ്രാവതി സിറ്റി മുനിസിപ്പാലിറ്റിയും തീര്‍ഥഹള്ളി ടൗണ് പഞ്ചായത്തും കോണ്‍ഗ്രസ് സ്വന്തമാക്കി.\nബല്ലാരി മുനിസിപ്പല് കൗണ്‍സില്, രാമനഗര സിറ്റി മുനിസിപ്പല് കൗണ്‍സില്, ബേലൂര് ടൗണ് മുനിസിപ്പല് കൗണ്‍സില്, ഗുഡിബന്ദെ ടൗണ് പഞ്ചായത്ത് എന്നിവിടങ്ങളിലും കോണ്‍ഗ്രസ് ഭൂരിപക്ഷം നേടി. ബീദര് സിറ്റി മുനിസിപ്പല് കൗണ്‍സിലില് ഏറ്റവും വലിയ ഒറ്റക്കക്ഷിയായി.\nചന്നപട്ടണ സിറ്റി മുനിസിപ്പല് കൗണ്‍സില്, വിജയപുര ടൗണ് മുനിസിപ്പല് കൗണ്‍സില് എന്നിവയാണ് ജെ.ഡി.എസ്. സ്വന്തമാക്കിയത്. മടിക്കേരി ടൗണ് മുനിസിപ്പല് കൗണ്‍സില് മാത്രമാണ് ബി.ജെ.പി.ക്കൊപ്പം നിന്നത്.\nസംസ്ഥാനത്തെ ബി.ജെ.പി. സര്‍ക്കാരിന്റെ പ്രവര്‍ത്തനങ്ങളാണ് കോണ്‍ഗ്രസില് ജനങ്ങളുടെ വിശ്വാസത്തെ തിരിച്ചുകൊണ്ടുവന്നതെന്ന് കെ.പി.സി.സി. പ്രസിഡന്റ് ഡി.കെ. ശിവകുമാര് പറഞ്ഞു.


മലയാള നാടകങ്ങളുടെ കൂട്ടത്തിൽ ധീരമായൊരു പരീക്ഷണമായി ഇതിന്നും നിലകൊള്ളുന്നു. ആദിമധ്യാന്തപ്പൊരുത്തമുള്ള നാടകങ്ങളുടെ ചട്ടക്കൂടിനു പുറത്തു നിന്നുകൊണ്ട്, ലോകനാടകവേദിയിലെ ആധുനിക സിദ്ധാന്തങ്ങൾ പരീക്ഷിച്ചുകൊണ്ട് നടനഭൂമിയിലെ നവഭാവുകത്വത്തിന് വഴിതെളിച്ച നാടകമാണിത്.\nനാടകാഭിനയം തന്നെ വിഷയമായതല്ല ഇതിന്റെ പ്രത്യേകത. പല തട്ടുകളിൽ യാഥാർഥ്യം ഉൾക്കൊള്ളുന്ന കഥാപാത്രങ്ങൾ ഒന്നിച്ചു വരുമ്പോഴത്തെ വിഭ്രാന്തികരമായ അവസ്ഥ വിട്ടുകളയാതെ തന്നെ ഗൗരവമേറിയൊരു പ്രശ്നം അവതരിപ്പിക്കാൻ ഇതിനു കഴിഞ്ഞിട്ടുണ്ട്. നമ്മുടെ നടന്മാരും നാട്യവേദിയും നാടകാസ്വാദനവും ഇപ്പോഴത്തെപ്പോലെ ഇരിക്കുന്നിടത്തോളംകാലം ഈ നാടകം സമർത്ഥമായ നിലയിൽ അവതരിപ്പിക്കാൻ ബുദ്ധിമുട്ടുണ്ടാകും. സംവിധായകന്റെയും നടീനടന്മാരുടെയും സർവ്വ കഴിവുകളും പരീക്ഷിക്കപ്പെടുന്നൊരു നാടകമാണിത്. ഹാസ്യവും ശോകവും ഈരിഴചേർത്തു പിന്നിയിരിക്കുകയാണിവിടെ. വികാരങ്ങളുടെ മുറുക്കം പെട്ടെന്നു കൂടുകയും കുറയുകയും വേണം. ഗുരുവും സ്റ്റേജുമാനേജരും ശിഷ്യനും ഒരു തട്ടിൽ, മറ്റു കക്ഷികൾ വേറൊരു തട്ടിൽ, കാഴ്ചക്കാർ രണ്ടു തട്ടുകളും കാണേണ്ടിയിരിക്കുന്നു. അവയുടെ പരസ്പരബന്ധം മനസ്സിലാക്കുകയും വേണം.\nപ്രധാന വിഷയം മരണമാണ്. കഥാതന്തു വളരെ ലളിതം. എറുപ്പക്കയുടെ ഭർത്താവായ മാർക്കോസും അവളുടെ ജാരനായ വർക്കിയും ഒരേ കുമ്മായച്ചൂളയിൽ ജോലി ചെയ്യുന്നു. അവിടെവച്ച് അവർ ഏറ്റുമുട്ടുന്നു. മാർക്കോസ് പെട്ടെന്ന് അപ്രത്യക്ഷനാകുന്നു. അയാൾ ചൂളയിൽ വീണുമരിച്ചതാണെന്നും അല്ല കൊല്ലപ്പെട്ടതാണെന്നും ജനസംസാരം. ഈ സംഭവത്തെ പത്രം, കുടുംബം, കോടതി എന്നീ സ്ഥാപനങ്ങളിൽ എന്ത് പ്രതികരണമാണ് ഉണ്ടാക്കുന്നതെന്ന് ഗുരു ഓരോ ഘട്ടത്തിൽ ശിഷ്യനെ ബോധ്യപ്പെടുത്തുന്നു. മരണത്തെപ്പറ്റിയുള്ളൊരു സംവാദമാണ് ഈ നാടകം. മരണത്തെ കുറിച്ച് മരിച്ചവന്റെ കാഴ്ചപ്പാട് എന്തായിരിക്കുമെന്നാണ് നാടകകൃത്തിന്റെ ചോദ്യം. അവനവന്റെ മരണം ഒരു തികഞ്ഞ ഫലിതമായിരിക്കും എന്നാണ് ഗുരുവിന്റെ ഉത്തരം. തുടർന്ന് മരണമെന്ന ദാര്‍ശനികസമസ്യയെ ജീവിച്ചിരിക്കുന്നവർ എങ്ങനെയാണ് സമീപിക്കുന്നതെന്ന് വിവിധ രംഗങ്ങളിലായി അരങ്ങേറുന്ന നാടകത്തിലൂടെ ഗുരു കാട്ടിത്തരുന്നു.\nമരണത്തെപ്പറ്റിയുള്ള വാർത്ത പത്രത്തിൽ പ്രാധാന്യത്തോടെ അടിച്ചുവരുമെന്നു വിചാരിക്കുന്ന ഘട്ടത്തിൽ മന്ത്രിയുടെ താറാവ് കൃഷിയെപ്പറ്റിയുള്ള പ്രസംഗം പത്രമാഫീസിൽ ലഭിക്കുന്നു. അത് പ്രധാനവാർത്തയാകുന്നു. അപ്പോൾ മരണത്തെപ്പറ്റിയുള്ള വാർത്ത ഒരിഞ്ചായി ചുരുങ്ങി. മരണം മരണവീട്ടിൽ ഭീകരവും ശോകനിർഭരവും ആയിരിക്കും എന്നാണല്ലോ പൊതുധാരണ. എന്നാൽ അവിടെ കണ്ടതോ ? മരിച്ചവന്റെ ഭാര്യയും അപ്പനും തമ്മിൽ പൊരിഞ്ഞ വായ്പ്പയറ്റ് . മരണസഹായധനം എങ്ങനെ ചെലവാക്കണമെന്നതാണ് തർക്കവിഷയം. കൊച്ചുങ്ങൾക്ക് കഞ്ഞി അനത്തണമെന്ന് ഭാര്യ , കറുപ്പ് തിന്നണമെന്ന് അപ്പൻ. കോടതിയിലാണെങ്കിൽ കൊലപാതകക്കേസിൻറെ വിചാരണ അതിഗൗരവപൂർവ്വം നടക്കുന്നു. അപ്പോൾ 'കൊടന്ത' എന്ന 'കൊടവയറി'ന്റെ പരിഭാഷ തെരഞ്ഞ് ജഡ്ജി വശംകെടുന്നു. പോലീസുകാരാണെങ്കിൽ ആയുർവേദവിധിപ്രകാരം ശിശ്രൂഷിച്ച് പ്രതിയെ ആത്മഹത്യയിലെത്തിക്കുന്നു. സാമാന്യജനങ്ങളുടെ പ്രതിനിധിയായി എറുപ്പക്കയുടെ അയൽക്കാരി ചക്കി, ജഡ്ജിയെയും സർക്കാർ വക്കീലിനെയും പോലീസുകാരെയും കൂട്ടിൽ കയറ്റി വിസ്തരിക്കുന്നു. വിസ്താരമെല്ലാം കഴിയുമ്പോഴേക്കും മരിച്ചെന്നു കരുതപ്പെട്ടിരുന്ന മാർക്കോസ് തിരിച്ചുവരുന്നു. അങ്ങനെ മരണം ഒരു ഫലിതമായിത്തീരുന്നു.\nഇന്നേക്ക് 66 വർഷങ്ങൾക്കു മുൻപെഴുതിയ നാടകമാണിത്. പക്ഷെ\nഇതുപോലൊരു നാടകം പിന്നീട് അധികമൊന്നുമുണ്ടായിട്ടില്ല. അരങ്ങിനെ കഷണംകഷണമാക്കി മാറ്റിയ, അരങ്ങ് അരങ്ങല്ലന്നോ നാടകം നാടകമല്ലെന്നോ വരുത്തിയ\nനാടകവിസ്മയം. നിങ്ങൾ കൊണ്ടുനടക്കുന്ന വലിയ ദർശനങ്ങളും തത്വസംഹിതകളുമൊന്നും ദർശനങ്ങളും തത്വസംഹിതകളുമല്ലെന്നും, മനുഷ്യൻ മഹത്വമുള്ളതെന്നു പറയുന്നത് അത്ര മഹത്വമുള്ളതല്ലെന്നും പിച്ചിച്ചീന്തിക്കാണിച്ചു ചിരിക്കുന്ന അത്ഭുതജീവിയായൊരു കുട്ടിയുടെ സാന്നിധ്യമാണ് ഈ നാടകം വായിക്കുമ്പോഴും കാണുമ്പോഴും നമുക്കനുഭവപ്പെടുന്നത്.\nഇത് വ്യാസന്റെ ചിരി പോലെയാണ്. 'മഹാഭാരതം' എഴുതിയ വ്യാസൻ പലരെയും ജനിപ്പിച്ചു. ദൈവങ്ങളെ സൃഷ്ടിച്ചു. യുദ്ധം ചെയ്യിപ്പിച്ചു. യാദവകുലത്തെയാകെ നശിപ്പിച്ചു. ഇതൊക്കെ കഴിയുമ്പോൾ എന്തിനാ ഇതൊക്കെ ചെയ്തതെന്നു തോന്നും. യുദ്ധം മനുഷ്യനെ എങ്ങും കൊണ്ടെത്തിക്കുകയില്ലെന്നു കാണിക്കാൻ വേണ്ടിയാണിത്. അതാണ് കുട്ടികൃഷ്ണമാരാർ 'ഭാരതപര്യടന'ത്തില് വ്യാസന്റെ ചിരിയെപ്പറ്റി പറയുന്നത്. അത്രയും വലിപ്പമുള്ളൊരു ചിരിയാണ് 1128 ല് ക്രൈം 27 എന്ന നാടകത്തിലൂടെ സിജെയും ചിരിക്കുന്നതെന്ന് നമുക്ക് തോന്നും. അങ്ങനെ മാറിനിന്നുകൊണ്ട് തന്റെ വിഷയത്തെ നിർദ്ദയം അപഗ്രഥിച്ച്, നിങ്ങളൊക്കെ കാണുന്നതാണോ ജീവിതം, മരണം, ഫലിതം എന്നു കാണിച്ചുതരുന്നു. ഇത് അത്ഭുതകരമായൊരു രചനയാണ്. സൃഷ്ടിയാണ്.\nഈ കൃതി ഇന്നു വായിക്കുന്നൊരു നാടകവിദ്യാർത്ഥിക്കുണ്ടാകുന്ന വികാരം അത്ഭുതമാണ്. സംവിധായകർക്ക് ഈ നാടകം ഒട്ടേറെ വെല്ലുവിളികളും സാധ്യതകളും നൽകുന്നു. പല രീതിയിൽ വ്യാഖ്യാനിക്കുവാനുള്ള സൗകര്യം സമ്മാനിക്കുന്നൊരു രചനയാണിത്. ഓരോ വായനയിലും ഓരോ വായനക്കാരന്റെ മുന്നിലും പുതിയ അർത്ഥതലങ്ങൾ തെളിഞ്ഞുവരുന്നു. കാലത്തെ അതിജീവിക്കുന്ന എന്തോ ഒന്ന് ഈ കൃതിയിലുണ്ട്. അതുകൊണ്ടുതന്നെയാകാം ഇതിന്നും ചർച്ച ചെയ്യപ്പെടുന്നതും. (അടുത്തതിൽ 'ലിസിസ്ട്രാറ്റ')\nഎല്ലാവർക്കും അറിയുന്ന എന്നാൽ ആരും പറയാത്ത കഥകൾ സമൂഹത്തിൽ നിന്നും വേർപ്പെടുത്തി എഴുതുകയാണ് അന്തരിച്ച ശ്രീ സി ജെ തോമസ്. ശ്രീ പൗലോസ് അവയെല്ലാം അദ്ദേഹത്തിന്റെ കാഴ്ചപ്പാടിലൂടെ അവതരിപ്പിക്കുന്നു. അവിഹിത ബന്ധവും ഭർത്താവ് ജാരനാൽ കൊല്ലപ്പെട്ടുവെന്ന വിശ്വാസവും ചിലപ്പോൾ അത് ശരിയുമാകാം. സത്യത്തെ അങ്ങനെതന്നെ തുറന്നുകാട്ടുമ്പോൾ വിശ്വാസം വരാറില്ലെന്നുള്ളത് സത്യത്തിന്റെ ഒരു ദൗർബല്യമാണ്. ഒരു സംഭവത്തിന്റെ തുടർച്ച രസകരമായി അവതരിപ്പിക്കാൻ നാടകകർത്താവിനു കഴിഞ്ഞുവെന്ന് ശ്രീ പൗലോസിന്റെ വിവരണങ്ങളിൽ നിന്നും മനസ്സിലാക്കാം.\n'വ്യാസൻറെ ചിരി ' എന്നതൊക്കെ ദഹിച്ചു, ഇഷ്ടപ്പെട്ടു. പക്ഷേ കാര്യം ശരിക്കങ്ങു പിടികിട്ടിയില്ല. പ്രസ്തുത നാടകം വായിക്കാത്തതുകൊണ്ടാവും. എന്നു പറഞ്ഞാൽ, കഥ അല്പംകൂടെ പറയണമായിരുന്നു. അതോ, മാഷിനും ഓർമ്മയില്ലേ?, അഥവാ, നിങ്ങളുതന്നെ അതു വായിച്ചിട്ടുണ്ടോ? ക്ഷമിക്കണം. അങ്ങനെ ചിന്തിച്ചുപോയി. ഞാൻ നിങ്ങളുടെ ആരാധകനാണ്, എങ്കിലും സാഹിത്യനിരൂപണത്തിൽ കാര്യം പറയണമല്ലൊ, disinterestedness/impartiality പാലിച്ചുതന്നെ.


Oct 18, 2019, 12:58 am IST\nകാലത്തിനെ അതിജീവിക്കുന്ന രചനകളെയാണ് ക്ലാസ്സിക് എന്ന് വിശേഷിപ്പിക്കുക. കാലത്തിനെ അതിജീവിക്കുന്ന പ്രസ്ഥാനങ്ങളെ മഹത്തരമെന്നു വിശേഷിപ്പിക്കുമ്പോള് എത്ര കാലം കഴിഞ്ഞാലും പഠിച്ചു തീരാതെ ചര്‍ച്ച ചെയ്യപ്പെട്ടുകൊണ്ടേയിരിക്കുന്ന വ്യക്തികളെ മഹത് ജന്മങ്ങള് എന്നും വിളിക്കും. അതിവിശാലമായ ഭാരത ചരിത്രം മുഴുവന് തിരഞ്ഞാല് ഈ പറഞ്ഞ ഗണത്തില് പെടുന്ന വ്യക്തികളെ കുറച്ചേ കാണാന് കഴിയൂ. അതിലൊരാളാണ് മഹാത്മാ ഗാന്ധി. ഇരുപതാം നൂറ്റാണ്ടില് നമ്മുടെ മുമ്പുള്ള തലമുറക്കൊപ്പം ജീവിച്ച മനുഷ്യന് എന്ന നിലയില് മഹാത്മാഗാന്ധി നമ്മുടെ മനസ്സിനോട് കൂടുതല് അടുത്തു നില്‍ക്കുന്നു എന്ന് പറഞ്ഞാല് അത് ഒട്ടും അതിശയോക്തിയല്ല.\nമനുഷ്യ ചരിത്രം മുഴുവന് പരതിയാലും ഇപ്പറഞ്ഞ ഗണത്തില് പെടുന്ന ഒരു സംഘടനയെ കാണണം എങ്കിലും ഭാരതത്തില് തന്നെ വന്നേ കഴിയൂ. തൊണ്ണൂറ്റിനാലു കൊല്ലമായി ഇത്രനാളും ധ്യേയ മാര്‍ഗ്ഗത്തില് അധിഷ്ഠിതമായി രാഷ്ട്രത്തിന്റെ പരമവൈഭവം മാത്രം മുന്നില് കണ്ടു പ്രവര്‍ത്തിക്കുന്ന രാഷ്ട്രീയ സ്വയംസേവക സംഘം അത്തരത്തിലുള്ള ഒരേയൊരു സംഘടനയുമാണ്. ഗാന്ധിജിയുടെയും സംഘത്തിന്റെയും ലക്ഷ്യം ഒന്ന് തന്നെയായതുകൊണ്ട് സ്വാഭാവികമായും ചില മാനസിക ഐക്യപ്പെടലുകളും ഉണ്ടാകുമല്ലോ. സ്വാതന്ത്ര്യാനന്തര ഭാരതം ഒരിക്കലും ചര്‍ച്ച ചെയ്തിട്ടില്ലാത്ത ഒരു മേഖലയാണിത് എന്ന് മാത്രമല്ല ഗാന്ധിവധം എന്ന മഹാപാപത്തെ സംഘത്തിന്റെ തലയില് കെട്ടിവെക്കാനുള്ള കുത്സിത ശ്രമങ്ങളും ഒരുപാടുണ്ടായി. ഇരുപത്തൊന്നാം നൂറ്റാണ്ടില് ലോകം ഭാരതത്തെ ഉറ്റുനോക്കുന്ന ഈ കാലഘട്ടത്തില് പുതിയ കാറ്റും വെളിച്ചവുമായി ചരിത്രത്തിന്റെ ജാലകങ്ങള് മലര്‍ക്കെ തുറക്കുന്നു എന്നത് ഒരു വലിയ ദൈവനീതിയാണ്. ഇവിടെ സംഘവും ഗാന്ധിജിയും തമ്മിലുള്ള ബന്ധങ്ങള് സമൂഹം അറിയേണ്ടതുണ്ട്.\nഗാന്ധിഹത്യയെത്തുടര്‍ന്ന് സംഘം മാത്രം നിരോധിക്കപ്പെടുകയും അത് ചെയ്ത കൊലയാളികളുടെ സംഘടനയായ ഹിന്ദുമഹാസഭ അനുസ്യൂതം പ്രവര്‍ത്തിക്കുകയും ചെയ്യപ്പെട്ടത്തിലെ ദുരൂഹത നമ്മള് പലപ്രാവശ്യം ചര്‍ച്ചചെയ്തു കഴിഞ്ഞതാണ്. ഗാന്ധിഹത്യയുടെ പാപഭാരം സംഘത്തിനു മേല് ചാര്‍ത്തിക്കൊടുക്കുന്നതിലൂടെ നെഹ്രുവിനും കമ്മ്യൂണിസ്റ്റുകള്‍ക്കും പലതും നേടാനുണ്ടായിരുന്നു. രാജ്യമെമ്പാടും സാമാന്യം നല്ല നിലയില് സംഘം കരുത്താര്‍ജ്ജിച്ച് വരുന്ന വേളയിലാണ് ഈ നിരോധനം വരുന്നത്.\nനിരോധനത്തിന് പിന്നാലെ ഗുരുജി ഗോള്‍വല്‍ക്കര് അറസ്റ്റ് ചെയ്യപ്പെട്ടു. കുപ്രസിദ്ധമായ ബംഗാള് സ്റ്റേറ്റ് പ്രിസണേഴ്‌സ് ആക്റ്റ് പ്രകാരമാണ് ഗുരുജിയുടെ അറസ്റ്റ്. ഏറ്റവും രസകരമായ കാര്യം, മുന്‍പ് ഈ കരിനിയമത്തിനെതിരെ ഏറ്റവുമധികം ഒച്ചപ്പാടുണ്ടാക്കിയ വ്യക്തിയായിരുന്നു ജവഹര്‍ലാല് നെഹ്‌റു.\nഅറസ്റ്റിനു പിന്നാലെ ഗുരുജി സംഘസ്വയംസേവകര്‍ക്ക് ഒരു സന്ദേശമയച്ചു. ”സര്‍ക്കാരിന്റെ നടപടി അപമാനകരമാണ്. ഇത് സ്വതന്ത്ര ഭാരതത്തിലെ ഓരോ പൗരന്റെയും ആത്മാഭിമാനത്തെ ഒരു പരിഷ്‌കൃതസമൂഹത്തിലെ അംഗമെന്ന നിലയില് ചോദ്യം ചെയ്യേണ്ടതാണ്. ഈ അനീതിക്കെതിരെ ശബ്ദമുയര്‍ത്താന് ഞാന് നിങ്ങളോട് അഭ്യര്‍ഥിക്കുകയാണ്.’\nഗുരുജിയുടെ ആഹ്വാനമനുസരിച്ച്1948 ഡിസംബര്9നു രാജ്യവ്യാപകമായി വന് സത്യഗ്രഹം നടന്നു. ഒന്നുകില് ആരോപണങ്ങള് തെളിയിക്കുക അല്ലങ്കില് നിരോധനം പിന്‍വലിക്കുക. ഇതായിരുന്നു സത്യഗ്രഹത്തിന്റെ ആവശ്യം. ജനബാഹുല്യം കൊണ്ടും പങ്കാളിത്തം കൊണ്ടും ഗാന്ധിജിക്ക് പോലും സാധിച്ചിട്ടില്ലാത്ത വിധം അതീവ അച്ചടക്കത്തോടെ നടന്ന ആ ഗാന്ധിയന് സമരങ്ങള് വന് വിജയം തന്നയായി.\nഇതോടെ നിരോധനത്തിനെതിരെ രൂപപ്പെട്ട ജനവികാരം സര്‍ക്കാരിനെ അസ്വസ്ഥമാക്കാന് തുടങ്ങി. വിചാരണ നടന്നുകൊണ്ടിരുന്ന കേസില് ഒറ്റ സ്വയംസേവകനെപ്പോലും പ്രതി ചേര്‍ക്കാന് കഴിയാതിരുന്നതും കിണഞ്ഞു ശ്രമിച്ചിട്ടും സംഘത്തിനെ ബന്ധപ്പെടുത്താന് ഒരു തുമ്പു പോലും കിട്ടാതിരുന്നതും നിരോധനം തുടരാന് ഒരു ന്യായീകരണവുമില്ലാതാക്കി. നിരോധനം പിന്‍വലിക്കാനുള്ള ഉപാധിയായി സംഘം പിരിച്ചുവിട്ട് കോണ്‍ഗ്രസ്സില് ലയിക്കണം എന്ന ആവശ്യം ഗുരുജി ആദ്യനിമിഷം തന്നെ തള്ളിക്കളഞ്ഞു.സ്വതന്ത്ര ഭാരതത്തില് ഒരു സംഘടനക്ക് എഴുതപ്പെട്ട ഒരു ഭരണഘടനയുണ്ടാകണം എന്ന ആവശ്യം അംഗീകരിച്ച് സംഘം ഭരണഘടനയുണ്ടാക്കി. അങ്ങിനെ 1949 ജൂലായില് സംഘത്തിനു മേലുള്ള നിരോധനം പൂര്‍ണമായും പിന്‍വലിച്ചു.\nനിരോധനം പിന്‍വലിക്കപ്പെട്ടതിനെ തുടര്‍ന്ന് ഗുരുജിയും അറസ്റ്റിലായ മറ്റെല്ലാവരും നിരുപാധികം മോചിപ്പിക്കപ്പെട്ടു. അപ്പോള് സ്വയംസേവകരോടായി ഗുരുജി നടത്തിയ ആഹ്വാനം സമാനതകളില്ലാത്തതാണ്.\n”സ്വയംസേവകര് അവരുടെ കര്‍മ്മമേഖലകളിലെക്ക് മടങ്ങണം. ആരും പോലീസിനോടോ അധികാരികളോടോ വിദ്വേഷം വെച്ച് പ്രതികാരത്തിനു മുതിരരുത്. ഓര്‍ക്കുക, ഭക്ഷണം കഴിക്കുമ്പോള് നാം ചിലപ്പോള് നാവില് കടിക്കാറുണ്ട്. അസഹ്യമായ വേദനയുണ്ടങ്കിലും നമ്മളാരും പല്ലുകള് പിഴുത് കളയാറില്ല..”\nകാലചക്രം ഒരു രണ്ടര പതിറ്റാണ്ട് കൂടി ഉരുണ്ടു നീങ്ങി. നെഹ്രുവിന്റെ മകള് വാഴുന്ന കാലത്താണ് , 1975ലെ വര്‍ഷകാലത്ത് രാജ്യത്ത് അടിയന്തിരാവസ്ഥ പ്രഖ്യാപിക്കപ്പെടുന്നത്. അന്നും അവരുടെ സ്ഥിരം വേട്ടമൃഗം ആയ രാഷ്ട്രീയ സ്വയംസേവക സംഘം തന്നയാണ് മുഖ്യമായും നിരോധിക്കപ്പെട്ടത്. ഇന്ദിര തന്നെ ഇന്ത്യ, ഇന്ത്യ തന്നെ ഇന്ദിര എന്ന വികാരം ആളിക്കത്തിച്ച്, ഈമഹാ രാജ്യം ഇന്ദിരയുടെ പിതൃസ്വത്താണ് എന്ന അഹങ്കാരത്തോടെ, രാജ്യത്തെ മുഴുവന് ജയിലാക്കിയ ആ കറുത്ത ദിനങ്ങളിലും സംഘം സ്വീകരിച്ച മാര്‍ഗ്ഗം ആ അര്‍ദ്ധനഗ്‌നനായ ഫക്കീര് തെളിച്ചിട്ടത് തന്നെയായിരുന്നു\nമിക്ക ദിവസവും സത്യഗ്രഹം ഉണ്ടാകും. അടികൊള്ളും, അകത്താകും. സത്യഗ്രഹത്തിന് പുറപ്പെടുന്ന സ്വയംസേവകര്‍ക്ക് നല്‍കുന്നത് രണ്ടു സാധനങ്ങള്. നെഞ്ചിലണിയാന് ഗാന്ധിജിയുടെ ഒരു ബാഡ്ജ്, അടികൊണ്ടു തല പിളരുമ്പോള് ചുറ്റിക്കെട്ടാന് ഒരു തോര്‍ത്ത്. ഈ രണ്ടു ആയുധങ്ങളും അനിതരസാധാരണമായ ആദര്‍ശനിഷ്ഠയും കൊണ്ടാണ് ആ പത്തൊന്‍പത് മാസത്തെ ഭീകരഭരണത്തെ സംഘം അതിജീവിച്ചതും ഇന്ദിരയെ അധികാരത്തില് നിന്നും കെട്ടുകെട്ടിച്ചതും.\nനിരോധനത്തിന് ശേഷം പൂജനീയ ബാലാ സാഹെബ് ദേവറസ്ജി സ്വയസേവകരോട് നടത്തിയ ആഹ്വാനം, മൂന്നു പതിറ്റാണ്ട് മുന്‍പ് സമാനസാഹചര്യത്തില് ശ്രീഗുരുജി പറഞ്ഞ അതേ വാക്കുകള് ആയിരുന്നു. ഭക്ഷണത്തിനിടയില് അറിയാതെ നാക്കില് കടിച്ച് പോകുന്ന അവസ്ഥ..\nഈ രണ്ടു നിരോധനങ്ങളോടും സംഘം പുലര്‍ത്തിയ സമീപനങ്ങളാണ് വിവരിച്ചത്. ഒരു സംഘടനയുടെ യാതനാപൂര്‍ണ്ണമായ ആ പരീക്ഷണദിനങ്ങളിലും ഒരിക്കല് പോലും സ്ഥിതപ്രജ്ഞത കൈവിടാതെ നടത്തിയ നീക്കങ്ങള്‍ക്ക് ലോകചരിത്രത്തില് സമാനതകളില്ല. ഒരു പോലീസുകാരന് പോലും ആക്രമിക്കപ്പെട്ടില്ല, ഒരു പൊതുമുതലും കത്തിയെരിഞ്ഞില്ല. പുലിക്കോടന് നാരായണനും ജയറാം പടിക്കലുമെല്ലാം ഇവിടെത്തന്നെ ജീവിച്ചു മരിച്ചു. മഹാത്മാ ഗാന്ധി എന്ന മഹാപ്രകാശം ചൊരിഞ്ഞ അനുഗ്രഹവും കര്‍മ്മമാര്‍ഗ്ഗവും തന്നയായിരുന്നു ഈ രണ്ടു സന്ദര്‍ഭങ്ങളിലും സംഘം സ്വീകരിച്ച പ്രതിഷേധ മാര്‍ഗ്ഗം.സംഘം ഇക്കാര്യത്തില് എത്രമാത്രം ശരിയാണ് എന്നതിന് പില്‍ക്കാല ഭാരത ചരിത്രം സാക്ഷിയാണ്.\nഅതുകൊണ്ടു തെന്നയാണ് സംഘത്തിന്റെ പ്രാതഃസ്മരണയില് ഗാന്ധിജിക്ക് അദ്വിതീയമായ സ്ഥാനം തന്നെയുള്ളത്. ഒരു മഹാഗുരുത്വമായി ലക്ഷക്കണക്കിന് സ്വയംസേവകര് ഒരു നൈഷ്ഠികചര്യയായിത്തന്നെ ഗാന്ധിജിയെ അനുസ്മരിച്ച് കൊണ്ടേയിരിക്കുന്നു. ആ ലാളിത്യത്തിന്റെയും ആദര്‍ശനിഷ്ഠയുടെയും സന്ദേശം ഉള്‍ക്കൊണ്ടു പ്രവര്‍ത്തിക്കുന്നു.\nതാത്വിക തലങ്ങളില് ഗാന്ധിജിക്കും സംഘത്തിനും അഭിപ്രായവ്യത്യാസങ്ങള് ധാരാളമുണ്ടായിട്ടുണ്ട്. അത് പരസ്പരം ബഹുമാനിച്ച് കൊണ്ടുതന്നെ അംഗീകരിച്ചിട്ടുണ്ട്. അതൊന്നും ഗാന്ധിജിക്ക് സംഘത്തിനോടോ തിരിച്ചോ ഉള്ള സമീപനങ്ങളിലോ പരസ്പര വിശ്വാസങ്ങളിലോ ഒരു കുറവും വരുത്തിയിട്ടില്ല. 1934 വാര്‍ധ ശിബിരത്തില് വന്ന ഗാന്ധിജി എല്ലാ ജാതിക്കാരും ഒരുമിച്ച് ഭക്ഷണം കഴിച്ച് താമസിക്കുന്ന അവസ്ഥ കണ്ട് അത്ഭുതപ്പെട്ടിട്ടുണ്ട്. ആ കാലഘട്ടത്തില് അതൊരു മഹാത്ഭുതം തന്നയായിരുന്നു. അതദ്ദേഹം 1947 ല് ദല്‍ഹി ഭാംഗി കോളനിയിലെ സ്വയംസേവകരെ അഭിസംബോധന ചെയ്യുമ്പോള് പറയുകയുമുണ്ടായി. അങ്ങിനെ ജനാധിപത്യവും സനാതനധര്‍മവും നല്‍കുന്ന സാംസ്‌കാരിക ഉന്നതിയില് നിന്ന് യോജിച്ചും വിയോജിച്ചുമെല്ലാമാണ് സംഘവും ഗാന്ധിജിയും തമ്മിലുള്ള ബന്ധം ദൃഡമായിത്തന്നെ നിലനിന്നത്.\nഎപ്പോഴൊക്കെ ധര്‍മ്മത്തിന് മേല് അധര്‍മ്മം മേല്‍ക്കൈ നേടുന്നുവോ അന്നൊക്കെ ധര്‍മ്മ സംസ്ഥാപനത്തിനായി ഞാന് സ്വയം അവതരിക്കും എന്ന് ഭഗവാന് ഗീതയില് പറഞ്ഞിട്ടുണ്ട്. അങ്ങനെ സംഭവിച്ചപ്പോഴെല്ലാം മഹാപുരുഷന്‍മാരായും, ദര്‍ശനികന്മാരായും,മഹാവീരന്‍മാരായും ധര്‍മ്മം അവതാരമെടുത്തിട്ടുമുണ്ട്. ആദിശങ്കരനും, ഗുരുഗോവിന്ദസിംഹനും, സ്വാമി വിവേകാനന്ദനും, നാരായണ ഗുരുദേവനും, ചട്ടമ്പി സ്വാമികളുമൊക്കെ അതാത് കാലത്ത് പിറന്നില്ലായിരുന്നങ്കില് എന്നത് ഭയത്തോടെ മാത്രമേ നമുക്ക് ചിന്തിക്കാന് കഴിയൂ.\nആ ഋഷിപരമ്പരയിലെ ഒരു അവതാരപുരുഷന് തന്നെയാണ് ആധുനിക ലോകം കണ്ട മഹാനായ ഭാരത പുത്രന് ,മഹാത്മാഗാന്ധി എന്ന് പറഞ്ഞാല് അത് ഒട്ടും അതിശയോക്തി അല്ല.\nമജ്ജയും മാംസവുമുള്ള ഒരു സാധാരണ മനുഷ്യന് മഹാനാകുന്നത് അയാളുടെ ചിന്തകളുടെ ദാര്‍ശനിക ഔന്നത്യം കൊണ്ടാണ്. അങ്ങനെയുള്ളവര്‍ക്കാണ് സമൂഹത്തിലേക്ക് ചിരന്തനമൂല്യങ്ങളെ സംഭാവന ചെയ്യാന് കഴിയുക. മോഹന്‍ദാസ് കരംചന്ദ് ഗാന്ധി മഹാത്മാവ് ആകുന്നതും ഇങ്ങനെയാണ്. അദ്ദേഹം നല്‍കിയ രണ്ടു അതിപ്രധാനമായ മൂല്യസങ്കല്പങ്ങളാണ് രാമരാജ്യവും, അഹിംസയും.\nസ്വതന്ത്രയാകാന് പോകുന്ന ഭാരതത്തിന്റെ ഭരണ, സാമൂഹ്യ സംവിധാനങ്ങള് എങ്ങനെയുള്ളവ ആയിരിക്കണം എന്ന കാര്യത്തിലുള്ള ഗാന്ധിജിയുടെ വ്യക്തമായ കാഴ്ചപ്പാടാണ് രാമരാജ്യം എന്ന സങ്കല്‍പം.\nആധുനികലോകത്തിന്റെ ഏറ്റവും മികച്ച ഭരണസംവിധാനമാണ് ജനാധിപത്യം എന്ന് നമുക്കറിയാം. പിറവികൊള്ളാന് പോകുന്ന സ്വതന്ത്രഭാരതം ജനാധിപത്യ വ്യവസ്ഥിതി ആയിരിക്കും എന്നതിലും ആര്‍ക്കും സംശയമുണ്ടായിരുന്നില്ല. പക്ഷേ ആ ജനാധിപത്യം നടപ്പാകേണ്ടത് എങ്ങനെയായിരിക്കണം എന്ന കാര്യത്തിലാണ് ഗാന്ധിജിയുമായി അന്നത്തെ കോണ്‍്ഗ്രസ് നേത്രത്വതിനു അഭിപ്രയവ്യത്യാസമുണ്ടായിരുന്നത്. നിര്‍ഭാഗ്യവശാല് ഈ താത്വിക പോരാട്ടത്തില് ഗാന്ധിജിയോട് രൂക്ഷമായി വിയോജിച്ചതും, മഹാത്മാവിന്റെ നിലപാടുകളെ നിഷ്‌കരുണം തകര്‍ത്തതും ഗാന്ധിജി തന്നെ രാഷ്ട്രീയത്തില് പിച്ച വെപ്പിച്ച വത്സല ശിഷ്യന് ജവഹര്‍ലാല് നെഹ്രു ആയിരുന്നു എന്നത് വിരോധാഭാസമാണ്. പക്ഷേ അവിശ്വസനീയമായ ചില ആകസ്മികതകള് ചരിത്രത്തെ വല്ലതയങ്ങു സ്വാധീനിക്കും.ക്രിയാത്മകമായും പ്രതിലോമമായും. നമ്മുടെ നിര്‍ഭാഗ്യത്തിനു ഗാന്ധിജി എന്ന അവധൂതന്റെ കാഴ്ചപ്പാടുകളും ഋഷിപ്രോക്തമായ നിലപാടുകളും പരാജയപ്പെട്ടു..\n1934ല് ഗാന്ധിജി വളരെ യാദൃച്ഛികമായിട്ടാണ് സംഘത്തിന്റെ വാര്‍ധ ശിബിരം സന്ദര്‍ശിക്കുന്നത്. അവിടുത്തെ അച്ചടക്കവും വൃത്തിയും അദ്ദേഹത്തെ ഒരുപാട് ആകര്‍ഷിച്ചു. എങ്കിലും ഗാന്ധിജിയെ അദ്ഭുതപ്പെടുത്തിയത് ഒരു ജാതിവ്യത്യസവുമില്ലാതെ ഒരുമിച്ച് ഉണ്ടുറങ്ങി കഴിയുന്ന സ്വയംസേവകരുടെ മനോഭാവമാണ്. താങ്കള് എന്ത് മായാജാലമാണ് ഇവിടെ കാട്ടുന്നത് എന്ന് സംഘസ്ഥാപകന് ഡോ.ഹെഡ്‌ഗേവാറിനോട് ഗാന്ധിജി ചോദിക്കുകയും ചെയ്യുന്നുണ്ട്. ഗാന്ധിജി എന്ത് സാമൂഹ്യലക്ഷ്യത്തിനു വേണ്ടിയാണോ അഹോരാത്രം അധ്വാനിക്കുന്നത്, അയിത്തോച്ചാടനം എന്ന ആ മാര്‍ഗ്ഗത്തില് നിഷ്പ്രയാസം മുന്നേറുന്ന സംഘത്തിന്റെ പ്രവര്‍ത്തനരീതികളില് അദ്ദേഹം അദ്ഭുതം കൂറിയിെല്ലങ്കിലല്ലേ അതിശയിക്കെണ്ടതുള്ളൂ.\nഒരു ദിവസം സ്വയംസേവകരോടൊപ്പം താമസിച്ച്, ഭഗവദ് ധ്വജത്തിന് പ്രണാമം അര്‍പ്പിച്ചിട്ടാണ് ഗാന്ധിജി വാര്‍ധ ശിബിരത്തില് നിന്നും മടങ്ങിയത്.\n1947 ആഗസ്റ്റില് ഭാരതം സ്വാതന്ത്ര്യം നേടുകയും രാജ്യം രണ്ടായി വിഭജിക്കപ്പെടുകയും തുടര്‍ന്ന് ചരിത്രം കണ്ട ഏറ്റവും വലിയ കൂട്ടപ്പലയാനവും വര്‍ഗ്ഗീയ ലഹളകളും കൊണ്ട് ഉപഭൂഖണ്ഡം രക്തപങ്കിലമാവുകയും ചെയ്ത അഭിശപ്ത ദിനങ്ങളിലൊന്നില് ഗാന്ധിജി അന്നത്തെ സര്‍സംഘ ചാലക് പൂജനീയ ഗുരുജി ഗോള്‍വല്‍ക്കറെ ഒരു സംഭാഷണത്തിന് വിളിക്കുകയും ഗുരുജി ഓടിയെത്തുകയും സാമുദായിക പ്രശ്‌നങ്ങളില് ഗാന്ധിജിയുടെ ഉപദേശം സ്വീകരിച്ച് എല്ലാ സഹകരണങ്ങളും വാഗ്ദാനം ചെയ്യുകയുമുണ്ടായി.അതേ തുടര്‍ന്ന് 1947 സപ്തംബറില്‍ദല്‍ഹി ഭാംഗി കോളനിയില് അഞ്ഞൂറോളം വരുന്ന സ്വയംസേവകരെ അഭിസംബോധന ചെയ്തു സംസാരിക്കവേ പതിമൂന്നു കൊല്ലങ്ങള്‍ക്ക് മുമ്പ് തന്റെ വാര്‍ധ ശിബിര സന്ദര്‍ശനവും ഡോക്ടര്‍ജിയുമായുള്ള ആത്മബന്ധവും ശിബിരത്തിലെ സമൂഹ്യസമരസതയുമെല്ലാം ഗാന്ധിജി എടുത്തു പറഞ്ഞു. ആ യോഗത്തിലെ ഗാന്ധിജിയുടെ വാക്കുകള് ‘ഉയര്‍ന്ന മൂല്യങ്ങളാല് സമ്പന്നമായ, അച്ചടക്കതിലും രാഷ്ട്രസ്‌നേഹത്തിലും അധിഷ്ഠിതമായ ഒരു സംഘടനക്ക് ഒരിക്കലും പരാജയപ്പെടാന് കഴിയില്ല…’\nപാകിസ്ഥാന്റെ ശത്രുതാ മനോഭാവത്തെ കുറിച്ചു സ്വയംസേവകരുടെ ചോദ്യത്തിന് ഗാന്ധിജി മറുപടി പറഞ്ഞത് ഇങ്ങനെയായിരുന്നു.. ‘പാക്കിസ്ഥാന് അനാവശ്യമായ ആക്രമണങ്ങളോ, പ്രകോപനങ്ങളോ ഉണ്ടാക്കിയാല് യുദ്ധം അനിവാര്യമാണ്..’\nഗുരുജിയുമായുള്ള കൂടിക്കാഴ്ചയുടെ വിവരങ്ങള് അക്കാലത്ത് തന്നെ ആകാശവാണി സംപ്രേക്ഷണം ചെയ്തിരുന്നു.\n1947 സപ്തംബര് 25 ലെ ആ യോഗത്തിന് ശേഷം ഒരു മാസം കഴിഞ്ഞായിരുന്നു അഫ്ഘാന് ഗോത്രവര്‍ഗ്ഗസേനയുടെ പിന്തുണയോടെ പാകിസ്ഥാന് കാശ്മീര് ആക്രമിച്ചതും തുടര്‍ന്ന് ആദ്യത്തെ ഇന്ത്യ-പാകിസ്ഥാന് യുദ്ധമുണ്ടാകുന്നതും. ഗാന്ധിജി ജീവിച്ചിരിക്കുമ്പോള് നടന്ന ആ യുദ്ധത്തില് അദ്ദേഹം ഭാരതസേനക്ക് പൂര്‍ണ്ണ പിന്തുണ കൊടുക്കുകയാണ് ചെയ്തത്. അഹിംസ എന്നാല് ശക്തന്റെ ആയുധമാണ് അല്ലാതെ ദൗര്‍ബല്യമല്ല എന്ന പ്രഖ്യാപനം കൂടിയായിരുന്നു അത്. മാന്യനായ ശത്രുവിനോട് മാത്രമേ അഹിംസ പ്രയോഗികമാവുകയുള്ളൂ എന്നുകൂടിയാണ് ഗാന്ധിജി അന്ന് തെളിയിച്ചത്. ഇവിടെയെല്ലാം തെളിയുന്നത് സംഘത്തിന്റെയും ഗാന്ധിജിയുടെയും ചിന്താധാരകളില് ഉള്ള അത്ഭുതകരമായ സാദൃശ്യങ്ങളാണ്.\nഗാന്ധിജിയെ സംരക്ഷിച്ചത് സ്വയംസേവകര്\nദല്‍ഹിയിലെ അഭിഭാഷകന് വേദ പ്രകാശ് കോലി തന്റെ ദീപ്തമായ ഓര്‍മ്മകള് പങ്കുവെക്കുന്നു\n1939 ലെ വസന്തകാലത്ത് ആയിരുന്നു അത്. ദല്‍ഹിയിലെ പ്രചാരകന് വസന്ത റാവു ഒഖെ കാര്യാലയത്തില് തന്നെ ആയിരുന്നു താമസിച്ചിരുന്നത്. ഒരു ദിവസം അദ്ദേഹം വിളിച്ച ഒരു ബൈഠക് രാത്രി വൈകി വരെ നീണ്ടു. അതുകൊണ്ടുതന്നെ ഞങ്ങളില് ചിലര് രാത്രി കാര്യാലയത്തില് തന്നെ കഴിഞ്ഞു.\nപിറ്റേന്ന് കാലത്തെ ബഹളം കേള്‍ക്കുമ്പോഴും ഞങ്ങള് അവിടെത്തന്നെ ഉണ്ടായിരുന്നു. ഒരു ഫര്‍ലോങ്ങ് അകലെ, ആയിടക്ക് സ്ഥാപിച്ച ലക്ഷ്മി നാരായണ് ക്ഷേത്രത്തില് (ബിര്‍ള മന്ദിര്) നിന്നായിരുന്നു അത്. വസന്ത റാവു ഓഖെ, നാരായണ് റാവു പുരാണിക്, റാം ജോഷി, പിന്നെ ഞാന് എന്നിവര് എന്താണ് സംഭവിക്കുന്നത് എന്നറിയാന് അതിനടുത്തുള്ള ഒരു മതിലില് കയറി നിന്നു.\nഅവിടെ നടക്കുന്ന കാര്യങ്ങള് കണ്ട് ഞങ്ങള് നടുങ്ങിപ്പോയി. ക്ഷേത്രം ഉദ്ഘാടനം ചെയ്യാന് എത്തിയ മഹാത്മാഗാന്ധി തന്റെയൊപ്പം ഒരു ഹരിജന് ബാലനെയും കയറ്റണം എന്ന് പറഞ്ഞത് അവിടെ കൂടിയിരുന്ന കുറെ ജാതി ഭ്രാന്തന്മാരായ പാണ്ടകള്‍ക്ക് സമ്മതമായിരുന്നില്ല. പക്ഷേ ആ ബാലനെ ക്ഷേത്രത്തില് പ്രവേശിപ്പിച്ചേ മതിയാകൂ എന്ന കാര്യത്തില് വിട്ടുവീഴ്ചക്ക് ഗാന്ധിജിയും തയ്യാറല്ലായിരുന്നു. പ്രമുഖ സനാതന നേതാവായിരുന്ന ഗണേഷ് ദത്ത് ഗോസ്വാമിയുടെ ആഹ്വാനം പോലും ചെവിക്കൊള്ളാന് ആ പാണ്ടകള് തയ്യാറാകാതെ മുദ്രാവാക്യം വിളിയും വെല്ലുവിളികളുമായി ഗാന്ധിജിയെ തടയുകയായിരുന്നു. അത് ഉന്തിലും തള്ളിലും എത്തി.\nരംഗം വീണ്ടും വഷളായി. ഗാന്ധിജിക്ക് ചുറ്റും നിന്ന അദ്ദേഹത്തിന്റെ അനുയായികള് ഗാന്ധിജിയുടെ സുരക്ഷയേക്കാള് സ്വന്തം ശരീരം രക്ഷിക്കാന് ആണ് ശ്രമിച്ചത്. ഉന്തിലും തള്ളിലും ഗാന്ധിജി ശ്വാസം പോലും കിട്ടാതെ വിഷമിക്കുന്നുണ്ടായിരുന്നു. എന്തെങ്കിലും അടിയന്തിരമായി ചെയ്‌തേ തീരൂ എന്ന അവസ്ഥ.\nഞങ്ങള് നോക്കി നില്‍ക്കെ, വസന്ത റാവു ഒരു പുലിയപ്പോലെ ആ ആള്‍ക്കൂട്ടത്തിനിടയിലേക്ക് ചാടിവീണ്, അവശനായ ഗാന്ധിജിയെ തന്റെ ബലിഷ്ടമായ ചുമലുകളിലേക്ക് കോരിയെടുത്തു. എന്നിട്ട്, ഗാന്ധിജി ക്ഷേത്രത്തില് കയറ്റണം എന്ന് വാശി പിടിച്ച ഹരിജന് ബാലനോടൊപ്പം ക്ഷേത്രത്തിന്റെ പടവുകള് ഓടിക്കയറി. ഞങ്ങളും അദ്ദേഹത്തെ പിന്തുടര്‍ന്നു. ഇത് വളരെ അപ്രതീക്ഷിതമായിരുന്നു, മിന്നല് വേഗത്തില് എല്ലാം കഴിഞ്ഞതിനു ശേഷമാണു ചുറ്റും നിന്നവര്‍ക്ക് എന്താണ് സംഭവിച്ചത് എന്ന് മനസ്സിലായത് തന്നെ. ജാതിഭ്രാന്തന്മാര് അവരുടെ തട്ടകത്തില് തന്നെ തോറ്റു തുന്നം പാടി… മഹാത്മാ ഗാന്ധി കീ ജയ് വിളികളോടെ ക്ഷേത്രം ഉദ്ഘാടനം ചെയ്യപ്പെട്ടു.\n(Orgeniser ,January 16 ,1969)\nഗാന്ധിജി എങ്ങനെയാണ് ആദര്‍ശപരമായ കാര്യങ്ങളില് അന്നത്തെ കോണ്‍ഗ്രസ് നേതൃത്വത്തോട് വിയോജിച്ചിരുന്നത് എന്നുകൂടി നാം വിലയിരുത്തേണ്ടതുണ്ട്.\nതന്റെ സ്വപ്‌നങ്ങളിലെ വികേന്ദ്രീകൃത സമ്പദ് വ്യവസ്ഥയെപ്പറ്റി മഹാത്മജി നെഹ്രുവിനു എഴുതി. ‘നാട് സ്വതന്ത്രമാകാന് പോവുകയാണ്. നിങ്ങള് ഏത് വികസന മാതൃക സ്വീകരിക്കുമെന്നറിയാന് എനിക്ക് താല്പര്യമുണ്ട്. നമുക്ക് നമ്മുടെയും മറുനാടുകളുടെയും സ്വാതന്ത്ര്യം സംരക്ഷിക്കണമെങ്കില് ഗ്രാമങ്ങളെ ആണ് അടിസ്ഥാനമാക്കേണ്ടത്, നഗരങ്ങളെയല്ല എന്ന് ഞാന് വിചാരിക്കുന്നു. നാം കുടിലുകളില് വസിക്കണം. കൊട്ടാരങ്ങളിലല്ല, കാരണം കോടിക്കണക്കിനു ആള്‍ക്കാര്‍ക്ക് പട്ടണങ്ങളിലും കൊട്ടാരങ്ങളിലും പാര്‍ക്കാന് സാധ്യമല്ല. അങ്ങനെ സംഭവിച്ചാല് അവര് ഹിംസയും അസത്യവും കൈക്കൊള്ളും.’\nനെഹ്രു ഈ കത്തിന് നല്‍കിയ മറുപടി.. ‘വളരെക്കാലമായി ഞാന് അങ്ങയുടെ ആശയങ്ങള് വായിക്കുന്നു. ഞാനവയില് വിശ്വസിക്കുന്നില്ല. ലോകത്തില് ഏറെ മാറ്റങ്ങള് വന്നിരിക്കുന്നു. താങ്കളുടെ ആശയങ്ങളെ പിന്തുടര്‍ന്നാല് പുരോഗതിയുണ്ടാകില്ല. കാരണം ഈ ഗ്രാമങ്ങളൊക്കെ സാംസ്‌കാരികമായും ബുദ്ധിപരമായും പിന്നോക്കമാണ്. ഈ പിന്നോക്ക പരിതഃസ്ഥിതിയില് ഒരു പുരോഗതിയും സാധ്യമല്ല. അതുകൊണ്ട് ഈ ഗ്രാമങ്ങളെ നഗരങ്ങളാക്കുകയാണ് വേണ്ടത്’.\n1937 ജനുവരി രണ്ടിലെ ഹരിജനില് ഗാന്ധിജി എഴുതിയ ലേഖനത്തിന്റെ ഭാഗമാണിത്.\n“By political independence I do not mean an imitation to the British House of commons, or the soviet rule of Russia or the Fascist rule of Italy or the Nazi rule of Germany. They have systems suited to their genius. We must have ours suited to ours. What that can be is more than I can tell. I have described it as Ramarajya i.e., sovereignty of the people based on pure moral authority.”\nനമുക്ക് റഷ്യയോ, ഫ്രാന്‍സോ, ഫാസിസ്റ്റ് ജര്‍മനിയോ അല്ല ആകേണ്ടത്.നമുക്ക് ഭാരതമായാല് മതി. നമ്മുടെ രക്തത്തില് അലിഞ്ഞു ചേര്‍ന്ന, എല്ലാവരെയും ഉള്‍ക്കൊള്ളുന്ന, ചിരന്തന മൂല്യങ്ങളില് അധിഷ്ഠിതമായ, കാലം തെളിയിച്ച ഭരണസംവിധാനങ്ങള് ഉണ്ട്. ആധുനിക കാഴ്ച്ചപ്പാടുകള്‍ക്ക് അനുസരിച്ച് വേണ്ട മാറ്റം വരുത്തിയാല് മതിയാകും. ഇതിനെയാണ് ഗാന്ധിജി രാമരാജ്യം എന്ന് വിളിച്ചത്. സ്വദേശി വ്യവസായങ്ങള് പ്രോത്സാഹിപ്പിക്കുന്ന, കാര്‍ഷിക വ്യവസ്ഥിതിക്ക് ഊന്നല് കൊടുക്കുന്ന, അനിയന്ത്രിതമായ പ്രകൃതി ചൂഷണങ്ങളെ പ്രോത്സാഹിപ്പിക്കാത്ത, മൂല്യബോധങ്ങളില് അടിസ്ഥാനമാക്കിയ വികസനസങ്കല്‍പമാണ് ആധുനിക ഭാരതത്തെ കുറിച്ച് ഗാന്ധിജിക്ക് ഉണ്ടായിരുന്നത്.\nസ്വത്വബോധവും ആത്മജ്ഞാനവും സമാജത്തില് അപചയിക്കപ്പെട്ടതാണ് രണ്ടായിരത്തിലധികം വര്‍ഷം നീണ്ട ഭാരതത്തിന്റെ വൈദേശിക അടിമത്തത്തിന്റെ കാരണം എന്ന തിരിച്ചറിവില് നിന്നാണ് 1925 ല് ഡോ.ഹെഡ്‌ഗെവാര് രാഷ്ട്രീയ സ്വയംസേവക സംഘം സ്ഥാപിക്കുന്നത്. കേവല രാഷ്ട്രീയ സ്വാതന്ത്ര്യമല്ല നമുക്ക് വേണ്ടത്, മഹത്തായ ഈ ഹിന്ദുരാഷ്ട്രത്തിലെ ജനതയില് ആത്മബോധവും രാഷ്ട്രസ്‌നേഹവും വളര്‍ത്തി ഇനിയൊരു അടിമത്തത്തിലേക്ക് തള്ളപ്പെടാനാവാത്ത മാനസികാവസ്ഥയും ആത്മബോധവും വളര്‍ത്തിയെടുക്കുക എന്നതാണ് പരമപ്രധാനം എന്നതാണ് സംഘത്തിന്റെ അടിസ്ഥാന ലക്ഷ്യങ്ങളില് ഒന്ന്. കേവല രാഷ്ട്രീയ സ്വാതന്ത്ര്യം കൊണ്ട് ഒന്നുമാകുന്നില്ല, ഗ്രാമങ്ങളുടെ ആത്മാവറിഞ്ഞു കൊണ്ടുള്ള തനതായ വികസന മാതൃകയാണ് നാം സൃഷ്ടിക്കേണ്ടത് എന്ന ഗാന്ധിജിയുടെ കാഴ്ചപ്പാടുമായി സംഘത്തിന്റെ വീക്ഷണത്തിന് ഒരു വ്യത്യാസവുമില്ല എന്നത് ഇവിടെ വ്യക്തമാണ്. ചുരുക്കത്തില് 1925 ല് ഡോ.ഹെഡ്‌ഗെവാര് പറഞ്ഞ അതേ കാര്യങ്ങള് തന്നയാണ് പിന്നീട് ഗാന്ധിജി ഹരിജനിലൂടെയും വിവിധ കത്തുകളിലൂെടയും അഭിമുഖങ്ങളിലൂടെയുമൊക്കെ പ്രകടിപ്പിച്ചത്. പരമവൈഭാവമാര്‍ന്ന ഹിന്ദുരാഷ്ട്രം എന്ന സംഘത്തിന്റെ സങ്കല്‍പം തന്നയാണ് രാമരാജ്യം എന്ന് ഗാന്ധിജി ഉദ്‌ഘോഷിച്ചതും.\nനിരവധി വിശ്വാസങ്ങളും, ജീവിതരീതികളും, ഭാഷകളും, വൈവിധ്യങ്ങളും ഒരുമിച്ചു താണ്ടിയ സഹസ്രാബ്ദങ്ങളില് എങ്ങനെയാണ് ഇവിടെ സാമൂഹ്യ സമരസതകള് നിലനിന്നത് എന്ന നിരീക്ഷണം ആണ് രാമരാജ്യം എന്ന സങ്കല്പത്തിലേക്ക് അദ്ദേഹത്തെ നയിച്ചത്. ധര്‍മ്മ സംസ്ഥാപനത്തിന് വേണ്ടി വാനരന്മാരെപ്പോലും കൂട്ടുപിടിച്ച്, അവസാനം ശത്രുവായ രാവണന് വരെ മോക്ഷം നല്‍കിയ, പിതാവിന്റെ പ്രതിജ്ഞ കാക്കാന് രാജ സൌഭാഗ്യങ്ങളെല്ലാം വെടിഞ്ഞ് കാനനം പൂകിയ മര്യാദാ പുരുഷോത്തമന് തന്നെയാണ് നമ്മുടെ സാമൂഹ്യനീതിയുടെ നെടുനായകത്വവും വഹിക്കേണ്ടത് എന്നതില് ഗാന്ധിജിക്ക് ഒരു സംശയവും ഇല്ലായിരുന്നു.\nഈ സങ്കല്‍പത്തില് ഉള്ളത് പരസ്പര ശത്രുതയോ, വെടിനിര്‍ത്തലൊ അല്ല. പകരം പരസ്പര വിശ്വാസവും പരസ്പരപൂരകമായ കാഴ്ചപ്പാടുകളും ആണ്. അങ്ങനെയുള്ള ഒരു സമൂഹം ഒരു ചരടില് കോര്‍ത്ത വിവിധ മുത്തുകള് പോലെ ഭാരതാംബയുടെ സ്വര്‍ണമാല്യം ആകും. വെടിനിര്‍ത്തല് അല്ല വേണ്ടത്. പരസ്പരം ഉള്‍ക്കൊള്ളലും സഹായിക്കലുമാണ് എന്നതാണ് രാമരാജ്യം എന്ന മഹത്തായ സങ്കല്പത്തിന്റെ അടിസ്ഥാനം. ഇത് ഈ മണ്ണിന്റെ സംസ്‌കാരമാണ്.ഇതിനു മാത്രമേ ഇവിടെ വേരുറക്കാന് കഴിയൂ.\nപക്ഷേ ദുര്യോഗമെന്നു പറയട്ടെ, സ്വാതന്ത്ര്യാനന്തര ഭാരത ഭരണകൂടം ഏറ്റവും അവഗണിച്ചത് ആരെ എന്ന് ചോദിച്ചാല് അത് ഗാന്ധിജിയെയും അദ്ദേഹത്തിന്റെ കാഴ്ചപ്പാടുകളെയും ആയിരുന്നു എന്നത് ഞെട്ടലോടെയാണെങ്കിലും നാം സമ്മതിച്ചേ മതിയാകൂ. റോഡുകള്‍ക്കും കെട്ടിടങ്ങള്‍ക്കും ഗാന്ധിജിയുടെ പേരിടുക, വഴിനീളെ പ്രതിമകള് സ്ഥാപിക്കുക, ഒക്ടോബര് രണ്ടിന് വഴിപാട് പോലെ രഘുപതിരാഘവ രാജാറാം പാടുക, ജനുവരി മുപ്പതിന് പതിവ് പോലെ രാഷ്ട്രീയ ശത്രുക്കളെ അധിക്ഷേപിക്കുക എന്നതൊഴിച്ചാല് കഴിഞ്ഞ എഴുപത് കൊല്ലങ്ങളിലും മഹാത്മജി കൊല്ലപ്പെട്ടുകൊണ്ടെയിരുന്നു. അതും അദ്ദേഹത്തിന്റെ രാഷ്ട്രീയ പിന്‍ഗാമികള് എന്നു മേനിനടിക്കുന്നവരുടെ കൈകളാല്. ആധുനികഭാരതം നേരിട്ട ഏറ്റവും വലിയ ദുരന്തമാണിത്.\nവൈകിയ വേളയിലെങ്കിലും ഗാന്ധിജിയിലേക്ക് ഒരു തിരിഞ്ഞുനോട്ടം നടത്താനുള്ള ആത്മാര്‍ത്ഥമായ ശ്രമങ്ങള് കാണുന്നു. ശുചിത്വം എന്നത് മഹാത്മജിയുടെ ഏറ്റവും വലിയ സംസ്‌കാരങ്ങളില് ഒന്നായിരുന്നല്ലോ. സ്വാതന്ത്ര്യം ലഭിച്ച് എഴുപത് കൊല്ലങ്ങള് പിന്നിടുമ്പോഴും ജനസംഖ്യയില് മഹാഭൂരിപക്ഷത്തിനും സ്വന്തമായി ശൗചാലയം പോലുമുണ്ടായിരുന്നില്ല എന്നത് 2014ല് ഞെട്ടലോടെയാണ് നാം തിരിച്ചറിഞ്ഞത്. ശുചിത്വം എന്നത് പരമപ്രധാനമായി കണക്കാക്കിയ മഹാത്മാവിന്റെ നാട്ടില്, അദ്ദേഹത്തിന്റെ രാഷ്ട്രീയ പിന്മുറക്കാര് പതിറ്റാണ്ടുകള് ഭരിച്ചപ്പോഴുള്ള സ്ഥിതി ആണിത്. ഇങ്ങനെയുള്ള ഒരു ജനതയുമായി നാമെങ്ങനെ ലോകത്തിന്റെ മുന്നില് തലയുയര്‍ത്തി നില്‍ക്കും എന്ന തിരിച്ചറിവില് നിന്നുമാണ് 2014 ഒക്ടോബര് രണ്ടിന് ചരിത്രത്തിലെ ഏറ്റവും വലിയ ശുചിത്വ പദ്ധതി. സ്വച്ഛ് ഭാരത് ആരംഭിക്കുന്നത്. ഒന്നര ലക്ഷം കോടിയോളം മുടക്കിയുള്ള ഈ വന് പദ്ധതി, അഞ്ചു വര്‍ഷങ്ങള്‍ക്കിപ്പുറം പൂര്‍ണ്ണവിജയം നേടിയപ്പോള്, ഇക്കഴിഞ്ഞ ഗാന്ധിജയന്തിക്ക്, ഭാരതത്തെ സമ്പൂര്‍ണ്ണ വെളിയിട വിസര്‍ജ്ജന വിമുക്ത രാജ്യമായി പ്രധാനമന്ത്രി പ്രഖ്യാപിച്ചപ്പോള് അത് ഗാന്ധിജിയോട് രാജ്യം കാട്ടുന്ന ഏറ്റവും വലിയ ഗുരുത്വമായി.\nഗ്രാമങ്ങളെ നഗരങ്ങളാക്കുക എന്ന ആശയത്തെ പിന്തള്ളി. ഗ്രാമങ്ങളെ തനിമ നിലനിര്‍ത്തിക്കൊണ്ട് ഗ്രാമീണരുടെ ജീവിതനിലവാരം ഉയര്‍ത്തുക എന്ന അക്ഷീണ പരിശ്രമം തുടരുന്നു. എല്ലാ ഗ്രാമങ്ങളും വൈദ്യുതീകരിക്കപ്പെട്ടു കഴിഞ്ഞു. സിംഹഭാഗം കുടുംബങ്ങളിലും പാചകവാതകം എത്തിക്കഴിഞ്ഞു. എല്ലാ വീടുകള്‍ക്കും ശൗചാലയങ്ങള് നല്‍കിക്കഴിഞ്ഞു. ഗ്രാമങ്ങളിലേക്ക് മികച്ച റോഡുകള് വരുന്നു. ലക്ഷക്കണക്കിന് ഗ്രാമങ്ങളില് ആണ് ഭാരതത്തിന്റെ ആത്മാവ് തുടിക്കുന്നത് എന്ന മഹാത്മാവിന്റെ ദര്‍ശനപൂര്‍ത്തീകരണം തെന്നയാണ് ഇന്നു നടന്നുകൊണ്ടിരിക്കുന്നത്.\nഗാന്ധിജിയുടെ ഏറ്റവും വലിയ സമരായുധങ്ങളില് ഒന്നും അദ്ദേഹത്തിന്റെ ആശയങ്ങളുടെ പ്രതീകവുമായിരുന്നല്ലോ ഖാദി. വെളുത്ത ഖാദി, രാഷ്ട്രീയക്കാരുടെ അടയാളം എന്നതിനപ്പുറം ആ മേഖല പൂര്‍ണ്ണമായും അവഗണിക്കപ്പെട്ടും അടച്ചുപൂട്ടലിന്റെ വക്കിലുമായിരുന്നു. അഞ്ചു കൊല്ലത്തെ നിരന്തര പരിശ്രമങ്ങള്‍ക്കൊടുവില് ഇന്ന് ഖാദി ലാഭം കൊയ്യുന്ന ഒരു മേഖലയായി മാറിക്കഴിഞ്ഞു. മഹാത്മാവിന്റെ പ്രിയപ്പെട്ട ഖാദി ഇന്ന് ലക്ഷങ്ങള്‍ക്ക് തൊഴിലും ജീവിതമാര്‍ഗ്ഗവുമായി.\nരാഷ്ട്രീയസ്വയംസേവക സംഘത്തിന്റെയും മഹാത്മാഗാന്ധിയുടെയും ആദര്‍ശങ്ങള് സമന്വയിച്ച സ്വയംസേവകരാല് നയിക്കപ്പെടുന്ന ഒരു സര്‍ക്കാരാണ് ഇക്കാര്യങ്ങള് അങ്ങേയറ്റം ആത്മാര്‍ത്ഥതയോടെ നടപ്പാക്കിക്കൊണ്ടിരിക്കുന്നതും എന്നത് കേവലം യാദൃച്ഛികമല്ല. ചരിത്രത്തിന്റെ അനിവാര്യതയാണ്.\nTags: ഗാന്ധിജിഗുരുജിഡോക്ടര്‍ജിRSSഹെഡ്‌ഗേവാര്‍ഗോള്‍വല്‍ക്കര്‍ആർ.എസ്സ്.എസ്സ്വാര്‍ധ ശിബിരം


മലങ്കര ഓര്‍ത്തഡോക്‌സ് സുറിയാനി സഭയുടെ മേലധ്യക്ഷനായി മാത്യൂസ് മാര് സെവേറിയോസിനെ തെരഞ്ഞെടുത്തു - Media Malayalam (മീഡിയ മലയാളം)\nമലങ്കര ഓര്‍ത്തഡോക്‌സ് സുറിയാനി സഭയുടെ മേലധ്യക്ഷനായി മാത്യൂസ് മാര് സെവേറിയോസിനെ തെരഞ്ഞെടുത്തു. പരുമലയില് ചേര്‍ന്ന സുറിയാനി അസോസിയേഷന് യോഗത്തിലാണ് ഔദ്യോഗീക തീരുമാനമുണ്ടായത്.\nസ്ഥാനാരോഹണ ചടങ്ങുകള് പിന്നീട്.പരുമലയില് ലൈകിട്ട് 4:45ന് സുന്നഹദോസ് യോഗം ചേരും. വ്യാഴാഴ്ച ഉച്ചയ്ക്ക് ഒന്നു മുതലാണ് ചടങ്ങുകള് ആരംഭിച്ചത്. എതിരില്ലാതെയാണ് മാത്യൂസ് മാര് സെവേറിയോസിനെ തെരഞ്ഞെടുത്തത്.\nനിലവില് കണ്ടനാട് വെസ്റ്റ് ഭദ്രാസനാധിപനാണ് മാത്യൂസ് മാര് സെവേറിയോസ്.\nelects Mathews Mar Severios\nPrevious articleടാറ്റയുടെ കുഞ്ഞൻ എസ്.യു.വിയുടെ ക്രാഷ് ടെസ്റ്റ് ഫലം പുറത്ത്\nNext articleഈ മാസം നടക്കാനിരിക്കുന്ന ട്വന്റി 20 ലോകകപ്പോടെ രവി ശാസ്ത്രി ഇന്ത്യൻ ടീമിന്റെ പരിശീലകസ്ഥാനം ഒഴിയുകയാണ്


Saturday 22nd July 2017 9:55am\nആംഗുള്: കേന്ദ്രമന്ത്രി നിതിന് ഗഡ്കരിയുടെ സന്ദര്‍ശനം റിപ്പോര്‍ട്ടു ചെയ്യാനെത്തിയ മാധ്യമപ്രവര്‍ത്തകര്‍ക്ക് 500 രൂപ കൈക്കൂലി നല്‍കിയതിനെതിരെ പ്രതിഷേധം. മാധ്യമപ്രവര്‍ത്തകര്‍ക്കു നല്‍കിയ മീഡിയ കിറ്റിലാണ് 500രൂപകൂടി ഉള്‍പ്പെടുത്തിയത്. ഇതു ശ്രദ്ധയില്‍പ്പെട്ട ചില മാധ്യമപ്രവര്‍ത്തകര് പ്രതിഷേധവുമായി രംഗത്തുവരികയായിരുന്നു.\nദേശീയ ഹൈവേ അതോറിറ്റി ഓഫ് ഇന്ത്യ ഉദ്യോഗസ്ഥര് വിതരണം ചെയ്ത കിറ്റിലാണ് 500രൂപ കൂടി നല്‍കിയത്. ഇക്കാര്യം എന്.എച്ച്.എ.ഐ അധികൃതരെ കണ്ട് ചോദിക്കുമെന്ന് മാധ്യമപ്രവര്‍ത്തകന് ദിപ്താന്‍ഷു ശേഖര് ദാസ് പറഞ്ഞു.\nസംഭവത്തില് ബി.ജെ.പിക്കു പങ്കില്ലെന്നും ദേശീയ പാത അതോറിറ്റിയാണ് കിറ്റ് വിതരണം ചെയ്തതെന്നുമാണ് പാര്‍ട്ടി നിലപാട്. എന്നാല് ഈ നിലപാട് എന്.എച്ച.എ.ഐ തള്ളി.\n‘മാധ്യമപ്രവര്‍ത്തകര് കിറ്റ് വിതരണം ചെയ്യാന് മാത്രമാണ് എന്നോട് പറഞ്ഞത്. അതിനുള്ളില് എന്താണെന്ന് എനിക്കറിയില്ല.’ സംഭവത്തെക്കുറിച്ച് എന്.എച്ച്.എ.ഐ പി.ആര്.ഒ സിവന് സിങ് പരിഹാര് പറയുന്നു.\nഅതിനിടെ പബ്ലിസിറ്റിക്കായി ബി.ജെ.പി ചെയ്തതാണ് ഇതെന്നാണ് പ്രതിപക്ഷ പാര്‍ട്ടികള് ആരോപിക്കുന്നത്. മാധ്യമപ്രവര്‍ത്തകര്‍ക്ക് കൈക്കൂലി നല്‍കി പാര്‍ട്ടി പരിപാടികള്‍ക്ക് പബ്ലിസിറ്റി വര്‍ധിപ്പിക്കുകയാണ് ബി.ജെ.പി ചെയ്യുന്നതെന്നാണ് ഇവരുടെ ആരോപണം.\nരാഹുല് യഥാര്‍ത്ഥ 'ഗാന്ധിയന്'; ഗാന്ധിജിയുടെ സ്വപ്‌നം സാക്ഷാത്ക്കരിക്കാന് അവതരിച്ചവന്: പരിഹാസവുമായി നിതിന് ഗഡ്ഗരി\nMonday 14th May 2018 1:09pm\nനന്ദി വിജയന് സാര്, താങ്കളെക്കൊണ്ട് മാത്രമാണ് കേരളത്തില് വികസനത്തിന് സ്ഥലമേറ്റെടുക്കല് സാധ്യമാവുന്നത്'; പിണറായി വിജയന് അഭിനന്ദനവുമായി ഗഡ്കരി\nSunday 1st April 2018 9:53am\nസര്‍ക്കാര് നല്‍കുന്ന തൊഴിലവസരങ്ങള് യുവാക്കള്‍ക്ക് പിടിക്കുന്നില്ല; അവര് അതിനേക്കാള് മികച്ചത് തേടിപ്പോകുകയാണ്: നിതിന് ഗഡ്ഗരി\nSaturday 10th March 2018 1:36pm


പൂജപ്പുര സെൻട്രൽ ജയിലിലെ തടവുകാരന് കോവിഡ് ബാധിച്ച് മരിച്ചു.\nAugust 16, 2020 August 16, 2020 indiantruthblog\nതിരുവനന്തപുരം: പൂജപ്പുര സെൻട്രൽ ജയിലിലെ തടവുകാരൻ മണികണ്ഠൻ (72) കോവിഡ് ബാധിച്ച് മരിച്ചു. വിചാരണ തടവുകാരനാണ്. ഇദ്ദേഹത്തെ നാലു ദിവസം മുൻപാണ് കോവിഡ് സ്ഥിരീകരിച്ചതിനെ തുടർന്ന് ചികിത്സയിൽ പ്രവേശിപ്പിച്ചത്.\nദേഹാസ്വാസ്ഥ്യത്തെ തുടർന്ന് കുഴഞ്ഞ് വീണതോടെയാണ് ഇയാളെ ആശുപത്രിയിൽ പ്രവേശിപ്പിച്ചത്. തുടർന്ന് നടത്തിയ പരിശോധനയിലാണ് കോവിഡ് 19 സ്ഥിരീകരിച്ചത്. ഒന്നര വർഷമായി ജയിലിൽ കഴിയുന്ന മണികണ്ഠന് എവിടെനിന്നാണ് കോവിഡ് ബാധിച്ചതെന്ന് വ്യക്തമല്ല.\nമണികണ്ഠന് കോവിഡ് സ്ഥിരീകരിച്ചതിനു പിന്നാലെ തടവുകാരിലും ജയിൽ ജീവനക്കാരിലും നടത്തിയ പരിശോധനയിൽ 217 പേർക്ക് കോവിഡ് സ്ഥിരീകരിച്ചിരുന്നു. ഇവരെ പൂജപ്പുര ജയിലിൽ തന്നെ ഒരുക്കിയിരിക്കുന്ന പ്രത്യേക ചികിത്സാ കേന്ദ്രത്തിലാണ് പ്രവേശിപ്പിച്ചിരിക്കുന്നത്.\nമണികണ്ഠന്റെ മരണത്തോടെ സംസ്ഥാനത്ത് ഇന്ന് ആകെ ഏഴ് കോവിഡ് മരണം റിപ്പോർട്ട് ചെയ്തു. വയനാട് വാളാട് സ്വദേശി ആലി (73), കണ്ണൂർ കണ്ണപുരം സ്വദേശി കൃഷ്ണൻ, ആലപ്പുഴ പത്തിയൂർ സ്വദേശി സദാനന്ദൻ (63), കോന്നി സ്വദേശി ഷഹറുബാൻ (54), ചിറയിൻകീഴ് സ്വേദേശി രമാദേവി (68), കഴിഞ്ഞ ദിവസം മരിച്ച പരവൂർ സ്വദേശി കമലമ്മ (85) എന്നിവരുടെ മരണമാണ് കോവിഡ് 19 മൂലമാണെന്ന് സ്ഥിരീകരിച്ചത്.\nPrevious കോഴിക്കോട് ജില്ലയിലെ ഞായറാഴ്ചകളിലെ ലോക്ഡൗൺ ഒഴിവാക്കി\nNext കൈറ്റ് വിക്ടേഴ്സ് ‘ഫസ്റ്റ്ബെല്ലി’ ല് മോഹന്‍ലാലും


കെവിന് വധം: പൊലീസുകാരെ പിരിച്ചുവിടാന് നിയമതടസ്സമില്ല; നിയമോപദേശം ലഭിച്ചു – ഇന്ന് നോട്ടീസ് നല്‍കും. | Gramajyothi News\nകെവിന് വധം: പൊലീസുകാരെ പിരിച്ചുവിടാന് നിയമതടസ്സമില്ല; നിയമോപദേശം ലഭിച്ചു – ഇന്ന് നോട്ടീസ് നല്‍കും.\nJune 5, 2018 10:56 am Published by : Web Desk\nതിരുവനന്തപുരം: കെവിന് വധത്തില് പ്രതികളായ പൊലീസുകാരെ പിരിച്ചുവിടാന് നിയമതടസ്സമില്ലെമന്ന് ആഭ്യന്തരവകുപ്പിന് നിയമോപദേശം ലഭിച്ചു. അച്ചടക്ക നടപടിയുടെ ഭാഗമായി നാല് പൊലീസുകാര്‍ക്ക് ഇന്ന് നോട്ടീസ് നല്‍കും. പതിനഞ്ച് ദ്ിവസത്തിനുള്ളില് മറുപടി നല്‍കണമെന്നാണ് നിര്‍ദേശം. പാലീസുകാര്‍ക്കെതിരെ സാധ്യമായ നടപടിയെടുക്കാന് നിര്‍ദേശം നല്‍കിയതായി മുഖ്യമന്ത്രി പിണറായി വിജയന് കഴിഞ്ഞ ദിവസം നിയമസഭയില് പറഞ്ഞിരുന്നു.\nപൊലീസുകാരുടെ ജാമ്യം റദ്ദാക്കാന് അന്വേഷണസംഘം ഹൈക്കോടതിയെ സമീപിക്കും. എഎസ്‌ഐ ബിജു, ഡ്രൈവര് അജയകുമാര് എന്നിവരുടെ ജാമ്യം റദ്ദാക്കണം എന്നാണ് ആവശ്യം. ബുധനാഴ്ച ഹൈക്കോടതിയില് ഹര്‍ജി നല്‍കും. ഏറ്റുമാനൂര് കോടതിയാണ് ഇവര്‍ക്ക് ജാമ്യം അനുവദിച്ചിരുന്നുത്.\nപൊലീസുകാര് ഗുരുതരമായ വീഴ്ച വരുത്തിയെന്ന് അന്വേഷണ ഉദ്യോഗസ്ഥാനായ ഐജി വിജയ് സാക്കറെ തയ്യാറാക്കിയ റിപ്പോര്‍ട്ടില് പറയുന്നു. കെവിനെ തട്ടിക്കൊണ്ടുപോയ വിവരം രാവിലെ ആറിനാണ് എസ്‌ഐ അറിഞ്ഞത്. വൈകുന്നേരം എട്ടിനാണ് അന്വേഷണം ആരംഭിച്ചത്. മുഖ്യമന്ത്രി, ഐജി,എസ്പി എന്നിവരുടെ നിര്‍ദേശം എസ്‌ഐ അവഗണിച്ചു. സ്‌പെഷ്യല് ബ്രാഞ്ച് ഉദ്യോഗസ്ഥര് കുടുംബപ്രശ്‌നായി ഒഴിവാക്കിയെന്നും റിപ്പോര്‍ട്ടില് പറയുന്നു. ഈ റിപ്പോര്‍ട്ട് പരിഗണിച്ച് കടുത്ത നടപടിയിലേക്ക് നീങ്ങുമെന്നാണ് സൂചന.\nകേരള പൊലീസ് ആക്‌ട് ക്രിമിനല് നടപടി ക്രമം പ്രകാരം എസ്‌ഐ എം.എസ് ഷിബു, എഎസ്‌ഐ ടി.എം ബിജു, െ്രെഡവര് അജയ്കുമാര് എന്നിവര്‍ക്കെതിരെ കൈക്കൂലി, സ്വജനപക്ഷപാതം,കൃത്യവിലോപം എന്നീ കുറ്റങ്ങള് ചുമത്തിയാണ് നടപടിയെടുക്കുന്നത്. ഇവര് ഇപ്പോള് സസ്‌പെന്‍ഷനിലാണ്. കേസിലെ പ്രധാനപ്രതിയായ ഷാനു ചാക്കോയില് നിന്ന് കൈക്കൂലി വാങ്ങി അന്വേഷണം വൈകിപ്പിച്ചുവെന്നാണ് പ്രധാന ആരോപണം. കോട്ടയം ജില്ലാ പൊലീസ് മേധാവിയായിരുന്ന മുഹമ്മദ് റഫീഖിന് എതിരെ അന്വേഷണം പൂര്‍ത്തിയായാല് ഉടന് നടപടി സ്വീകരിക്കുമെന്നും അറിയുന്നു.


494. The Prison (2017) – Sidy'z World Of Cinema…🎬🎥\n494. The Prison (2017)\nചിത്രത്തിന്റെ തുടക്കം തന്നെ ആകാംക്ഷ ജനിപ്പിക്കുന്നതായിരുന്നു. ഒരു കൂട്ടം മുഖം മൂടി വെച്ച ആളുകൾ നടത്തുന്ന കവർച്ചയും കൊലപാതകവും പിന്നീട് ഒരു കേസിൽ അകപ്പെട്ട പഴയ പോലീസ്കാരനായ നായകനും അയാൾക്ക് ജയിലിൽ കിട്ടുന്ന വരവേൽപ്പും ആയി മൊത്തത്തിൽ ഒരു ഓളത്തോടെയാണ് സിനിമ തുടങ്ങുന്നത് തന്നെ…\nMovie – The Prison (2017)\nകയ്യൂക്കുള്ളവൻ കാര്യക്കാരൻ എന്നാണല്ലോ… ജയിലിലും അങ്ങനെ തന്നെ.. തന്നെ ഉപദ്രവിക്കാൻ വന്ന ഒരുവന്റെ ചെവി കടിച്ചു പറിക്കുകയുണ്ടായി നമ്മുടെ ഹീറോ. എന്നാൽ നിങ്ങൾ തമ്മിലുള്ള പ്രശ്നങ്ങൾ തല്ലി തീർക്കാൻ ഒരുവൻ പറഞ്ഞപ്പോൾ ഞാൻ ജയിച്ചാൽ തടവറയിലെ എല്ലാവർക്കും പൊരിച്ച കോഴിയിറച്ചി നല്കണം എന്ന നിബന്ധന വെയ്ക്കുന്നു. തല്ലി തീർക്കാൻ അവരോടു പറഞ്ഞവൻ നിസ്സാരക്കാരനല്ല. അയാളാണ് ആ ജയിൽ ഭരിക്കുന്നത്. അയാൾ വിചാരിച്ചാൽ കോഴിയിറച്ചിയല്ല എന്തും അവിടെ ലഭിക്കും..\nയഥാർത്ഥത്തിൽ ആരാണ് ജയിൽ ഭരിക്കുന്ന അയാൾ?? നമ്മുടെ ഹീറോ എന്തിനു ജയിലിൽ എത്തി?? എങ്ങോട്ടായിരിക്കും ഇനിയുള്ള കഥയുടെ ഗതി?? ഇതൊക്കെ അറിയാനായി സിനിമ കാണുക.\nഈ ചിത്രത്തെ പറ്റി എന്റെയൊരു ഫേസ്ബുക് സുഹൃത്ത് പറഞ്ഞത് പഴയ വീഞ്ഞ് പുതിയ കുപ്പിയിൽ എന്നാണ്. വളരെ ശരിയാണ്.. പുതുതായി ഒന്നും തന്നെ നൽകുന്നില്ല ചിത്രം. പക്ഷെ വയലൻസിൽ പൊതിഞ്ഞ ചടുലമായ ആക്ഷൻ രംഗങ്ങൾ നിറഞ്ഞ ബോറടിപ്പിക്കാത്ത ഒരു ത്രില്ലർ കാണണം എന്നുണ്ടെങ്കിൽ നിങ്ങൾക്കുള്ളതാണ് ഈ സിനിമ.\nPrevious Previous post: 493. Sympathy For Lady Vengeance (2005)\nNext Next post: 495. The Villainess (2017)